8. การจัดการ

 โครงสร้างของคณะกรรมการ 

-   องค์ประกอบของคณะกรรมการธนาคาร

คณะกรรมการธนาคาร ประกอบด้วยผู้ทรงคุณวุฒิที่มีความรู้ ความสามารถ
และประสบการณ์ที่เป็นประโยชน์ต่อธนาคาร ซึ่งตามหนังสือรับรองกระทรวงพาณิชย์ ลงวันที่ 15
ตุลาคม 2555 ประกอบด้วยกรรมการจำนวนทั้งสิ้น 16 คน
การเลือกตั้งกรรมการเป็นไปตามมติที่ประชุมผู้ถือหุ้นตามหลักเกณฑ์และวิธีการตามกฎหมายและข้อบังคับของธนาคาร
ซึ่งเป็นจำนวนที่เหมาะสมกับธุรกิจของธนาคาร
โดยมีองค์ประกอบสอดคล้องกับประกาศธนาคารแห่งประเทศไทย
เรื่องธรรมาภิบาลของสถาบันการเงิน และประกาศคณะกรรมการกำกับตลาดทุน
เรื่องการขออนุญาตและการอนุญาตให้เสนอขายหุ้นที่ออกใหม่ ปัจจุบันประกอบด้วย

-   กรรมการที่เป็นผู้บริหาร 1 คน

-   กรรมการที่ไม่เป็นผู้บริหาร 5 คน

-   กรรมการอิสระ 10 คน ซึ่งคิดเป็นร้อยละ 63 ของกรรมการทั้งคณะ

โดยกรรมการผู้มีอำนาจลงนามผูกพันธนาคาร คือ นายบรรยงค์ ล่ำซำ หรือ นายบัณฑูร ล่ำซำ หรือ
นางสุจิตพรรณ ล่ำซำ คนใดคนหนึ่งลงนามร่วมกับ พล.ต.อ. เภา สารสิน หรือ นายศุกรีย์
แก้วเจริญ หรือ ดร.อภิชัย จันทรเสน รวมเป็นสองคนและประทับตราสำคัญของธนาคาร

-   การกำหนดคุณสมบัติของกรรมการอิสระ

คณะกรรมการธนาคารได้กำหนดนิยามกรรมการอิสระของธนาคารให้สอดคล้องตามหลักการกำกับดูแลกิจการที่ดีของตลาดหลักทรัพย์แห่งประเทศไทย
ข้อกำหนดของธนาคารแห่งประเทศไทย เรื่องธรรมาภิบาลของสถาบันการเงิน
และข้อกำหนดของคณะกรรมการกำกับตลาดทุน
เพื่อสร้างความเชื่อมั่นแก่นักลงทุนและรักษาสมดุลของการบริหารจัดการที่ดี
ซึ่งเข้มงวดกว่าหลักเกณฑ์ที่กำหนดโดยคณะกรรมการกำกับตลาดทุน ดังนี้

1. ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของธนาคาร บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้รับเงินเดือนประจำ หรือผู้มีอำนาจควบคุมของธนาคาร บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของ ผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของกรรมการรายอื่น
ผู้บริหาร ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นกรรมการ ผู้บริหาร
หรือผู้มีอำนาจควบคุมของธนาคารหรือบริษัทย่อย

4. ไม่มีหรือเคยมีความสัมพันธ์ทางธุรกิจกับธนาคาร บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับธนาคาร บริษัทย่อย บริษัทร่วม ผู้ถือหุ้น
รายใหญ่ หรือผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

ความสัมพันธ์ทางธุรกิจตามข้างต้น รวมถึงการทำรายการทางการค้าที่กระทำเป็นปกติ
เพื่อประกอบกิจการ การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ธนาคารหรือคู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3
ของสินทรัพย์ที่มีตัวตนสุทธิของธนาคารหรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกัน
ตามประกาศคณะกรรมการกำกับตลาดทุนว่าด้วย หลักเกณฑ์ในการทำรายการที่เกี่ยวโยงกัน
โดยอนุโลม และให้นับรวมภาระหนี้ที่เกิดขึ้นในระหว่าง 1
ปีก่อนวันที่มีความสัมพันธ์ทางธุรกิจกับบุคคลเดียวกัน

5. ไม่เป็นหรือเคยเป็นผู้สอบบัญชีของธนาคาร บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย
ผู้มีอำนาจควบคุมหรือหุ้นส่วนของสำนักงานสอบบัญชี ซึ่งมีผู้สอบบัญชีของธนาคาร บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคารสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6. ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมายหรือ
ที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปี จากธนาคาร บริษัทย่อย
บริษัทร่วม ผู้ถือหุ้น รายใหญ่ หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย
ผู้มีอำนาจควบคุม หรือหุ้นส่วนของ ผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของธนาคาร ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษา ที่รับเงินเดือนประจำ หรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคารหรือบริษัทย่อย

9.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของธนาคาร

โดยในการพิจารณาคุณสมบัติกรรมการอิสระ สำหรับช่วงระยะเวลาย้อนหลัง
ให้ถือปฏิบัติตามหลักเกณฑ์ข้างต้น เว้นแต่ได้รับผ่อนผันตามประกาศคณะกรรมการกำกับตลาดทุน

ในปี 2555 ถึงปัจจุบัน
ไม่มีกรรมการอิสระรายใดที่มีความสัมพันธ์ทางธุรกิจหรือให้บริการทางวิชาชีพกับธนาคาร บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร ยกเว้น นายสราวุฒิ อยู่วิทยา
ซึ่งเข้าดำรงตำแหน่งกรรมการสืบแทนตำแหน่งที่ว่างลง
แม้ว่านายสราวุฒิจะมีความสัมพันธ์ทางธุรกิจกับธนาคารในลักษณะที่ธนาคารเคยให้สินเชื่อและภาระผูกพันแก่บริษัทที่กรรมการอิสระท่านดังกล่าวมีอำนาจควบคุมกิจการ
แต่เป็นสินเชื่อและภาระผูกพันที่มีมาก่อนการเข้ารับตำแหน่งและเป็นธุรกรรมที่เป็นธุรกิจปกติในการประกอบกิจการของธนาคาร
โดยไม่มีการให้สินเชื่อหรือภาระผูกพันเพิ่มเติมแต่อย่างใด
อีกทั้งกรรมท่านดังกล่าวเป็นบุคคลที่มีความรู้ความสามารถและประสบการณ์ที่เป็นประโยชน์กับธนาคาร
และความสัมพันธ์ทางธุรกิจที่เกิดขึ้นดังกล่าวไม่ได้มีผลกระทบต่อการปฏิบัติหน้าที่และการให้ความเห็นที่เป็นอิสระแต่อย่างใด

-   การกำหนดวาระการดำรงตำแหน่ง

คณะกรรมการธนาคารได้กำหนดวาระการดำรงตำแหน่งของกรรมการไว้อย่างชัดเจนในข้อบังคับของธนาคาร
และในนโยบายการกำกับดูแลกิจการ โดยในการประชุมสามัญผู้ถือหุ้นประจำปีของธนาคารทุกๆ คราว
ให้กรรมการออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม ทั้งนี้ ให้กรรมการซึ่งอยู่ในตำแหน่งนานที่สุดนั้น
ออกจากตำแหน่งก่อน และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้
สำหรับวาระการดำรงตำแหน่งของกรรมการชุดย่อย ได้แก่ คณะกรรมการตรวจสอบ
คณะกรรมการทรัพยากรบุคคลและกำหนดอัตราค่าตอบแทน และคณะกรรมการกำกับดูแลกิจการ
มีวาระการดำรงตำแหน่งคราวละ 3 ปี และคณะกรรมการบริหารความเสี่ยงองค์การ
มีวาระการดำรงตำแหน่งคราวละ 2 ปี

-   การดำรงตำแหน่งกรรมการในบริษัทอื่นของกรรมการ และผู้บริหารระดับสูง

คณะกรรมการธนาคารได้กำหนดแนวปฏิบัติเกี่ยวกับจำนวนบริษัทที่กรรมการและผู้บริหารระดับสูงจะดำรงตำแหน่งกรรมการในบริษัทจดทะเบียนอื่นได้ไม่เกิน
5 บริษัท และเป็นประธานกรรมการ กรรมการที่เป็นผู้บริหาร
หรือกรรมการผู้มีอำนาจลงนามในบริษัทอื่นได้ไม่เกิน 3 กลุ่มธุรกิจ
ซึ่งสอดคล้องกับเกณฑ์ของธนาคารแห่งประเทศไทยและตลาดหลักทรัพย์แห่งประเทศไทย
โดยรายละเอียดข้อมูลการดำรงตำแหน่งกรรมการในบริษัทอื่นของกรรมการและผู้บริหารระดับสูงแต่ละคนเปิดเผยไว้ในหัวข้อ
คณะกรรมการและผู้บริหาร และการดำรงตำแหน่งของกรรมการและผู้บริหารในบริษัทย่อย บริษัทร่วม
และบริษัทที่เกี่ยวข้อง
ปัจจุบันไม่มีกรรมการและผู้บริหารระดับสูงของธนาคารคนใดที่ดำรงตำแหน่งกรรมการในบริษัทจดทะเบียนอื่นเกิน
3 บริษัท และไม่มีกรรมการและผู้บริหารระดับสูงของธนาคารคนใดที่เป็นประธานกรรมการ
กรรมการที่เป็นผู้บริหาร หรือกรรมการผู้มีอำนาจลงนามในบริษัทอื่นเกิน 3 กลุ่มธุรกิจ
และกรรมการที่เป็นผู้บริหารไม่ได้ดำรงตำแหน่งกรรมการในบริษัทจดทะเบียนอื่น

-   การแยกตำแหน่งประธานกรรมการ และประธานเจ้าหน้าที่บริหาร

ประธานกรรมการไม่เป็นบุคคลเดียวกันกับประธานเจ้าหน้าที่บริหาร
และไม่ได้เป็นพนักงานหรือเจ้าหน้าที่บริหารของธนาคาร โดยธนาคารได้กำหนดขอบเขต
อำนาจหน้าที่ การกำกับดูแลกิจการไว้อย่างชัดเจนในข้อบังคับคณะกรรมการธนาคาร
ในกรณีที่ประธานกรรมการและประธานเจ้าหน้าที่บริหารมีความเกี่ยวข้องกันในด้านใดก็ตาม
คณะกรรมการธนาคารจะแต่งตั้งกรรมการธนาคารที่มีอาวุโสคนหนึ่ง ซึ่งเป็นกรรมการอิสระ
ทำหน้าที่แทนประธานกรรมการเพื่อรับผิดชอบในการปฏิบัติงานเฉพาะเรื่องที่ต้องดำเนินการโดยประธานกรรมการที่เป็นอิสระ

-   คณะกรรมการธนาคาร

คณะกรรมการธนาคารประกอบด้วยผู้ทรงคุณวุฒิที่มีความรู้ความสามารถและประสบการณ์ที่เป็นประโยชน์ต่อธนาคาร
ดังรายชื่อต่อไปนี้

  1. นายบรรยงค์ ล่ำซำ ประธานกรรมการ

  2. พล.ต.อ. เภา สารสิน รองประธานกรรมการ

  3. นายบัณฑูร ล่ำซำ กรรมการที่เป็นผู้บริหาร

  4. นายศุกรีย์ แก้วเจริญ กรรมการ

  5. นายสมชาย บุลสุข กรรมการอิสระ

  6. นางสุจิตพรรณ ล่ำซำ กรรมการ

  7. ศาสตราจารย์กิตติคุณ คุณหญิงสุชาดา กีระนันทน์ กรรมการอิสระ

  8. ศาสตราจารย์ ดร.ยงยุทธ ยุทธวงศ์ กรรมการอิสระ

  9. ดร.อภิชัย จันทรเสน กรรมการ

  10. นางเอลิซาเบธ แซม กรรมการอิสระ

  11. ศาสตราจารย์ ดร.ไพรัช ธัชยพงษ์ กรรมการอิสระ

  12. นายฮิโรชิ โอตะ กรรมการอิสระ

  13. นางกอบกาญจน์ วัฒนวรางกูร กรรมการอิสระ

  14. นางจันทรา บูรณฤกษ์ กรรมการอิสระ

  15. น.ต.พญ. นลินี ไพบูลย์ กรรมการอิสระ

  16. นายสราวุฒิ อยู่วิทยา กรรมการอิสระ

  หน้าที่และความรับผิดชอบของคณะกรรมการธนาคาร

คณะกรรมการธนาคารมีความรับผิดชอบต่อผู้ถือหุ้นทั้งหมดของธนาคาร กรรมการแต่ละคนเป็นตัวแทนของ ผู้ถือหุ้นทั้งหมด และมีส่วนร่วมในการกำกับดูแลกิจการของธนาคารด้วยความเป็นอิสระและเป็นกลาง เพื่อประโยชน์ของผู้ถือหุ้นและผู้มีส่วนได้เสียอื่น ทั้งนี้ หน้าที่และความรับผิดชอบของคณะกรรมการธนาคารถูกกำหนด อย่างชัดเจนในข้อบังคับคณะกรรมการธนาคาร 

คณะกรรมการธนาคารมีหน้าที่และความรับผิดชอบโดยสรุป ดังนี้

1. ดูแลและจัดการธนาคารให้เป็นไปตามกฎหมาย วัตถุประสงค์ และข้อบังคับของธนาคาร
รวมทั้งมติของที่ประชุมผู้ถือหุ้น

2. ให้ความเห็นชอบภารกิจ วิสัยทัศน์ ค่านิยมหลัก และจรรยาบรรณในการดำเนินธุรกิจ

3. พิจารณาและหารือเกี่ยวกับกลยุทธ์ที่เสนอโดยฝ่ายจัดการ
และอนุมัติในประเด็นสำคัญที่เกี่ยวกับทิศทาง
และนโยบายของกลุ่มธุรกิจทางการเงินธนาคารกสิกรไทย รวมทั้งพิจารณาและอนุมัติแผนธุรกิจ
งบประมาณ และเป้าหมายการปฏิบัติงานที่เสนอโดยฝ่ายจัดการ

4. ติดตามผลการดำเนินงานของธนาคาร และความคืบหน้าในการบรรลุวัตถุประสงค์
และการปฏิบัติตามกฎหมาย ระเบียบและนโยบายที่เกี่ยวข้อง

5. ดูแลและพิจารณาความสมดุลของวัตถุประสงค์ในระยะสั้นและระยะยาว

6. พิจารณามอบอำนาจให้ประธานเจ้าหน้าที่บริหาร
และกรรมการผู้จัดการมีอำนาจดำเนินการในธุรกิจธนาคาร ภายใต้งบประมาณค่าใช้จ่ายประเภททุน
และงบประมาณค่าใช้จ่ายที่คณะกรรมการได้อนุมัติให้ดำเนินการในโครงการต่างๆ นอกจากนี้
คณะกรรมการจะพิจารณาอนุมัติสินเชื่อที่เกินกว่าอำนาจดำเนินการที่ได้กำหนดไว้

7. พิจารณาให้ความเห็นชอบนโยบายการบริหารทรัพยากรบุคคลและแผนพัฒนาผู้บริหาร
รวมถึงการกำหนดค่าตอบแทน สรรหาและกำหนดผู้สืบทอดตำแหน่งประธานเจ้าหน้าที่บริหาร
กรรมการผู้จัดการ และประเมินผลการปฏิบัติงานของประธานเจ้าหน้าที่บริหาร กรรมการผู้จัดการ
รวมทั้งดูแลให้ธนาคาร มีกระบวนการที่มีประสิทธิผลในการประเมินผลงานของผู้บริหารระดับสูง

 8. ดูแลกำกับให้มีระบบการควบคุมภายในที่มีประสิทธิผล และการบริหารความเสี่ยงที่เหมาะสม

9. ดูแลให้มีการกำกับตรวจสอบ ทั้งจากผู้ตรวจสอบภายใน และผู้สอบบัญชีภายนอก
ให้ทำหน้าที่อย่างมีประสิทธิผล

10. อนุมัติงบการเงินประจำไตรมาส รายงวด และประจำปี
และดูแลให้มีการจัดทำงบการเงินเป็นไปตามหลักการบัญชีที่รับรองทั่วไป

11. ดูแลให้มีเงินกองทุนในระดับที่เพียงพอ
รวมถึงกระบวนการประเมินความเพียงพอของเงินกองทุนที่เหมาะสม
เพื่อรองรับการดำเนินธุรกิจทั้งในปัจจุบันและในอนาคต

12. ดูแลให้มีการสื่อสารในเรื่องต่างๆ กับผู้มีส่วนได้เสียของธนาคารและสาธารณชน

นอกจากนี้ เรื่องดังต่อไปนี้ต้องเสนอเพื่อขออนุมัติจากคณะกรรมการธนาคารก่อน

  1. เรื่องเกี่ยวกับนโยบายของธนาคาร

  2. เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการของธนาคาร

  3. เรื่องที่จะต้องปฏิบัติตามกฎหมายโดยคณะกรรมการธนาคารเอง

  4. เรื่องที่จะต้องปฏิบัติตามระเบียบที่ธนาคารวางไว้

  5. เรื่องที่คณะจัดการเห็นสมควรเสนอเพื่ออนุมัติเป็นรายเรื่อง
  หรือตามหลักเกณฑ์ที่คณะกรรมการธนาคารได้วางไว้ เช่น เรื่องการอนุมัติเครดิต เป็นต้น

  หน้าที่และความรับผิดชอบของประธานกรรมการ

1.  เรียกประชุมคณะกรรมการธนาคาร และดูแลการจัดส่งหนังสือนัดประชุม รวมทั้งเอกสารต่างๆ
    เพื่อให้คณะกรรมการได้รับข้อมูลอย่างเพียงพอ และทันเวลา

2.  เป็นประธานที่ประชุมคณะกรรมการธนาคาร

3.  เสริมสร้างมาตรฐานการกำกับดูแลกิจการที่ดีของคณะกรรมการธนาคาร

4.  เป็นประธานที่ประชุมผู้ถือหุ้น และควบคุมการประชุมให้เป็นไปตามข้อบังคับธนาคาร
    และตามระเบียบวาระที่กำหนดไว้

5.  ดูแลให้การติดต่อสื่อสารระหว่างกรรมการและผู้ถือหุ้นเป็นไปอย่างมีประสิทธิภาพ

6.  ปฏิบัติหน้าที่ตามที่กฎหมายกำหนดไว้โดยเฉพาะให้เป็นหน้าที่ของประธานกรรมการ

-   การแต่งตั้งและถอดถอนกรรมการ

1. ที่ประชุมผู้ถือหุ้นเลือกตั้งกรรมการ โดยมีจำนวนไม่น้อยกว่าเจ็ดคนและไม่เกินสิบแปดคน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และเป็นกรรมการที่มีสัญชาติไทยไม่น้อยกว่าสามในสี่ของจำนวนกรรมการทั้งหมด
ซึ่งจะเป็นผู้ถือหุ้นของธนาคารหรือไม่ก็ได้ ในการลงคะแนนเสียงเลือกตั้งกรรมการ
ให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคล

(2) ผู้ถือหุ้นแต่ละรายมีคะแนนเสียงเท่ากับจำนวนหุ้นที่ถือ โดยถือว่าหนึ่งหุ้นมีหนึ่งเสียง

(3) ผู้ถือหุ้นแต่ละรายจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากัน สำหรับลำดับสุดท้าย
    ให้ประธานของที่ประชุมลงคะแนนเสียงชี้ขาด

2. ในการประชุมสามัญผู้ถือหุ้นประจำปีของธนาคารทุกๆ คราว
ให้กรรมการออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม ทั้งนี้
ให้กรรมการซึ่งอยู่ในตำแหน่งนานที่สุดนั้นออกจากตำแหน่งก่อน
และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้

3. กรรมการย่อมพ้นจากตำแหน่งเมื่อถึงแก่กรรม ยื่นใบลาออกจากตำแหน่งก่อนถึงกำหนด
ศาลมีคำสั่งให้ออก หรือที่ประชุมลงมติให้ถอดถอนจากตำแหน่ง หรือขาดคุณสมบัติตามที่ธนาคารกำหนด

4. หากตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้
เข้าเป็นกรรมการแทนในการประชุมคณะกรรมการคราวถัดไป
ด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
เว้นแต่วาระของกรรมการจะเหลือน้อยกว่าสองเดือน และบุคคลซึ่งเข้าเป็นกรรมการแทนนี้
จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนดำรงตำแหน่งแทน

-   การมอบอำนาจโดยคณะกรรมการธนาคาร

ธนาคารโดยประธานกรรมการและรองประธานกรรมการ
ได้ทำหนังสือมอบอำนาจให้ประธานเจ้าหน้าที่บริหาร หรือกรรมการผู้จัดการ
หรือผู้ประสานงานภูมิ[1] 2 ใน 4 คน เป็นผู้มีอำนาจกระทำการแทนหรือในนามธนาคาร
เพื่อการดำเนินกิจการใดๆ ทั้งปวงของธนาคาร ภายในวงเงินครั้งละไม่เกิน 3,000 ล้านบาท
โดยสามารถมอบอำนาจช่วงให้ผู้ปฏิบัติงานของหน่วยงานต่างๆ ภายในธนาคาร
เป็นผู้มีอำนาจกระทำการแทนหรือในนามธนาคารได้ภายในขอบเขตความรับผิดชอบของแต่ละบุคคล
และในกรณีที่ต้องทำธุรกรรมใดสูงกว่าวงเงินดังกล่าว
ให้นำเสนอเรื่องให้คณะกรรมการธนาคารพิจารณาอนุมัติวงเงินเป็นการเฉพาะสำหรับธุรกรรมนั้น

-   อำนาจดำเนินการของธนาคาร

นอกเหนือจากการมอบอำนาจให้ผู้ปฏิบัติงานกระทำการแทน หรือในนามธนาคารดังกล่าวข้างต้นแล้ว
ธนาคารได้จัดทำหลักเกณฑ์และตารางการใช้อำนาจดำเนินการภายในธนาคาร
เพื่อกระจายอำนาจให้ผู้ปฏิบัติงานที่ดำรงตำแหน่งและหน้าที่ต่างๆ สามารถปฏิบัติงาน
และตัดสินใจในงานภายในธนาคารได้อย่างมีประสิทธิภาพ มีความคล่องตัว
ภายใต้ระบบการควบคุมที่เหมาะสม ซึ่งได้แยกอำนาจดำเนินการภายในธนาคารไว้ 3 ประเภท คือ

1. อำนาจดำเนินการที่มีผู้ใช้หลายสังกัด

2. อำนาจดำเนินการภายในฝ่าย/สำนัก

3. อำนาจดำเนินการของสาขา

หลักการ

การกำหนดรูปแบบและเนื้อหาของการจัดทำอำนาจดำเนินการภายในธนาคาร มีสาระสำคัญ ดังนี้

1. เป็นการกระจายอำนาจของประธานเจ้าหน้าที่บริหาร กรรมการผู้จัดการ หรือผู้ประสานงานภูมิ
ในการบริหาร และดำเนินกิจการต่างๆ ภายในธนาคารให้กับผู้บริหารในลำดับถัดไป
ตามความเหมาะสม

2. ประธานเจ้าหน้าที่บริหาร หรือกรรมการผู้จัดการ หรือผู้ประสานงานภูมิ 2 ใน 4 คน
ได้รับมอบหมายจากคณะกรรมการธนาคารให้เป็นผู้ลงนามในหลักเกณฑ์และตารางแสดงการใช้อำนาจดำเนินการภายในธนาคาร

  3. อำนาจดำเนินการภายในธนาคารในที่นี้ หมายรวมถึง

  1) อำนาจดำเนินการที่เกี่ยวกับการอนุมัติและสั่งการ ซึ่งมีทั้งกำหนดเป็นวงเงิน
  และไม่กำหนดวงเงิน เพื่อการบริหารงานภายในฝ่าย/หน่วยงาน ตามภารกิจที่ได้รับมอบหมาย

  2) อำนาจดำเนินการที่เกี่ยวกับการเบิกค่าใช้จ่าย
  จะต้องเป็นไปภายในวงเงินงบประมาณของธนาคารที่ผ่านการพิจารณาและได้รับอนุมัติแล้วเท่านั้น

4. เพื่อให้ครอบคลุมและมีความสมบูรณ์ครบถ้วน
จึงจำแนกอำนาจดำเนินการภายในธนาคารตามลักษณะงาน ดังนี้

1)  อำนาจดำเนินการที่มีผู้ใช้หลายสังกัด
    เป็นอำนาจดำเนินการที่ไม่ระบุเฉพาะฝ่ายงานใดฝ่ายงานหนึ่ง แต่จะระบุตามลักษณะของงาน
    ซึ่งผู้ใช้อำนาจดังกล่าวจะเป็นระดับตั้งแต่ประธานเจ้าหน้าที่บริหาร กรรมการผู้จัดการ
    ผู้ประสานงานภูมิ ผู้บริหารสายงาน ผู้บริหารฝ่าย ลงไปถึงผู้ปฏิบัติงานในระดับต่างๆ
    ที่อยู่ตามฝ่ายงาน/หน่วยงานต่างๆ ประกอบด้วย

  (1) อำนาจดำเนินการเกี่ยวกับทรัพยากรบุคคล

(2) อำนาจดำเนินการเกี่ยวกับค่าใช้จ่าย

  (3) อำนาจดำเนินการในการกำหนดอัตราแลกเปลี่ยน /ลดค่าธรรมเนียม
  /ลดอัตราดอกเบี้ยของธุรกิจในประเทศและต่างประเทศ

(4) อำนาจคณะอนุกรรมการบริหารสินทรัพย์และหนี้สิน

5.  อำนาจดำเนินการเกี่ยวกับการบริการลูกค้า

6.  อำนาจดำเนินการเกี่ยวกับการหัก/ปิดบัญชีเพื่อชำระหนี้

7.  อำนาจดำเนินการเกี่ยวกับราคาผลิตภัณฑ์สินเชื่อ

8.  อำนาจลงนามในหนังสือเพื่อขออนุญาตดำเนินการทุกประเภทต่อธนาคารแห่งประเทศไทย
    หน่วยงานราชการ หน่วยงานของรัฐ

9.  อำนาจดำเนินการเกี่ยวกับการจัดซื้อจัดหา

10. อำนาจดำเนินการเกี่ยวกับการบริหารงบประมาณ

11. อำนาจดำเนินการเกี่ยวกับการชดเชยค่าเสียหายให้กับลูกค้า หรือบุคคลภายนอก

12. อำนาจดำเนินการเกี่ยวกับการให้พนักงานไปเป็นวิทยากร

  (13) อำนาจดำเนินการด้านเครดิตและอำนาจดำเนินการในการแก้ไข/ปรับปรุงโครงสร้างหนี้

(14) อำนาจดำเนินการเกี่ยวกับการอนุมัติอัตราดอกเบี้ยให้กับลูกค้าบุคคล ในอัตราที่ทำให้ขาดทุน

(15) อำนาจดำเนินการเกี่ยวกับเรื่องอื่นๆ

2)  อำนาจดำเนินการภายในฝ่าย เป็นอำนาจดำเนินการที่กำหนดให้เฉพาะแต่ละฝ่ายงาน
    เฉพาะเรื่องที่เกี่ยวข้องกับธุรกรรมหรือภารกิจของฝ่ายนั้นๆ
    โดยกำหนดอำนาจให้ตั้งแต่ระดับประธานเจ้าหน้าที่บริหาร กรรมการผู้จัดการ ผู้ประสานงานภูมิ
    ผู้บริหารสายงาน ผู้บริหารฝ่ายลงไปถึงผู้ปฏิบัติงานในระดับต่างๆ ภายในฝ่ายนั้น
    เพื่อพิจารณาใช้อำนาจตามขอบเขตความรับผิดชอบ

3)  อำนาจดำเนินการของสาขา
    เป็นอำนาจดำเนินการที่กำหนดให้เฉพาะสาขาสำนัก/สาขาของธนาคารเฉพาะเรื่องที่เกี่ยวข้องกับธุรกรรมที่ผู้บริหารเครือข่ายฯ
    ผู้จัดการเขต ผู้จัดการสาขา และผู้ปฏิบัติงานในระดับตำแหน่งต่างๆ
    ภายในสาขาสำนัก/สาขาได้รับมอบหมายให้ใช้อำนาจตามขอบเขต ความรับผิดชอบ

 5. การใช้อำนาจดำเนินการภายในธนาคารดังกล่าว ธนาคารได้กำหนดไว้เป็นหลักเกณฑ์และ ตารางแสดงการใช้อำนาจดำเนินการ เพื่อให้ผู้บริหารและผู้ปฏิบัติงานถือปฏิบัติตามภายใต้กรอบอำนาจและขอบเขตของการบริหารความเสี่ยงที่ได้รับอนุมัติ 

-   ที่ปรึกษาคณะกรรมการธนาคาร

 คณะกรรมการธนาคารได้แต่งตั้งผู้ทรงคุณวุฒิจำนวนหนึ่ง เป็นที่ปรึกษาคณะกรรมการธนาคาร โดยในปี 2555 ประกอบด้วย

  1. นายไพโรจน์ ล่ำซำ

  2. นายวิลเลียม มาร์ค เอวานส์

  3. ดร.เถียน ซู่หนิง

หน้าที่และความรับผิดชอบของที่ปรึกษาคณะกรรมการธนาคาร

ให้คำปรึกษาและคำแนะนำแก่คณะกรรมการธนาคาร
ในเรื่องที่เกี่ยวข้องและอยู่ในอำนาจหน้าที่ของคณะกรรมการ อาทิ นโยบายของธนาคาร
เรื่องที่ต้องปฏิบัติตามกฎหมายและระเบียบที่วางไว้ รวมทั้งกิจการสำคัญอื่นๆ
ที่หากทำไปแล้วจะเกิดการเปลี่ยนแปลง
หรือส่งผลกระทบอย่างมีสาระสำคัญต่อการดำเนินธุรกิจของธนาคาร

-   คณะกรรมการชุดย่อย

คณะกรรมการธนาคารได้แต่งตั้งกรรมการที่มีความรู้ความชำนาญที่เหมาะสมเป็นคณะกรรมการชุดย่อย
เพื่อช่วยปฏิบัติงานในการศึกษาและกลั่นกรองเรื่องสำคัญที่ต้องการการดูแลอย่างใกล้ชิดในแต่ละด้าน
และเสนอความเห็นต่อคณะกรรมการธนาคาร คณะกรรมการชุดย่อย ประกอบด้วย
คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน
และคณะกรรมการบริหารความเสี่ยงองค์การ ทั้งนี้ คณะกรรมการธนาคารได้ตั้งคณะจัดการคณะหนึ่ง
ประกอบด้วยประธานเจ้าหน้าที่บริหาร กรรมการผู้จัดการ และพนักงานของธนาคารจำนวนหนึ่ง
เพื่อจัดการงานและดำเนินกิจการของธนาคารตามที่คณะกรรมการกำหนด และ
ได้แต่งตั้งกรรมการจำนวนหนึ่งเป็นกรรมการที่ปรึกษาแก่คณะจัดการ
มีหน้าที่ให้คำปรึกษาแนะนำตามที่คณะกรรมการธนาคารเห็นสมควร

นอกจากนี้ ธนาคารยังได้แต่งตั้งคณะอนุกรรมการ จำนวน 15 คณะ
เพื่อพิจารณาและกลั่นกรองงานในขอบข่ายที่คณะอนุกรรมการคณะต่างๆ รับผิดชอบ

-   คณะกรรมการตรวจสอบ

คณะกรรมการธนาคารได้อนุมัติจัดตั้งคณะกรรมการตรวจสอบ ตั้งแต่ปี 2541
มีวาระการดำรงตำแหน่งคราวละ 3 ปี ประกอบด้วย กรรมการที่เป็นอิสระไม่น้อยกว่า 3 คน
โดยเป็นผู้ที่มีคุณสมบัติครบถ้วนตามหลักเกณฑ์ที่กำหนดโดยคณะกรรมการกำกับหลักทรัพย์และตลาดหลักทรัพย์
คณะกรรมการกำกับตลาดทุน และธนาคารแห่งประเทศไทย โดยศาสตราจารย์กิตติคุณ คุณหญิงสุชาดา
กีระนันทน์ เป็นผู้ที่มีความรู้และประสบการณ์อย่างเพียงพอที่จะสามารถ
ทำหน้าที่ในการสอบทานความน่าเชื่อถือของงบการเงิน โดยปัจจุบัน คณะกรรมการตรวจสอบ
ประกอบด้วยกรรมการอิสระจำนวน 4 คน ดังรายชื่อต่อไปนี้

1. ศาสตราจารย์กิตติคุณ คุณหญิงสุชาดา กีระนันทน์ ประธานกรรมการ

2. นายสมชาย บุลสุข กรรมการ

3. นางเอลิซาเบธ แซม กรรมการ

4. นางจันทรา บูรณฤกษ์ กรรมการ

คณะกรรมการตรวจสอบมีการประชุมไม่น้อยกว่าปีละ 6 ครั้ง
และทบทวนการปฏิบัติงานตามข้อบังคับคณะกรรมการตรวจสอบอย่างสม่ำเสมอ โดยในปี 2555
ได้ประชุมทั้งสิ้น 12 ครั้ง และรายงานต่อคณะกรรมการธนาคาร

หน้าที่และความรับผิดชอบของคณะกรรมการตรวจสอบ

 คณะกรรมการตรวจสอบมีหน้าที่และความรับผิดชอบตามข้อบังคับคณะกรรมการตรวจสอบ ซึ่งได้รับอนุมัติจากคณะกรรมการธนาคาร ดังนี้

1.  สอบทานรายงานทางการเงินประจำไตรมาส งวดหกเดือน และประจำปี
    กับสายงานการเงินและควบคุมของธนาคาร
    และสอบทานร่วมกับผู้สอบบัญชีของธนาคารเพื่อให้มั่นใจเท่าที่จะทำได้ว่ารายงานทางการเงินแสดงถึงฐานะทางการเงินอย่างถูกต้องและน่าเชื่อถือ
    และปฏิบัติตามมาตรฐานการบัญชี กฎหมายและมาตรฐานที่เกี่ยวข้องกับการธนาคาร

2.  สอบทานประสิทธิผลและความเหมาะสมของกระบวนการบริหารความเสี่ยง
    กับหน่วยงานบริหารความเสี่ยงของธนาคาร
    และหารือร่วมกับผู้ตรวจสอบภายในและผู้สอบบัญชีของธนาคาร

3.  ดูแลการทบทวนสินทรัพย์เสี่ยงให้มีประสิทธิผลและมีการดำเนินการอย่างเป็นอิสระ

4.  สอบทานการดำเนินงานของธนาคารในการปฏิบัติตามพระราชบัญญัติหลักทรัพย์และตลาดหลักทรัพย์
    ข้อกำหนดและมาตรฐานของตลาดหลักทรัพย์แห่งประเทศไทย
    หรือกฎหมายที่เกี่ยวกับการประกอบธุรกิจการธนาคารพาณิชย์

5.  ดูแลหน่วยงานกำกับการปฏิบัติตามกฎเกณฑ์
    และอนุมัติข้อบังคับฝ่ายกำกับการปฏิบัติงานและแผนการปฏิบัติงานประจำปี

6.  สอบทานประสิทธิผลและความเหมาะสมของระบบควบคุมภายใน
    และสอบทานประสิทธิผลของระบบการตรวจสอบภายในว่าได้มีการปฏิบัติงานตามมาตรฐานการตรวจสอบภายใน
    ซึ่งรวมถึงอนุมัติและทบทวนข้อบังคับฝ่ายตรวจสอบและแผนการตรวจสอบประจำปี
    สอบทานความเหมาะสมและความเพียงพอของทรัพยากรด้านการตรวจสอบที่จำเป็น
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    หัวหน้าหน่วยงานตรวจสอบภายใน

7.  ทบทวนผลการปฏิบัติงานของผู้สอบบัญชีของธนาคาร พิจารณา คัดเลือก
    เสนอแนะต่อคณะกรรมการธนาคารในการแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของธนาคารในแต่ละปี
    รวมถึงค่าธรรมเนียมการสอบบัญชี และประชุมร่วมกับผู้สอบบัญชีโดยไม่มีฝ่ายจัดการ
    อย่างน้อยปีละ 1 ครั้ง

8.  พิจารณารายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของหน่วยงานที่กำกับดูแล
    เพื่อให้มั่นใจว่ารายการดังกล่าวมีความโปร่งใส

9.  พิจารณาการเปิดเผยข้อมูล ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์
    หรือการปฏิบัติการอื่นของธนาคารที่มีผลกระทบอย่างมีนัยสำคัญ ให้มีความโปร่งใสและถูกต้อง

10. ดำเนินการให้มีการตรวจสอบในเบื้องต้นเมื่อได้รับทราบรายงานจากผู้สอบบัญชีกรณีที่ผู้สอบบัญชีพบพฤติการณ์อันควรสงสัยเกี่ยวกับการทุจริตหรือฝ่าฝืนกฎหมายที่เกี่ยวข้องกับการทำหน้าที่ของกรรมการและผู้บริหารของธนาคาร
    และให้คณะกรรมการตรวจสอบรายงานผลการตรวจสอบดังกล่าวต่อสำนักงาน ก.ล.ต.
    และผู้สอบบัญชีทราบภายใน 30 วัน นับแต่วันที่ได้รับแจ้งจากผู้สอบบัญชี

11. ดูแลและรับเรื่องร้องเรียนหรือข้อมูลจากผู้มีส่วนได้เสียที่ส่งถึงคณะกรรมการธนาคาร

12. ปฏิบัติหน้าที่อื่นตามที่ทางการกำหนด
    หรือคณะกรรมการธนาคารมอบหมายและคณะกรรมการตรวจสอบเห็นชอบด้วย

13. จัดทำรายงานของคณะกรรมการตรวจสอบเสนอต่อคณะกรรมการธนาคารหลังจากการประชุมแต่ละครั้งและจัดทำรายงานสรุปกิจกรรมของคณะกรรมการตรวจสอบ
    รวมถึงข้อมูลตามหลักเกณฑ์ที่ตลาดหลักทรัพย์กำหนด ลงนามโดยประธานกรรมการตรวจสอบ
    และเปิดเผยไว้ในรายงานประจำปีของธนาคาร

14. ปรึกษาและหารือกับผู้บริหารหรือผู้เชี่ยวชาญภายนอกในสิ่งหรือกิจกรรมใดๆ
    ที่คณะกรรมการธนาคารเห็นว่ามีความเกี่ยวข้องกับหน้าที่การดูแลตามข้อบังคับคณะกรรมการตรวจสอบและการดูแลตามนโยบายการกำกับแบบรวมกลุ่ม

15. ทบทวนข้อบังคับและผลการปฏิบัติงานในปีที่ผ่านมาอย่างน้อยปีละหนึ่งครั้ง โดยนำค่าประเมิน
    หรือ ข้อคิดเห็นของประธานกรรมการธนาคารมาประกอบการพิจารณา

-   คณะกรรมการกำกับดูแลกิจการ

คณะกรรมการธนาคารได้อนุมัติจัดตั้งคณะกรรมการกำกับดูแลกิจการตั้งแต่ปี 2545
มีวาระดำรงตำแหน่งคราวละ 3 ปี ประกอบด้วยกรรมการจำนวนไม่น้อยกว่า 3 คน โดยในปี 2555
คณะกรรมการกำกับดูแลกิจการ ประกอบด้วยกรรมการจำนวน 4 คน
โดยเป็นกรรมการที่ไม่เป็นผู้บริหาร 2 คน และกรรมการอิสระ 2 คน ดังรายชื่อต่อไปนี้

1. พล.ต.อ. เภา สารสิน ประธานกรรมการ

2. นายศุกรีย์ แก้วเจริญ กรรมการ

3. ศาสตราจารย์ ดร.ยงยุทธ ยุทธวงศ์ กรรมการ

4. นายฮิโรชิ โอตะ กรรมการ

คณะกรรมการกำกับดูแลกิจการมีการประชุมไม่น้อยกว่าปีละ 4 ครั้ง โดยในปี 2555 ได้ประชุมทั้งสิ้น
5 ครั้ง และรายงานต่อคณะกรรมการธนาคาร

หน้าที่และความรับผิดชอบของคณะกรรมการกำกับดูแลกิจการ

 คณะกรรมการกำกับดูแลกิจการมีหน้าที่และความรับผิดชอบ ตามข้อบังคับคณะกรรมการกำกับดูแลกิจการ ซึ่งได้รับอนุมัติจากคณะกรรมการธนาคาร ดังนี้

  1.
  กำหนดหลักการและข้อพึงปฏิบัติที่สำคัญของกระบวนการกำกับดูแลกิจการที่มีประสิทธิผลที่เหมาะสมสำหรับธนาคาร

  2. พัฒนาและประกาศกำหนดหลักการกำกับดูแลกิจการที่เป็นเลิศ

  3. จัดทำจรรยาบรรณในการดำเนินธุรกิจ และจรรยาบรรณของพนักงานธนาคาร
  และจัดพิมพ์เผยแพร่หรือสื่อต่อผู้ที่เกี่ยวข้อง เพื่อใช้เป็นแนวทางปฏิบัติ
  และเพื่อให้เป็นที่ทราบโดยทั่วกัน

  4. พัฒนาและจัดทำแผนการกำกับดูแลการปฏิบัติตามหลักการกำกับดูแลกิจการที่ประกาศกำหนด

  5.
  ทบทวนข้อความประกาศเกี่ยวกับการกำกับดูแลกิจการที่ดีเพื่อการจัดทำและเสนอรายงานของธนาคาร

  6. พิจารณาเสนอข้อพึงปฏิบัติที่ดีสำหรับคณะกรรมการธนาคาร
  หรือเสนอการกำหนดข้อบังคับคณะกรรมการธนาคาร และคณะกรรมการที่ธนาคารแต่งตั้งทุกชุด

  7. เสนอแนะข้อกำหนดเกี่ยวกับจรรยาบรรณในการดำเนินธุรกิจของธนาคาร
  และข้อพึงปฏิบัติของผู้บริหารและพนักงานของธนาคาร

  8.
  พิจารณาทบทวนแนวปฏิบัติและหลักการกำกับดูแลกิจการที่ใช้ปฏิบัติให้มีความต่อเนื่องและเหมาะสมกับธุรกิจของธนาคาร

  9.
  ทบทวนและเสนอประกาศข้อความเกี่ยวกับการกำกับดูแลกิจการที่ดีของธนาคารที่ออกสู่สาธารณะ

  10. ดูแลการดำเนินงานด้านความรับผิดชอบต่อสิ่งแวดล้อมและสังคม

  11. ทบทวนและรายงานต่อคณะกรรมการธนาคารเกี่ยวกับการกำกับดูแลกิจการที่ดีของธนาคาร
  และให้ความเห็นในแนวปฏิบัติ และเสนอแนะเพื่อแก้ไขปรับปรุงตามความเหมาะสม

  12. ดูแลให้หลักการกำกับดูแลกิจการที่ดีมีผลในทางปฏิบัติ

-   คณะกรรมการทรัพยากรบุคคลและกำหนดอัตราค่าตอบแทน

คณะกรรมการธนาคารได้อนุมัติแต่งตั้งคณะกรรมการทรัพยากรบุคคลและกำหนดอัตราค่าตอบแทน
ตั้งแต่ปี 2545 มีวาระดำรงตำแหน่งคราวละ 3 ปี ประกอบด้วยกรรมการที่ไม่เป็นผู้บริหาร
จำนวนไม่น้อยกว่า 3 คน โดยในปี 2555 คณะกรรมการทรัพยากรบุคคลและกำหนดอัตราค่าตอบแทน
ประกอบด้วยกรรมการจำนวน 4 คน โดยเป็นกรรมการที่ไม่เป็นผู้บริหาร 1 คน
และกรรมการอิสระจำนวน 3 คน ดังรายชื่อต่อไปนี้

1. นายสมชาย บุลสุข ประธานกรรมการ

2. ดร.อภิชัย จันทรเสน กรรมการ

3. ศาสตราจารย์ ดร.ไพรัช ธัชยพงษ์ กรรมการ

4. นางกอบกาญจน์ วัฒนวรางกูร กรรมการ

คณะกรรมการทรัพยากรบุคคลและกำหนดอัตราค่าตอบแทน มีการประชุมไม่น้อยกว่าปีละ 3 ครั้ง
โดยในปี 2555 ได้ประชุมทั้งสิ้น 11 ครั้ง และรายงานต่อคณะกรรมการธนาคาร

หน้าที่และความรับผิดชอบของคณะกรรมการทรัพยากรบุคคลและกำหนดอัตราค่าตอบแทน

คณะกรรมการทรัพยากรบุคคลและกำหนดอัตราค่าตอบแทนมีหน้าที่และความรับผิดชอบตามข้อบังคับคณะกรรมการทรัพยากรบุคคลและกำหนดอัตราค่าตอบแทน
ซึ่งได้รับอนุมัติจากคณะกรรมการธนาคาร ดังนี้

  1. พิจารณาและให้ความเห็นต่อข้อเสนอของประธานเจ้าหน้าที่บริหาร และ/หรือ
  กรรมการผู้จัดการ เพื่อนำเสนอคณะกรรมการธนาคารเกี่ยวกับนโยบายด้านทรัพยากรบุคคล
  เพื่อให้สอดคล้องกับกลยุทธ์ในการทำธุรกิจของธนาคาร

  2. สร้างความมั่นใจว่าแผนการสืบทอดตำแหน่งผู้บริหารระดับสูงในตำแหน่งที่สำคัญ
  และรายชื่อผู้ที่อยู่ในเกณฑ์ที่จะได้รับการพิจารณาได้รับการทบทวนอยู่เสมอเป็นระยะๆ

  3. ทบทวนกลยุทธ์ในการให้ผลประโยชน์ตอบแทน และเสนอคณะกรรมการธนาคาร
  เพื่อรับรองและจัดการให้มีสิ่งจูงใจ ดำรงไว้ซึ่งพนักงานที่มีศักยภาพ
  รวมถึงให้คำเสนอแนะถึงการพิจารณาเงินเดือนหรือผลประโยชน์ต่างๆ
  แก่ผู้บริหารระดับสูงของธนาคาร

  4. กำหนดระยะเวลาและเงื่อนไขต่างๆ ในการว่าจ้างประธานเจ้าหน้าที่บริหาร
  และกรรมการผู้จัดการ รวมถึงผลประโยชน์ตอบแทน
  การสรรหาและเสนอแนะแก่คณะกรรมการธนาคาร เพื่อพิจารณา
  ผู้สืบทอดตำแหน่งประธานเจ้าหน้าที่บริหาร และกรรมการผู้จัดการ เมื่อถึงคราวจำเป็น

  5. ทบทวนสัดส่วน จำนวน และประสบการณ์ของคณะกรรมการธนาคาร
  รวมถึงผลประโยชน์ตอบแทนของคณะกรรมการธนาคาร
  และให้ข้อเสนอแนะในการคัดเลือกผู้ที่มีคุณสมบัติเหมาะสมที่จะได้รับการเสนอให้เป็นกรรมการธนาคาร
  เพื่อเสนอขออนุมัติจากที่ประชุมผู้ถือหุ้น

-   คณะกรรมการบริหารความเสี่ยงองค์การ

คณะกรรมการธนาคารได้อนุมัติให้เปลี่ยนสถานะของคณะอนุกรรมการบริหารความเสี่ยงองค์การ
เป็นคณะกรรมการบริหารความเสี่ยงองค์การ เมื่อวันที่ 3 เมษายน 2546
มีวาระดำรงตำแหน่งคราวละ 2 ปี
ประกอบด้วยกรรมการธนาคารและผู้บริหารที่เหมาะสมไม่น้อยกว่า 7 คน โดยในปี 2555
คณะกรรมการบริหารความเสี่ยงองค์การ มีสมาชิกจำนวน 14 คน
ประกอบด้วยกรรมการที่เป็นผู้บริหาร 1 คน กรรมการที่ไม่เป็นผู้บริหาร 2 คน และผู้บริหาร 11 คน
ดังรายชื่อต่อไปนี้

1. นายศุกรีย์ แก้วเจริญ ประธาน

2. นายบัณฑูร ล่ำซำ สมาชิก

3. นางสุจิตพรรณ ล่ำซำ สมาชิก

4. นายสมเกียรติ ศิริชาติไชย สมาชิก

5. นายปรีดี ดาวฉาย สมาชิก

6. นายธีรนันท์ ศรีหงส์ สมาชิก

7. นายกฤษฎา ล่ำซำ สมาชิก

8. นายธิติ ตันติกุลานันท์ สมาชิก

9. นางสาวขัตติยา อินทรวิชัย สมาชิก

10. นายทรงพล ชีวะปัญญาโรจน์ สมาชิก

11. นายวีรวัฒน์ ปัณฑวังกูร สมาชิก

12. นายจงรัก รัตนเพียร สมาชิก

13. นายอาจ วิเชียรเจริญ สมาชิก

14. นายปวเรศร์ เชษฐพงศ์พันธุ์ สมาชิก

คณะกรรมการบริหารความเสี่ยงองค์การมีการประชุมไม่น้อยกว่าเดือนละ 1 ครั้ง โดยในปี 2555
ได้ประชุมทั้งสิ้น 12 ครั้ง และรายงานต่อคณะกรรมการธนาคารตามภาระหน้าที่ที่ได้รับมอบหมาย
เพื่อให้มั่นใจว่า มีระบบการบริหารความเสี่ยง การเตือนภัยล่วงหน้า
และมีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงาน และมีการกำกับดูแลการปฏิบัติตามมาตรการที่วางไว้
ตลอดจนการจัดทำรายงานบริหารความเสี่ยง

หน้าที่และความรับผิดชอบของคณะกรรมการบริหารความเสี่ยงองค์การ

คณะกรรมการบริหารความเสี่ยงองค์การมีหน้าที่และความรับผิดชอบตามข้อบังคับคณะกรรมการบริหารความเสี่ยงองค์การ
ซึ่งได้รับอนุมัติจากคณะกรรมการธนาคาร ดังนี้

  1. มีอำนาจตัดสินใจในการดำเนินการที่เกี่ยวข้อง
  ภายใต้ขอบเขตความรับผิดชอบที่กำหนดไว้ในข้อบังคับคณะกรรมการบริหารความเสี่ยงองค์การ
  และมีอำนาจในการเข้าถึงข้อมูลเพื่อการปฏิบัติหน้าที่ ที่ได้รับมอบหมาย

  2. กำหนดนโยบายการบริหารความเสี่ยงของกลุ่มธุรกิจทางการเงิน
  เสนอต่อคณะกรรมการธนาคารเพื่อพิจารณาในเรื่องการบริหารความเสี่ยงโดยรวม ทั้งนี้
  ต้องครอบคลุมความเสี่ยงในเรื่องต่างๆ เช่น ความเสี่ยงด้านกลยุทธ์ ความเสี่ยงด้านสภาพคล่อง
  ความเสี่ยงด้านเครดิต ความเสี่ยงด้านตลาด ความเสี่ยงด้านปฏิบัติการ หรือความเสี่ยงอื่นๆ
  ที่มีนัยสำคัญต่อกลุ่มธุรกิจทางการเงิน

  3.
  กำหนดกลยุทธ์โครงสร้างองค์การและทรัพยากรที่ใช้ในการบริหารความเสี่ยงให้สอดคล้องกับนโยบายการบริหารความเสี่ยงของกลุ่มธุรกิจทางการเงิน
  โดยสามารถวิเคราะห์ ประเมิน วัดผล
  และติดตามกระบวนการบริหารความเสี่ยงได้อย่างมีประสิทธิผล

  4. กำหนดวงเงินสูงสุดตามความเสี่ยงที่กำหนด (Risk Limit) ในมิติต่างๆ ที่มีความสำคัญ
  เสนอต่อคณะกรรมการธนาคารเพื่อพิจารณา

  5. กำกับดูแล
  ทบทวนและให้ข้อเสนอแนะต่อคณะกรรมการธนาคารเกี่ยวกับนโยบายการบริหารความเสี่ยง
  วิธีปฏิบัติที่เป็นมาตรฐาน กลยุทธ์และการวัดความเสี่ยงโดยรวม
  เพื่อให้มั่นใจได้ว่ากลยุทธ์การบริหาร ความเสี่ยงได้นำไปปฏิบัติอย่างเหมาะสม

-   กรรมการที่ปรึกษาแก่คณะจัดการ

ที่ประชุมคณะกรรมการธนาคาร และโดยมติที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543 ได้อนุมัติให้แต่งตั้งกรรมการที่ปรึกษาแก่คณะจัดการ โดยในปี 2555 ประกอบด้วยกรรมการ 4 คน ดังรายชื่อต่อไปนี้

1. นายบรรยงค์ ล่ำซำ

2. พล.ต.อ. เภา สารสิน

3. นายศุกรีย์ แก้วเจริญ

4. ดร.อภิชัย จันทรเสน

หน้าที่และความรับผิดชอบของกรรมการที่ปรึกษาแก่คณะจัดการ

  1. ให้คำปรึกษาแนะนำแก่คณะจัดการ ตามที่คณะกรรมการธนาคารเห็นสมควร

  2. ดูแลให้ธนาคารมีการจัดการและดำเนินกิจการต่างๆ อย่างมีประสิทธิภาพ

-   คณะจัดการ

ที่ประชุมคณะกรรมการธนาคาร และโดยมติที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน
2543 ได้อนุมัติจัดตั้งคณะจัดการ ประกอบด้วยประธานเจ้าหน้าที่บริหาร กรรมการผู้จัดการ
และพนักงานของธนาคาร จำนวนหนึ่ง โดยในปี 2555 ประกอบด้วยสมาชิก 16 คน
ดังรายชื่อต่อไปนี้

1. นายบัณฑูร ล่ำซำ ประธาน

2. นายสมเกียรติ ศิริชาติไชย สมาชิก

  3. นายปรีดี ดาวฉาย สมาชิก

  4. นายธีรนันท์ ศรีหงส์ สมาชิก

  5. นายกฤษฎา ล่ำซำ สมาชิก

  6. นายปกรณ์ พรรธนะแพทย์ สมาชิก

  7. นายสุรศักดิ์ ดุษฎีเมธา สมาชิก

  8. นายประสพสุข ดำรงชิตานนท์ สมาชิก

  9. นางสาวขัตติยา อินทรวิชัย สมาชิก

  10. ดร.อดิศวร์ หลายชูไทย สมาชิก

  11. นายทรงพล ชีวะปัญญาโรจน์ สมาชิก

  12. นายวศิน วณิชย์วรนันต์ สมาชิก

  13. นายวีรวัฒน์ ปัณฑวังกูร สมาชิก

  14. นายสมคิด จิรานันตรัตน์ สมาชิก

  15. นายพิพิธ เอนกนิธิ สมาชิก

  16. นายพัชร สมะลาภา สมาชิก

คณะจัดการมีการประชุมไม่น้อยกว่าสัปดาห์ละ 1 ครั้ง เว้นแต่จำเป็น
หรือไม่มีกิจการงานที่จะประชุมกัน หรือมีเหตุสมควรที่ว่าจะไม่มีการประชุม โดยในปี 2555
ได้ประชุมทั้งสิ้น 49 ครั้ง และรายงานต่อคณะกรรมการธนาคาร

หน้าที่และความรับผิดชอบของคณะจัดการ

คณะจัดการมีหน้าที่และความรับผิดชอบตามข้อบังคับคณะจัดการ
ซึ่งได้รับอนุมัติจากคณะกรรมการธนาคาร ดังนี้

  1. จัดการงานและดำเนินกิจการของธนาคารตามที่คณะกรรมการธนาคารกำหนด
  หรือได้รับอนุมัติจากคณะกรรมการธนาคารให้ดำเนินการเฉพาะกรณี

  2. บริหารธุรกิจของธนาคารตามนโยบายและแผนงานที่กำหนดไว้

3.  ดำเนินการตามที่คณะกรรมการธนาคารมอบอำนาจ
    และตามที่กำหนดในอำนาจดำเนินการของธนาคาร

4.  ประธานคณะจัดการต้องจัดส่งรายงานการประชุมคณะจัดการ
    ให้ที่ประชุมคณะกรรมการธนาคารเพื่อรับทราบถึงกิจการที่คณะจัดการได้ทำไปแล้ว อย่างไรก็ดี
    เรื่องเกี่ยวกับนโยบายของธนาคาร
    เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการของธนาคาร
    เรื่องที่จะต้องปฏิบัติตามกฎหมายโดยคณะกรรมการธนาคารเองหรือจะต้องปฏิบัติตามระเบียบของธนาคาร
    และเรื่องที่คณะจัดการเห็นสมควรเสนอเพื่ออนุมัติเป็นรายเรื่อง
    หรือตามหลักเกณฑ์ที่คณะกรรมการธนาคารกำหนด
    ให้เสนอเพื่อรับอนุมัติจากคณะกรรมการธนาคารก่อน

5.  ดำเนินกิจกรรมตามที่กำหนด เพื่อบริหารธนาคารให้ประสบความสำเร็จ
    บรรลุเป้าหมายของธนาคาร ซึ่งรวมถึง

1)  จัดทำและสอบทานวัตถุประสงค์เชิงกลยุทธ์ แผนทางการเงินและนโยบายที่สำคัญของธนาคาร
    และนำเสนอต่อคณะกรรมการธนาคารเพื่อพิจารณาอนุมัติ

2)  พิจารณากลั่นกรองแผนธุรกิจประจำปี งบประมาณค่าใช้จ่ายประเภททุน เป้าหมายการปฏิบัติงาน
    รวมถึงสิ่งที่ต้องริเริ่มต่างๆ ที่สำคัญ เพื่อให้บรรลุเป้าหมาย
    รวมถึงโครงการที่มีค่าใช้จ่ายประเภททุน ที่เกินวงเงินที่คณะกรรมการธนาคารกำหนด
    และนำเสนอต่อคณะกรรมการธนาคารเพื่อพิจารณาอนุมัติ

3)  พิจารณาและอนุมัติในเรื่องต่างๆ ตามที่กำหนดไว้ในอำนาจดำเนินการ
    หรือได้รับมอบอำนาจจากคณะกรรมการธนาคาร

4)  พิจารณาทบทวนอำนาจดำเนินการในเรื่องต่างๆ
    ตามที่กำหนดไว้ในตารางการมอบอำนาจและนำเสนอต่อคณะกรรมการธนาคารเพื่อพิจารณาอนุมัติ

5)  จัดการและสร้างสมดุลระหว่างวัตถุประสงค์ในระยะสั้นและวัตถุประสงค์ในระยะยาว

6)  พัฒนาและดูแลทรัพยากรบุคคลให้ดำเนินไปตามกลยุทธ์ด้านทรัพยากรบุคคล
    ที่คณะกรรมการทรัพยากรบุคคลและกำหนดอัตราค่าตอบแทนได้ให้ความเห็นชอบไว้

7)  ติดตามและรายงานต่อคณะกรรมการธนาคารเกี่ยวกับผลการดำเนินงานของธนาคาร
    และความก้าวหน้าในการดำเนินการเพื่อให้บรรลุวัตถุประสงค์ของธนาคาร

8)  ติดตามการปฏิบัติงานของพนักงานทุกระดับเกี่ยวกับการบริหารจัดการความเสี่ยงตามแนวทางที่ธนาคารกำหนด
    รวมทั้งประสิทธิผลของการควบคุมภายใน และการปฏิบัติตามกฎหมาย
    ระเบียบและนโยบายที่เกี่ยวข้อง

9)  สอบทานกิจกรรมหรือผลิตภัณฑ์ที่ริเริ่มใหม่ที่สำคัญ และนำเสนอต่อคณะกรรมการธนาคาร
    เพื่อพิจารณาติดตามและอนุมัติ

10) ติดต่อสื่อสารกับผู้มีส่วนได้เสียภายนอกองค์การ
    ตามความจำเป็นในแต่ละครั้งตามอำนาจที่ได้รับมอบหมาย

-   คณะอนุกรรมการธนาคาร

คณะอนุกรรมการธนาคารมีหน้าที่ในการพิจารณาและจัดการในเรื่องต่างๆ ภายในธนาคาร
ให้เป็นไปด้วยความถูกต้อง เหมาะสม มีประสิทธิภาพและประสิทธิผลสูงสุดต่อธนาคาร

ธนาคารได้พิจารณาทบทวนและได้อนุมัติให้มีคณะอนุกรรมการคณะต่างๆ ซึ่งปัจจุบันประกอบไปด้วย 15
คณะ ดังนี้

1.  คณะอนุกรรมการยุทธศาสตร์เทคโนโลยีสารสนเทศ

2.  คณะอนุกรรมการบริหารสินทรัพย์และหนี้สิน

3.  คณะอนุกรรมการแก้ไขและปรับปรุงโครงสร้างหนี้บรรษัทและผู้ประกอบการขนาดกลาง

4.  คณะอนุกรรมการแก้ไขและปรับปรุงโครงสร้างหนี้ลูกค้าบุคคลและผู้ประกอบการ

5.  คณะอนุกรรมการพิจารณาจำหน่ายทรัพย์สินรอการขาย

6.  คณะอนุกรรมการพิจารณากำหนดราคาผลิตภัณฑ์ลูกค้าธุรกิจ

7.  คณะอนุกรรมการพิจารณากำหนดราคาผลิตภัณฑ์ลูกค้าบุคคลและเครือข่ายบริการ

  8. คณะอนุกรรมการนโยบายและบริหารความเสี่ยงเครดิต

9.  คณะอนุกรรมการกำกับการจัดการข้อมูล

10. คณะอนุกรรมการพิจารณาการลงทุนด้านเทคโนโลยีสารสนเทศ

11. คณะอนุกรรมการจัดซื้อจัดหา

12. คณะอนุกรรมการบริหารเงินกองทุน

13. คณะอนุกรรมการบริหารความเสี่ยงด้านปฏิบัติการ

14. คณะอนุกรรมการบริหารกระบวนการเครดิต

  15. คณะอนุกรรมการกลยุทธ์แบรนดิ้งและการสื่อสารธนาคารกสิกรไทย

-   ผู้บริหาร

ณ วันที่ 31 ธันวาคม 2555 ธนาคารมีผู้บริหารซึ่งมิใช่กรรมการธนาคาร ดังนี้

1. นายสมเกียรติ ศิริชาติไชย รองกรรมการผู้จัดการอาวุโส

2. นายปรีดี ดาวฉาย รองกรรมการผู้จัดการอาวุโส

3. นายธีรนันท์ ศรีหงส์ รองกรรมการผู้จัดการอาวุโส

4. นายกฤษฎา ล่ำซำ รองกรรมการผู้จัดการอาวุโส

5. นายปกรณ์ พรรธนะแพทย์ รองกรรมการผู้จัดการ

6. นายธิติ ตันติกุลานันท์ ผู้บริหารสายธุรกิจตลาดทุน

7. นายสุรศักดิ์ ดุษฎีเมธา รองกรรมการผู้จัดการ

8. นายประสพสุข ดำรงชิตานนท์ รองกรรมการผู้จัดการ

9. นางสาวขัตติยา อินทรวิชัย รองกรรมการผู้จัดการ

10. ดร.อดิศวร์ หลายชูไทย รองกรรมการผู้จัดการ

11. นายทรงพล ชีวะปัญญาโรจน์ รองกรรมการผู้จัดการ

12. นายวศิน วณิชย์วรนันต์ รองกรรมการผู้จัดการ

13. นายอำพล โพธิ์โลหะกุล รองกรรมการผู้จัดการ

14. นายวีรวัฒน์ ปัณฑวังกูร รองกรรมการผู้จัดการ

15. นายกฤษณ์ จิตต์แจ้ง รองกรรมการผู้จัดการ

16. นายสมคิด จิรานันตรัตน์ รองกรรมการผู้จัดการ

17. นายพิพิธ เอนกนิธิ รองกรรมการผู้จัดการ

18. นายพัชร สมะลาภา รองกรรมการผู้จัดการ

19. นายภานพ อังศุสิงห์ ผู้บริหารสายงานวาณิชธนกิจ

20. ดร.พิพัฒน์พงศ์ โปษยานนท์ รองกรรมการผู้จัดการ

21. นายชาติชาย พยุหนาวีชัย รองกรรมการผู้จัดการ

22. นายจงรัก รัตนเพียร รองกรรมการผู้จัดการ

23. นางสาวศันสนา สุขะนันท์ ผู้ช่วยกรรมการผู้จัดการ

24. นางสาววาสนา สุระกิจ ผู้บริหารฝ่ายจัดการบัญชี

25. นางนิศานาถ อู่วุฒิพงษ์ ผู้ร่วมบริหารฝ่ายวางแผนการเงิน

26. นางสาวธนานาถ ล้อทอง ผู้ร่วมบริหารฝ่ายวางแผนการเงิน

หมายเหตุ รายละเอียดเกี่ยวกับวุฒิการศึกษาสูงสุด
ประสบการณ์การทำงานของผู้บริหารได้แสดงในเอกสารแนบ 1

 การสรรหากรรมการและผู้บริหาร

-   การสรรหากรรมการ

ธนาคารได้แต่งตั้งคณะกรรมการทรัพยากรบุคคลและกำหนดอัตราค่าตอบแทนทำหน้าที่คณะกรรมการสรรหา
พิจารณาคัดเลือกและกลั่นกรองบุคคลที่ได้รับการเสนอชื่อ
เพื่อการคัดเลือกและเสนอแต่งตั้งให้ดำรงตำแหน่งกรรมการ โดยคำนึงถึงสัดส่วน จำนวน
ความหลากหลาย และองค์ประกอบของคณะกรรมการที่เหมาะสมในด้านต่างๆ
และเป็นไปตามข้อกำหนดกฎหมายที่เป็นหลักการเบื้องต้น
ข้อบังคับของธนาคารและหลักการกำกับดูแลกิจการที่ดี โดยจะพิจารณาตามหลักเกณฑ์ ดังต่อไปนี้

1.  พิจารณาจากบุคคลที่มีคุณสมบัติและไม่มีลักษณะต้องห้าม
    ในการแต่งตั้งให้เป็นกรรมการสถาบันการเงิน ตามหลักเกณฑ์ของธนาคารแห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ คณะกรรมการกำกับตลาดทุน
    และหน่วยงานทางการที่เกี่ยวข้อง

2.  สอบทานตามแบบสอบถามคุณสมบัติกรรมการของสถาบันการเงินตามกฎหมายที่เกี่ยวข้อง

3.  ต้องมีคุณสมบัติ ทักษะ ความรู้ ความสามารถ ประสบการณ์เบื้องต้นตามที่ธนาคารกำหนด

ทั้งนี้ ธนาคารเปิดโอกาสให้ผู้ถือหุ้นสามารถเสนอชื่อบุคคล
เพื่อเข้ารับการพิจารณาเลือกตั้งเป็นกรรมการ
ในการประชุมสามัญผู้ถือหุ้นได้ตามหลักเกณฑ์ที่ธนาคารกำหนด
โดยคณะกรรมการทรัพยากรบุคคลและกำหนดอัตราค่าตอบแทนอาจเสนอให้คณะกรรมการธนาคารจัดตั้งคณะกรรมการเฉพาะกิจ
ซึ่งประกอบด้วยกรรมการธนาคารหรือบุคคลภายนอก เพื่อทำหน้าที่สรรหากรรมการได้
และในกรณีที่ผลการคัดเลือกไม่มีบุคคลที่เหมาะสม จะดำเนินกระบวนการสรรหา
หรือรับการเสนอชื่อบุคคลที่มีคุณสมบัติใหม่ สำหรับการคัดเลือกกรรมการอิสระ
คณะกรรมการทรัพยากรบุคคลและกำหนดอัตราค่าตอบแทนจะพิจารณาคัดเลือกบุคคลที่มีคุณสมบัติและไม่มีลักษณะต้องห้าม
ตามข้อกำหนดของธนาคารแห่งประเทศไทยและหน่วยงานทางการอื่นที่กำกับดูแลธนาคาร
โดยมีคุณสมบัติเป็นกรรมการอิสระตามที่ธนาคารกำหนด และเสนอแนะต่อคณะกรรมการธนาคาร
เพื่อขอความเห็นชอบจากธนาคาร
แห่งประเทศไทยก่อนนำชื่อเสนอต่อที่ประชุมสามัญผู้ถือหุ้นเลือกตั้งเป็นรายบุคคล
ในกรณีแต่งตั้งกรรมการที่ถึงกำหนดออกตามวาระ และแต่งตั้งกรรมการใหม่

เมื่อคณะกรรมการธนาคารเห็นชอบแล้ว
สำนักเลขานุการบริษัทจะดำเนินการขอความเห็นชอบต่อธนาคารแห่งประเทศไทยไม่ว่าจะเป็นการแต่งตั้งกรรมการที่ถึงกำหนดออกตามวาระ
แต่งตั้งกรรมการใหม่ หรือแต่งตั้งกรรมการแทนตำแหน่งที่ว่างลง
และในกรณีที่ธนาคารแห่งประเทศไทยไม่เห็นชอบ
คณะกรรมการทรัพยากรบุคคลและกำหนดอัตราค่าตอบแทนจะดำเนินกระบวนการสรรหากรรมการใหม่

ภายหลังจากที่ประชุมผู้ถือหุ้นได้อนุมัติเลือกตั้งกรรมการ
กรณีแต่งตั้งกรรมการที่ถึงกำหนดออกตามวาระ หรือแต่งตั้งกรรมการใหม่
หรือภายหลังธนาคารแห่งประเทศไทยให้ความเห็นชอบแต่งตั้งกรรมการ
กรณีแต่งตั้งกรรมการแทนตำแหน่งที่ว่างลง นอกจากถึงคราวออกตามวาระ
สำนักเลขานุการบริษัทจะดำเนินการจดทะเบียนเปลี่ยนแปลงกรรมการ
และรายงานต่อหน่วยงานทางการที่เกี่ยวข้องภายในเวลาที่กำหนด

-   การสรรหาผู้บริหาร

คณะกรรมการทรัพยากรบุคคลและกำหนดอัตราค่าตอบแทนมีหน้าที่สรรหา คัดเลือก
หรือรับการเสนอชื่อบุคคลที่มีคุณสมบัติเหมาะสม เพื่อดำรงตำแหน่งผู้บริหารระดับสูงของธนาคาร
ในตำแหน่งตั้งแต่ผู้ช่วยกรรมการผู้จัดการขึ้นไป หรือผู้ซึ่งมีตำแหน่งเทียบเท่าที่เรียกชื่ออย่างอื่น
ตามกระบวนการสรรหา
และเสนอคณะกรรมการธนาคารเพื่อพิจารณาให้ความเห็นชอบก่อนเสนอขอความเห็นชอบต่อธนาคารแห่งประเทศไทยต่อไป
สำหรับการแต่งตั้งผู้บริหารในระดับต่ำกว่าผู้ช่วยกรรมการผู้จัดการ
ผู้บริหารสายงานร่วมกับฝ่ายบริหารงานทรัพยากรบุคคลจะพิจารณาคัดเลือกกลั่นกรอง
ก่อนนำเสนอต่อผู้ประสานงานภูมิ และอนุมัติโดยประธานเจ้าหน้าที่บริหาร หรือกรรมการผู้จัดการ

 ค่าตอบแทนของกรรมการและผู้บริหาร

ธนาคารได้กำหนดนโยบายค่าตอบแทนกรรมการไว้อย่างชัดเจนและโปร่งใส
มีคณะกรรมการทรัพยากรบุคคลและกำหนดอัตราค่าตอบแทนทำหน้าที่ทบทวน
โดยพิจารณาถึงความเหมาะสม และสอดคล้องกับขอบเขตหน้าที่ ความรับผิดชอบของกรรมการ
และเทียบเคียงกับอัตราค่าตอบแทนกรรมการในกลุ่มธนาคารพาณิชย์ที่อยู่ในระดับเดียวกัน

ค่าตอบแทนผู้บริหารเป็นไปตามนโยบายและหลักเกณฑ์ที่คณะกรรมการธนาคารกำหนด
ซึ่งเชื่อมโยงกับผลการดำเนินงานของธนาคารและผลการปฏิบัติงานรายบุคคล
โดยคณะกรรมการทรัพยากรบุคคลและกำหนดอัตราค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการธนาคารเพื่อพิจารณาอนุมัติ

 ที่ประชุมสามัญผู้ถือหุ้น ครั้งที่ 100 เมื่อวันที่ 2 เมษายน 2555 ได้อนุมัติอัตราค่าตอบแทนกรรมการและเงินบำเหน็จ โดยกรรมการที่ได้รับมอบหมายให้เป็นกรรมการในคณะกรรมการชุดย่อยได้รับค่าตอบแทนเพิ่มตามปริมาณงานที่เพิ่มขึ้น โดยรายละเอียดค่าตอบแทนของกรรมการและผู้บริหาร ประกอบด้วย

1. ค่าตอบแทนที่เป็นตัวเงิน

  1) ค่าตอบแทนกรรมการ: ในรอบปี 2555
  คณะกรรมการธนาคารได้รับค่าตอบแทนในฐานะกรรมการธนาคาร
  กรรมการที่ปรึกษาแก่คณะจัดการ กรรมการตรวจสอบ กรรมการกำกับดูแลกิจการ
  กรรมการทรัพยากรบุคคลและกำหนดอัตราค่าตอบแทน กรรมการบริหารความเสี่ยงองค์การ
  ที่ปรึกษากฎหมายของธนาคาร รวมถึงเงินบำเหน็จในอัตราร้อยละ 0.5 ของเงินปันผล รวม 16
  คน เป็นจำนวนเงินรวมทั้งสิ้น 68,433,595 บาท

2)  ค่าตอบแทนของที่ปรึกษาคณะกรรมการธนาคาร: เป็นจำนวนเงินทั้งสิ้น 1,689,600 บาท

3)  ค่าตอบแทนผู้บริหาร:

-   ผู้บริหารระดับผู้ช่วยกรรมการผู้จัดการหรือเทียบเท่า รวมทั้งสิ้น 34 คน ได้รับผลประโยชน์
    ตอบแทนจากธนาคาร รวมเงินเดือน ค่าครองชีพ บำเหน็จพิเศษ และโบนัส ในรอบปี 2555
    เป็นจำนวนเงินรวมทั้งสิ้น 238,199,524 บาท

-   ผู้บริหารระดับรองกรรมการผู้จัดการหรือเทียบเท่าขึ้นไป รวมทั้งสิ้น 23 คน
    ได้รับผลประโยชน์ตอบแทนจากธนาคาร รวมเงินเดือน ค่าครองชีพ บำเหน็จพิเศษ และโบนัส
    ในรอบปี 2555 เป็นจำนวนเงินรวมทั้งสิ้น 289,241,745 บาท

โดยสรุป ผู้บริหารระดับผู้ช่วยกรรมการผู้จัดการหรือเทียบเท่าขึ้นไป รวมทั้งสิ้น 57 คน
ได้รับผลประโยชน์ตอบแทนจากธนาคาร รวมเงินเดือน ค่าครองชีพ บำเหน็จพิเศษ และโบนัส
ในรอบปี 2555 เป็นจำนวนเงินรวมทั้งสิ้น 527,441,269 บาท

ผลประโยชน์ตอบแทนที่กรรมการได้รับจากธนาคาร ในรอบปีบัญชี 2555

+--------------------+-------------------------------------------------+
| นายบรรยงค์ ล่ำซำ     | มีผลประโยชน์ตอบแทนในฐานะประธานกรรมการ             |
|                    | และกรรมการที่ปรึกษาแก่คณะจัดการ เป็นจำนวนเงิน          |
|                    | 7,128,000 บาท และเงินบำเหน็จ จำนวน 3,954,740 บาท  |
+--------------------+-------------------------------------------------+
| พล.ต.อ. เภา สารสิน  | มีผลประโยชน์ตอบแทนในฐานะรองประธานกรรมการ          |
|                    | และกรรมการที่ปรึกษาแก่คณะจัดการ เป็นจำนวนเงิน          |
|                    | 5,322,000 บาท ประธานกรรมการกำกับดูแลกิจการ         |
|                    | เป็นจำนวนเงิน 396,000 บาท และเงินบำเหน็จ จำนวน      |
|                    | 2,966,055 บาท                                   |
+--------------------+-------------------------------------------------+
| นายบัณฑูร ล่ำซำ⁽¹⁾    | มีผลประโยชน์ตอบแทนในฐานะกรรมการ เป็นจำนวนเงิน       |
|                    | 1,200,000 บาท และเงินบำเหน็จ จำนวน 1,977,370 บาท  |
+--------------------+-------------------------------------------------+
| นายศุกรีย์ แก้วเจริญ    | มีผลประโยชน์ตอบแทนในฐานะกรรมการ                   |
|                    | และกรรมการที่ปรึกษาแก่คณะจัดการ เป็นจำนวนเงิน          |
|                    | 2,400,000 บาท กรรมการกำกับดูแลกิจการ เป็นจำนวนเงิน   |
|                    | 264,000 บาท ประธานกรรมการบริหารความเสี่ยงองค์การ    |
|                    | เป็นจำนวนเงิน 396,000 บาท และเงินบำเหน็จ จำนวน      |
|                    | 1,977,370 บาท                                   |
+--------------------+-------------------------------------------------+
| ม.ร.ว.สฤษดิคุณ       | มีเงินบำเหน็จ จำนวน 1,061,520 บาท                  |
| กิติยากร ⁽²⁾         |                                                 |
+--------------------+-------------------------------------------------+
| นายสมชาย บุลสุข      | มีผลประโยชน์ตอบแทนในฐานะกรรมการ เป็นจำนวนเงิน       |
|                    | 1,200,000 บาท กรรมการตรวจสอบ เป็นจำนวนเงิน        |
|                    | 660,000 บาท                                     |
|                    | ประธานกรรมการทรัพยากรบุคคลและกำหนดอัตราค่าตอบแทน    |
|                    | เป็นจำนวนเงิน 396,000 บาท และเงินบำเหน็จ จำนวน      |
|                    | 1,977,370 บาท                                   |
+--------------------+-------------------------------------------------+
| นางสุจิตพรรณ ล่ำซำ⁽³⁾ | มีผลประโยชน์ตอบแทนในฐานะกรรมการ เป็นจำนวนเงิน       |
|                    | 1,200,000 บาท กรรมการบริหาร ความเสี่ยงองค์การ       |
|                    | เป็นจำนวนเงิน 264,000 บาท และเงินบำเหน็จ จำนวน      |
|                    | 1,977,370 บาท                                   |
+--------------------+-------------------------------------------------+
| ศาสตราจารย์กิตติคุณ    | มีผลประโยชน์ตอบแทนในฐานะกรรมการ เป็นจำนวนเงิน       |
| คุณหญิงสุชาดา กีระนันทน์ | 1,200,000 บาท ประธานกรรมการตรวจสอบ เป็นจำนวนเงิน  |
|                    | 792,000 บาท และเงินบำเหน็จ จำนวน 1,977,370 บาท    |
+--------------------+-------------------------------------------------+
| ศาสตราจารย์         | มีผลประโยชน์ตอบแทนในฐานะกรรมการ เป็นจำนวนเงิน       |
| ดร.ยงยุทธ           | 1,200,000 บาท กรรมการกำกับดูแลกิจการ เป็นจำนวนเงิน   |
|                    | 264,000 บาท กรรมการตรวจสอบ เป็นจำนวนเงิน 110,000  |
| ยุทธวงศ์ ⁽⁴⁾         | บาท และเงินบำเหน็จ จำนวน 1,977,370 บาท            |
+--------------------+-------------------------------------------------+
| ดร.อภิชัย จันทรเสน    | มีผลประโยชน์ตอบแทนในฐานะกรรมการและที่ปรึกษากฎหมาย    |
|                    | เป็นจำนวนเงิน 5,160,000 บาท                       |
|                    | กรรมการทรัพยากรบุคคลและกำหนดอัตราค่าตอบแทน          |
|                    | เป็นจำนวนเงิน 264,000 บาทและ เงินบำเหน็จ จำนวน      |
|                    | 1,977,370 บาท                                   |
+--------------------+-------------------------------------------------+
| นางเอลิซาเบธ แซม    | มีผลประโยชน์ตอบแทนในฐานะกรรมการ เป็นจำนวนเงิน       |
|                    | 1,200,000 บาท กรรมการตรวจสอบ เป็นจำนวนเงิน        |
|                    | 660,000 บาท และเงินบำเหน็จ จำนวน 1,977,370 บาท    |
+--------------------+-------------------------------------------------+
| ศาสตราจารย์ ดร.ไพรัช | มีผลประโยชน์ตอบแทนในฐานะกรรมการ เป็นจำนวนเงิน       |
| ธัชยพงษ์             | 1,200,000 บาท                                   |
|                    | กรรมการทรัพยากรบุคคลและกำหนดอัตราค่าตอบแทน          |
|                    | เป็นจำนวนเงิน 264,000 บาท และเงินบำเหน็จ จำนวน      |
|                    | 1,977,370 บาท                                   |
+--------------------+-------------------------------------------------+
| นายฮิโรชิ โอตะ       | มีผลประโยชน์ตอบแทนในฐานะกรรมการ เป็นจำนวนเงิน       |
|                    | 1,200,000 บาท กรรมการกำกับดูแลกิจการ เป็นจำนวนเงิน   |
|                    | 264,000 บาท และเงินบำเหน็จ จำนวน 1,977,370 บาท    |
+--------------------+-------------------------------------------------+
| นางกอบกาญจน์        | มีผลประโยชน์ตอบแทนในฐานะกรรมการ เป็นจำนวนเงิน       |
| วัฒนวรางกูร          | 1,200,000 บาท                                   |
|                    | กรรมการทรัพยากรบุคคลและกำหนดอัตราค่าตอบแทน          |
|                    | เป็นจำนวนเงิน 264,000 บาท และเงินบำเหน็จ จำนวน      |
|                    | 1,837,980 บาท                                   |
+--------------------+-------------------------------------------------+
| นางจันทรา บูรณฤกษ์    | มีผลประโยชน์ตอบแทนในฐานะกรรมการ เป็นจำนวนเงิน       |
| ⁽⁵⁾                | 1,100,000 บาท กรรมการตรวจสอบ เป็นจำนวนเงิน        |
|                    | 550,000 บาท และเงินบำเหน็จ จำนวน 321,600 บาท      |
+--------------------+-------------------------------------------------+
| น.ต.พญ. นลินี ไพบูลย์  | มีผลประโยชน์ตอบแทนในฐานะกรรมการ เป็นจำนวนเงิน       |
| ⁽⁶⁾                | 500,000 บาท                                     |
+--------------------+-------------------------------------------------+
| นายสราวุฒิ อยู่วิทยา    | มีผลประโยชน์ตอบแทนในฐานะกรรมการ เป็นจำนวนเงิน       |
| ⁽⁷⁾                | 300,000 บาท                                     |
+--------------------+-------------------------------------------------+

หมายเหตุ: (1) นายบัณฑูร ล่ำซำ ได้รับค่าตอบแทนจากการดำรงตำแหน่งในบริษัทย่อย 1 แห่ง ในปี 2555 เป็นเงิน 0.61 ล้านบาท

 (2) ม.ร.ว.สฤษดิคุณ กิติยากร ได้รับเงินบำเหน็จจากการจ่ายเงินปันผล สำหรับผลการดำเนินงานงวดหลังของปี 2554 ตามระยะเวลาการดำรงตำแหน่งกรรมการ

(3) นางสุจิตพรรณ ล่ำซำ ได้รับค่าตอบแทนจากการดำรงตำแหน่งในบริษัทย่อย 2 แห่ง ในปี 2555
เป็นเงิน 1.46 ล้านบาท

(4) ศาสตราจารย์ ดร.ยงยุทธ ยุทธวงศ์ ออกจากตำแหน่งกรรมการตรวจสอบ เมื่อวันที่ 23
กุมภาพันธ์ 2555

(5) นางจันทรา บูรณฤกษ์ ได้รับแต่งตั้งเป็นกรรมการธนาคาร เมื่อวันที่ 22 กุมภาพันธ์ 2555
และเป็นกรรมการตรวจสอบ เมื่อวันที่ 23 กุมภาพันธ์ 2555

  (6) น.ต.พญ. นลินี ไพบูลย์ ได้รับแต่งตั้งเป็นกรรมการธนาคาร เมื่อวันที่ 22 สิงหาคม 2555

  (7) นายสราวุฒิ อยู่วิทยา ได้รับแต่งตั้งเป็นกรรมการธนาคาร เมื่อวันที่ 2 ตุลาคม 2555

2. ค่าตอบแทนอื่น

1)  ค่าตอบแทนกรรมการ: ไม่มี

2)  ค่าตอบแทนของที่ปรึกษาคณะกรรมการธนาคาร: ไม่มี

  3) ค่าตอบแทนผู้บริหาร: ในรอบปี 2555 ธนาคารได้จ่ายเงินสมทบกองทุนสำรองเลี้ยงชีพ
  ที่สมทบให้ผู้บริหารระดับผู้ช่วยกรรมการผู้จัดการหรือเทียบเท่า รวมทั้งสิ้น 34 คน
  เป็นจำนวนเงินรวมทั้งสิ้น 6,101,754 บาท
  และผู้บริหารระดับรองกรรมการผู้จัดการหรือเทียบเท่าขึ้นไป รวมทั้งสิ้น 23 คน
  เป็นจำนวนเงินรวมทั้งสิ้น 7,635,232 บาท
  รวมเป็นค่าตอบแทนที่ธนาคารได้จ่ายเงินสมทบกองทุนสำรองเลี้ยงชีพ
  ที่สมทบให้ผู้บริหารระดับผู้ช่วยกรรมการผู้จัดการหรือเทียบเท่าขึ้นไป รวมทั้งสิ้น 57 คน
  เป็นจำนวนเงินรวมทั้งสิ้น 13,736,986 บาท

ธนาคารได้จัดตั้งกองทุนสำรองเลี้ยงชีพ ตามพระราชบัญญัติกองทุนสำรองเลี้ยงชีพ พ.ศ. 2530
และใช้ชื่อว่า

1.  กองทุนสำรองเลี้ยงชีพ พนักงาน บมจ.ธนาคารกสิกรไทย ซึ่งจดทะเบียนแล้ว

2.  กองทุนสำรองเลี้ยงชีพ สวัสดิการมั่นคง ซึ่งจดทะเบียนแล้ว

และข้อบังคับกองทุนสำรองเลี้ยงชีพทั้ง 2 กองทุน กำหนดการจ่ายเงินสมทบของธนาคาร
และการจ่ายเงินสะสมของพนักงานซึ่งเป็นสมาชิกของกองทุนสำรองเลี้ยงชีพ ฯ ดังนี้

+-------------------------------------+--------------------------------+
| ส่วนของสมาชิก                         | ส่วนของธนาคาร                   |
+-------------------------------------+--------------------------------+
| การสมัครเข้าเป็นสมาชิก                  | การจ่ายเงินสมทบ                  |
|                                     | ธนาคารกำห                      |
| - เมื่อได้รับการบรรจุเป็นพนักงานธนาคาร     | นดจ่ายเงินสมทบให้กับสมาชิกตามอายุงาน |
|                                     | ดังนี้                            |
| การจ่ายเงินสะสม มี 2 วิธีให้เลือก ได้แก่     |                                |
|                                     | - อายุงานเริ่มบรรจุ – 10 ปี         |
| วิธีที่ 1 จ่ายเงินสะสมตามอายุงาน ดังนี้       | สมทบร้อยละ 3.0                  |
|                                     |                                |
| - อายุงานเริ่มบรรจุ – 10 ปี สะสม ร้อยละ   | - อายุงานมากกว่า 10 ปี – 15 ปี     |
| 3.0                                 | สมทบร้อยละ 3.5                  |
|                                     |                                |
| - อายุงานมากกว่า 10 ปี – 15 ปี สะสม     | - อายุงานมากกว่า 15 ปี – 20 ปี     |
| ร้อยละ 3.5                           | สมทบร้อยละ 4.0                  |
|                                     |                                |
| - อายุงานมากกว่า 15 ปี – 20 ปี สะสม     | - อายุงานมากกว่า 20 ปีขึ้นไป        |
| ร้อยละ 4.0                           | สมทบร้อยละ 4.5                  |
|                                     |                                |
| - อายุงานมากกว่า 20 ปีขึ้นไป สะสม ร้อยละ  |                                |
| 4.5                                 |                                |
|                                     |                                |
| วิธีที่ 2 จ่ายเงินสะสมร้อยละ 3.0 อัตราเดียว  |                                |
+-------------------------------------+--------------------------------+

สมาชิกจะได้เงินสะสมของตน พร้อมทั้งเงินสมทบของธนาคาร
ตลอดจนผลประโยชน์ของเงินทั้งสองจำนวน เมื่อพ้นสภาพจากการเป็นพนักงาน
ยกเว้นกรณีพ้นสภาพด้วยเหตุสมาชิกถูกเลิกจ้างโดยไม่จ่ายค่าชดเชย
จะไม่ได้รับเงินสมทบและผลประโยชน์ในส่วนของธนาคาร

 ในปี 2555 มีการจ่ายเงินเข้ากองทุนสำรองเลี้ยงชีพฯ ดังนี้

1.  กองทุนสำรองเลี้ยงชีพ พนักงาน บมจ.ธนาคารกสิกรไทย ซึ่งจดทะเบียนแล้ว
    สมาชิกจ่ายเงินเข้ากองทุนฯ เป็นเงินทั้งสิ้น 284,919,565.70 บาท
    และธนาคารจ่ายเงินสมทบเข้ากองทุนฯ เป็นเงินทั้งสิ้น 297,609,852.74 รวมเป็นเงิน
    582,529,418.44 บาท (ห้าร้อยแปดสิบสองล้านห้าแสนสองหมื่นเก้าพัน
    สี่ร้อยสิบแปดบาทสี่สิบสี่สตางค์)

2.  กองทุนสำรองเลี้ยงชีพ สวัสดิการมั่นคง ซึ่งจดทะเบียนแล้ว สมาชิกจ่ายเงินเข้ากองทุนฯ
    เป็นเงินทั้งสิ้น 10,244,568.21 บาท และธนาคารจ่ายเงินสมทบเข้ากองทุนฯเป็นเงินทั้งสิ้น
    10,727,993.45 บาท รวมเป็นเงิน 20,972,561.66 บาท
    (ยี่สิบล้านเก้าแสนเจ็ดหมื่นสองพันห้าร้อยหกสิบเอ็ดบาทหกสิบหกสตางค์)

 การกำกับดูแลกิจการ

-   สิทธิของผู้ถือหุ้น

คณะกรรมการธนาคารตระหนักและให้ความสำคัญถึงสิทธิของผู้ถือหุ้นทุกกลุ่ม โดยกำหนดเรื่องสัมพันธภาพกับผู้ถือหุ้นไว้เป็นลายลักษณ์อักษรในหลักการกำกับดูแลกิจการของธนาคาร ซึ่งสิทธิพื้นฐานที่ผู้ถือหุ้นได้รับโดยเท่าเทียมกันตามที่กำหนดไว้ในข้อบังคับของธนาคารและกฎหมายที่เกี่ยวข้อง ได้แก่ สิทธิในการเข้าร่วมประชุมผู้ถือหุ้น สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน สิทธิในการออกเสียงลงคะแนนเพื่อแต่งตั้งหรือถอดถอนกรรมการเป็นรายบุคคล สิทธิในการออกเสียงลงคะแนนแต่งตั้งและกำหนดสินจ้างผู้สอบบัญชี สิทธิในการออกเสียงลงคะแนนในกิจการต่างๆ ที่สำคัญ สิทธิในการรับเงินปันผล สิทธิในการแสดงความคิดเห็นและซักถามในการประชุมผู้ถือหุ้น และสิทธิที่จะได้รับสารสนเทศอย่างเพียงพอและทันเวลา 

นอกจากสิทธิขั้นพื้นฐานข้างต้นแล้ว คณะกรรมการธนาคารได้ให้ความสำคัญในการเปิดเผยข้อมูลข่าวสารที่ถูกต้อง ครบถ้วน ทันเวลา และโปร่งใสแก่ผู้ถือหุ้น โดยมีการเปิดเผยข้อมูลข่าวสารที่สำคัญบนเว็บไซต์ของธนาคาร เพื่อให้ผู้ถือหุ้นได้รับทราบข้อมูลข่าวสารอย่างทั่วถึง ซึ่งมีสี่ภาษา ได้แก่ ภาษาไทย ภาษาอังกฤษ ภาษาจีน และภาษาญี่ปุ่น รวมทั้งเปิดเผยข้อมูลให้แก่สื่อมวลชนอย่างสม่ำเสมอ โดยในปี 2555 ธนาคารได้ดำเนินการเพื่อเป็นการอำนวยความสะดวก และส่งเสริมสิทธิของผู้ถือหุ้น ดังนี้

1. เปิดเผยมติที่ประชุมคณะกรรมการธนาคาร ครั้งที่ 2/2555 เมื่อวันที่ 23 กุมภาพันธ์ 2555
ซึ่งมีมติกำหนดให้จัดการประชุมสามัญผู้ถือหุ้นประจำปี 2555 ในวันที่ 2 เมษายน 2555
ผ่านระบบเผยแพร่ข้อมูลของตลาดหลักทรัพย์แห่งประเทศไทย ตั้งแต่วันที่มีมติกำหนดวันประชุม

2. ก่อนวันประชุมสามัญผู้ถือหุ้น
เพื่อเป็นการส่งเสริมและสนับสนุนให้ผู้ถือหุ้นทุกกลุ่มให้ความสำคัญกับการเข้าร่วมประชุม
ธนาคารจึงจัดส่งหนังสือเชิญประชุมให้แก่ผู้ถือหุ้น ซึ่งระบุวัน เวลา สถานที่จัดประชุม
แผนที่ของสถานที่จัดประชุม และระเบียบวาระการประชุมอย่างชัดเจน ครบถ้วน เพียงพอ
ตามกฎหมาย ข้อกำหนดของตลาดหลักทรัพย์แห่งประเทศไทย และข้อบังคับของธนาคาร
โดยแนบหนังสือมอบฉันทะ และเอกสารประกอบในแต่ละวาระการประชุม
รวมทั้งข้อบังคับของธนาคารในส่วนที่เกี่ยวข้องกับการประชุมผู้ถือหุ้น
ให้แก่ผู้ถือหุ้นได้พิจารณาล่วงหน้าก่อนการประชุมมากกว่า 14 วัน
โดยมีรายละเอียดของวาระการประชุมอย่างเพียงพอที่จะใช้ประกอบการตัดสินใจลงคะแนนในแต่ละวาระ
ซึ่งจะระบุว่า เป็นเรื่องเสนอเพื่อทราบ เพื่ออนุมัติ หรือเพื่อพิจารณา
รวมทั้งมีความเห็นของคณะกรรมการเพียงพอและชัดเจนที่จะให้ผู้ถือหุ้นตัดสินใจในการใช้สิทธิออกเสียงได้
และเปิดเผยบนเว็บไซต์ของธนาคาร (www.kasikornbankgroup.com) ล่วงหน้ากว่า 30
วันก่อนวันประชุม
เพื่อให้ผู้ถือหุ้นได้รับทราบข้อมูลได้โดยสะดวกและรวดเร็วและมีเวลาศึกษาข้อมูลประกอบการประชุมล่วงหน้าอย่างเพียงพอ
ซึ่งเป็นข้อมูลเดียวกับที่ธนาคารจัดส่งให้ผู้ถือหุ้นในรูปแบบเอกสาร
และได้ประกาศคำบอกกล่าวเรียกประชุมสามัญผู้ถือหุ้นลงในหนังสือพิมพ์รายวันฉบับภาษาไทยติดต่อกันไม่น้อยกว่า
3 วัน และก่อนวันประชุมไม่น้อยกว่า 3 วัน นอกจากนี้
ธนาคารได้จัดทำและส่งหนังสือเชิญประชุมและเอกสารประกอบการประชุมฉบับภาษาอังกฤษเพื่อประโยชน์ของผู้ถือหุ้นต่างชาติ
และเผยแพร่บนเว็บไซต์ของธนาคารพร้อมกับหนังสือเชิญประชุมและเอกสารประกอบการประชุมฉบับภาษาไทยด้วย

ในการเข้าร่วมการประชุมสามัญผู้ถือหุ้น
ธนาคารได้แจ้งรายละเอียดเอกสารหลักฐานที่จำเป็นที่ผู้ถือหุ้นหรือผู้รับมอบฉันทะต้องนำมาแสดงให้ครบถ้วน
เพื่อรักษาสิทธิในการเข้าร่วมประชุม และแนบหนังสือมอบฉันทะตามแบบที่กระทรวงพาณิชย์กำหนด
และรายชื่อกรรมการอิสระ ประธานกรรมการ ประธานเจ้าหน้าที่บริหารและกรรมการผู้จัดการ
หรือบุคคลใดๆ
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทนได้เลือกที่จะมอบฉันทะให้เข้าประชุมและลงคะแนนเสียงแทนได้

3. ในวันประชุมสามัญผู้ถือหุ้น
ธนาคารเปิดให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุมมากกว่า 1
ชั่วโมง และได้อำนวยความสะดวกแก่ผู้ถือหุ้นก่อนการประชุม อาทิ
จัดเตรียมสถานที่และเจ้าหน้าที่ต้อนรับในจำนวนที่เหมาะสม ในปี 2555
ธนาคารได้ใช้บริการระบบจัดการประชุมผู้ถือหุ้นของบริษัท ศูนย์รับฝากหลักทรัพย์ (ประเทศไทย)
จำกัด และได้นำระบบบาร์โค้ดมาใช้ในการลงทะเบียนเช่นเดียวกับปีที่ผ่านมา
เพื่อให้การลงทะเบียนของผู้ถือหุ้นและผู้รับมอบฉันทะแต่ละรายที่เข้าร่วมประชุมเป็นไปอย่างสะดวกรวดเร็ว
พร้อมทั้งจัดพิมพ์บัตรลงคะแนนในแต่ละวาระให้แก่ผู้ถือหุ้น นอกจากนี้
ธนาคารได้นำเสนอวีดิทัศน์แสดงตัวอย่าง ขั้นตอนและวิธีการออกเสียงลงคะแทนในแต่ละวาระ
เพื่อความชัดเจนและเข้าใจง่ายยิ่งขึ้น

4. ก่อนเริ่มการประชุมสามัญผู้ถือหุ้น ประธานที่ประชุมได้มอบหมายให้นำเสนอวิธีการออกเสียงลงคะแนนและการนับคะแนนอย่างชัดเจน ซึ่งการลงคะแนนและนับคะแนนเสียงเป็นไปอย่างเปิดเผย โดยธนาคารได้นำระบบของบริษัท ศูนย์รับฝากหลักทรัพย์ (ประเทศไทย) จำกัด มาใช้ในการประมวลผลการนับคะแนนเสียงและแสดงผล ซึ่งช่วยให้ขั้นตอนการรวบรวมผลการลงคะแนนเสียงในแต่ละวาระเป็นไปอย่างรวดเร็วยิ่งขึ้น ทั้งนี้ การออกเสียงลงคะแนนจะนับหนึ่งหุ้นเป็นหนึ่งเสียง และถือเสียงข้างมากเป็นมติ ยกเว้นกรณีการลงมติที่กำหนดให้ถือคะแนนเสียงไม่น้อยกว่าสองในสามของจำนวนเสียงทั้งหมดของผู้ถือหุ้นซึ่งมาประชุม หรือการลงมติที่กำหนดให้ถือคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน ซึ่งเป็นไปตามที่ระบุไว้ในข้อบังคับของธนาคารและตามกฎหมาย

ในการประชุมสามัญผู้ถือหุ้นครั้งที่ 100 ที่ผ่านมา ประธานกรรมการได้ทำหน้าที่ประธานที่ประชุม
โดยมีประธานเจ้าหน้าที่บริหารและกรรมการผู้จัดการ ประธานคณะกรรมการชุดย่อยทุกชุด
และกรรมการเข้าร่วมประชุมทั้งสิ้น 14 คน คือ

  1. นายบรรยงค์ ล่ำซำ ประธานกรรมการ

  2. พล.ต.อ. เภา สารสิน รองประธานกรรมการ และประธานกรรมการกำกับดูแลกิจการ

  3. นายบัณฑูร ล่ำซำ กรรมการ และประธานเจ้าหน้าที่บริหารและกรรมการผู้จัดการ

  4. นายศุกรีย์ แก้วเจริญ กรรมการ และประธานกรรมการบริหารความเสี่ยงองค์การ

  5. นายสมชาย บุลสุข กรรมการอิสระ
  และประธานกรรมการทรัพยากรบุคคลและกำหนดอัตราค่าตอบแทน

  6. นางสุจิตพรรณ ล่ำซำ กรรมการ

  7. ศาสตราจารย์กิตติคุณ คุณหญิงสุชาดา กรรมการอิสระ และประธานกรรมการตรวจสอบ

  กีระนันทน์

  8. ศาสตราจารย์ ดร.ยงยุทธ ยุทธวงศ์ กรรมการอิสระ

  9. ดร.อภิชัย จันทรเสน กรรมการ และที่ปรึกษากฎหมาย

  10. นางเอลิซาเบธ แซม กรรมการอิสระ

  11. ศาสตราจารย์ ดร.ไพรัช ธัชยพงษ์ กรรมการอิสระ

  12. นายฮิโรชิ โอตะ กรรมการอิสระ

  13. นางกอบกาญจน์ วัฒนวรางกูร กรรมการอิสระ

  14. นางจันทรา บูรณฤกษ์ กรรมการอิสระ

5. ระหว่างการประชุม
ประธานที่ประชุมได้เปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการแสดงความคิดเห็นและซักถาม
โดยจัดสรรเวลาการประชุมอย่างเพียงพอ และให้กรรมการที่เกี่ยวข้องชี้แจงและให้ข้อมูลต่างๆ
แก่ผู้ถือหุ้นอย่างครบถ้วน
รวมทั้งได้เปิดโอกาสให้ผู้ถือหุ้นส่งคำถามที่เกี่ยวกับวาระการประชุมล่วงหน้าได้ตั้งแต่วันที่มีคำบอกกล่าวเรียกประชุม
และแจ้งวาระการประชุมจนถึง 1 สัปดาห์ก่อนวันประชุมสามัญผู้ถือหุ้น
โดยธนาคารได้แจ้งหลักเกณฑ์ดังกล่าวบนเว็บไซต์ของธนาคาร
และแจ้งผ่านระบบเผยแพร่ข้อมูลของตลาดหลักทรัพย์
แห่งประเทศไทยให้ผู้ถือหุ้นทราบพร้อมการแจ้งเรื่องหนังสือเชิญประชุมสามัญผู้ถือหุ้น นอกจากนี้
ผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว
มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

6. เพื่อตอบสนองความพึงพอใจสูงสุดแก่ผู้ถือหุ้น
ธนาคารได้จัดทำข้อมูลข่าวสารเกี่ยวกับภาพรวมเศรษฐกิจ ตลาดหุ้น การลงทุน และข้อมูลอื่นๆ
ที่เป็นประโยชน์แก่ผู้ถือหุ้น ในรูปจุลสารรายไตรมาส “สารสัมพันธ์” บนเว็บไซต์ของธนาคาร
ซึ่งเป็นการดำเนินการต่อเนื่องตั้งแต่ปี 2552

-   การปฏิบัติต่อผู้ถือหุ้นอย่างเท่าเทียมกัน

ธนาคารให้ความสำคัญในการปฏิบัติต่อผู้ถือหุ้นอย่างเท่าเทียมกัน
โดยคณะกรรมการธนาคารได้กำหนดนโยบายการกำกับดูแลกิจการโดยคำนึงถึงสิทธิของผู้ถือหุ้น
และปฏิบัติต่อผู้ถือหุ้นทุกรายอย่างเป็นธรรมและ เท่าเทียมกัน ซึ่งได้ดำเนินการต่างๆ ดังต่อไปนี้

1. เพื่อเป็นการส่งเสริมการกำกับดูแลกิจการที่ดี ก่อนการประชุมสามัญผู้ถือหุ้น
ธนาคารได้เปิดโอกาสให้ ผู้ถือหุ้นเสนอเรื่องเพื่อการพิจารณาบรรจุเป็นวาระการประชุมสามัญผู้ถือหุ้น
รวมถึงการเสนอชื่อบุคคลที่มีคุณสมบัติครบถ้วน และไม่มีลักษณะต้องห้าม
เพื่อเข้ารับการพิจารณาเลือกตั้งเป็นกรรมการในการประชุมสามัญ ผู้ถือหุ้นคราวเดียวกัน
ตามหลักเกณฑ์ที่ทางการและคณะกรรมการธนาคารกำหนด
โดยธนาคารได้ประกาศแจ้งหลักเกณฑ์ให้ผู้ถือหุ้นทราบถึงสิทธิและวิธีการเสนอผ่านระบบเผยแพร่ข้อมูลของตลาดหลักทรัพย์แห่งประเทศไทย
รวมทั้งเผยแพร่บนเว็บไซต์ของธนาคารด้วย
และธนาคารจะแจ้งผลการพิจารณาพร้อมเหตุผลให้ผู้ถือหุ้นทราบในที่ประชุมผู้ถือหุ้น ซึ่งในปี 2555
ธนาคารได้ดำเนินการล่วงหน้าก่อนการประชุม 5 เดือน
ปรากฏว่าไม่มีผู้ถือหุ้นเสนอเรื่องเพื่อบรรจุเป็นวาระและเสนอชื่อบุคคลเข้ารับการพิจารณาเลือกตั้งเป็นกรรมการ

2. จัดให้มีกระบวนการประชุมสามัญผู้ถือหุ้นที่โปร่งใสและมีประสิทธิภาพ
เป็นไปตามข้อบังคับของธนาคารและกฎหมายที่เกี่ยวข้อง
การพิจารณาและลงคะแนนเสียงเป็นไปตามลำดับวาระการประชุมที่กำหนด
มีการพิจารณาและลงมติเลือกตั้งกรรมการเป็นรายบุคคล และพิจารณาค่าตอบแทนกรรมการ
รวมทั้งแต่งตั้งผู้สอบบัญชี และอนุมัติค่าสอบบัญชี และวาระอื่นตามที่กำหนดในหนังสือเชิญประชุม
ซึ่งในระหว่างการประชุม นอกเหนือจากเอกสารประกอบการประชุมที่ผู้ถือหุ้นทุกรายได้รับแล้ว
ธนาคารได้จัดให้มีระบบแปลเป็นภาษาอังกฤษ เพื่ออำนวย ความสะดวกแก่ผู้ถือหุ้นต่างชาติ

3. ผู้ถือหุ้นที่ไม่สะดวกเข้าร่วมประชุมด้วยตนเอง สามารถมอบฉันทะให้กรรมการอิสระคนใดคนหนึ่ง
หรือประธานกรรมการ หรือประธานเจ้าหน้าที่บริหารและกรรมการผู้จัดการ หรือบุคคลใดๆ
เข้าประชุมและลงคะแนนเสียงแทน
โดยหนังสือมอบฉันทะเป็นรูปแบบที่ผู้ถือหุ้นสามารถกำหนดทิศทางการลงคะแนนเสียงได้

4. การลงคะแนนเสียงโดยใช้บัตรลงคะแนนทุกระเบียบวาระ
เพื่อให้กระบวนการนับคะแนนเป็นไปอย่างมีประสิทธิภาพและรวดเร็ว
ธนาคารเก็บบัตรลงคะแนนเฉพาะกรณีที่ผู้ถือหุ้นไม่เห็นด้วย หรืองดออกเสียง
และเพื่อให้เป็นไปตามแนวปฏิบัติที่ดีในการจัดประชุมผู้ถือหุ้น
ธนาคารได้เก็บบัตรลงคะแนนจากผู้ถือหุ้นและผู้รับมอบฉันทะที่ เข้าร่วมประชุมทุกราย
ภายหลังการประชุมเสร็จสิ้น นอกจากนั้น
ธนาคารได้จัดให้มีผู้แทนจากบริษัทที่ปรึกษากฎหมายตรวจสอบการนับคะแนนเสียง
และอาสาสมัครจากผู้ถือหุ้นเป็นสักขีพยานในการนับคะแนน
รวมถึงมีการเก็บบัตรลงคะแนนเหล่านี้ไว้เพื่อให้สามารถตรวจสอบได้ในภายหลังด้วย

5. เพื่อให้ผู้ถือหุ้นทราบและสามารถตรวจสอบผลการลงมติได้อย่างรวดเร็ว
นอกจากการแจ้งมติที่ประชุมผ่านระบบเผยแพร่ข้อมูลของตลาดหลักทรัพย์แห่งประเทศไทยแล้ว
ธนาคารได้เปิดเผยมติที่ประชุมผู้ถือหุ้นในแต่ละวาระบนเว็บไซต์ของธนาคารภายในวันทำการถัดจากวันประชุมผู้ถือหุ้นด้วย

6. มีการบันทึกรายงานการประชุมอย่างครบถ้วน ประกอบด้วยข้อมูลสาระสำคัญ ได้แก่
มติที่ประชุมและ ผลการลงคะแนนเสียงโดยแบ่งเป็นจำนวนเสียงที่เห็นด้วย ไม่เห็นด้วย งดออกเสียง
หรือบัตรเสียในแต่ละวาระ คำถาม คำชี้แจง และความคิดเห็นของที่ประชุม
และจัดส่งรายงานการประชุมให้แก่หน่วยงานทางการภายในระยะเวลา 14
วันนับแต่วันประชุมผู้ถือหุ้น พร้อมทั้งส่งรายงานการประชุมให้แก่ผู้ถือหุ้น
และเผยแพร่บนเว็บไซต์ของธนาคารด้วย นอกจากนี้
ธนาคารได้จัดให้มีการบันทึกภาพการประชุมในลักษณะสื่อวีดิทัศน์
เพื่อให้เป็นข้อมูลที่เป็นประโยชน์ต่อไป

7. กำหนดระเบียบการกำกับดูแลการใช้ข้อมูลภายใน
และระเบียบปฏิบัติในการซื้อขายหลักทรัพย์และสัญญาซื้อขายล่วงหน้าของกรรมการและพนักงาน
ซึ่งสอดคล้องกับกฎหมายเกี่ยวกับหลักทรัพย์และหลักการกำกับดูแลกิจการที่ดี
โดยระเบียบข้างต้นมีหลักการที่สำคัญ ดังนี้

-   ให้ทุกหน่วยงานจัดระบบงาน สถานที่ปฏิบัติงาน การเก็บรักษาข้อมูลภายใน
    ไม่ให้ถูกเปิดเผยไปยังบุคคลอื่น และการใช้ข้อมูลภายในหรือการส่งข้อมูลภายใน
    ให้กระทำได้เฉพาะผู้ที่จำเป็นต้องรู้ หรือต้องใช้ในการปฏิบัติงานเท่านั้น

-   ห้ามกรรมการและพนักงานทำรายการซื้อ ขาย โอน
    หรือรับโอนหลักทรัพย์และสัญญาซื้อขายล่วงหน้า ที่น่าจะเป็นการเอาเปรียบต่อบุคคลภายนอก
    โดยอาศัยข้อมูลภายในอันเป็นสาระสำคัญต่อการเปลี่ยนแปลงราคาของหลักทรัพย์ที่ยังมิได้เปิดเผยต่อสาธารณชนหรือตลาดหลักทรัพย์แห่งประเทศไทย
    และตนได้ล่วงรู้มาในตำแหน่งหรือฐานะที่สามารถล่วงรู้ข้อเท็จจริง
    หรือการเป็นกรรมการหรือพนักงานของธนาคาร
    และไม่ว่าการกระทำดังกล่าวจะกระทำเพื่อประโยชน์ต่อตนเองหรือผู้อื่น
    หรือนำข้อมูลภายในนั้นออกเปิดเผยเพื่อให้ผู้อื่นกระทำดังกล่าว โดยตนได้รับประโยชน์

-   กรรมการ พนักงานที่ดำรงตำแหน่งระดับรองกรรมการผู้จัดการอาวุโสหรือเทียบเท่าขึ้นไป และ
    ผู้ดำรงตำแหน่งระดับผู้บริหารฝ่ายหรือเทียบเท่าขึ้นไปในฝ่ายจัดการบัญชีหรือฝ่ายวางแผนการเงิน
    สายงานการเงินและควบคุม มีหน้าที่ต้องรายงานการถือหลักทรัพย์ที่ออกโดยธนาคาร
    และสัญญาซื้อขายล่วงหน้าที่อ้างอิงหุ้นสามัญของธนาคาร ของตน ของคู่สมรส
    และของบุตรที่ยังไม่บรรลุนิติภาวะ
    และรายงานการเปลี่ยนแปลงการถือหลักทรัพย์ดังกล่าวทุกครั้ง เมื่อมีการซื้อ ขาย โอน
    หรือรับโอนหลักทรัพย์และสัญญาซื้อขายล่วงหน้านั้น
    ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด
    และต้องสำเนารายงานข้างต้นต่อเลขานุการบริษัท
    เพื่อรวบรวมเสนอต่อที่ประชุมคณะกรรมการธนาคารทราบด้วย นอกจากนี้
    ธนาคารยังกำหนดให้พนักงานที่เกี่ยวข้องกับข้อมูลภายในที่เป็นสาระสำคัญ ตามเกณฑ์ที่กำหนด
    ต้องรายงานการถือหลักทรัพย์ดังกล่าว ของตน ของคู่สมรส และของบุตรที่ยังไม่บรรลุนิติภาวะ
    ต่อหน่วยงานกำกับการปฏิบัติงานของธนาคารด้วย

-   ในการกำกับดูแลการซื้อขายหลักทรัพย์และสัญญาซื้อขายล่วงหน้า
    และการป้องกันการใช้ข้อมูลภายใน
    ธนาคารได้กำหนดช่วงระยะเวลาที่จำกัดการซื้อขายหลักทรัพย์ที่ออกโดยธนาคาร
    และสัญญาซื้อขายล่วงหน้าที่อ้างอิงหุ้นสามัญของธนาคาร ของกรรมการและพนักงานที่เกี่ยวข้อง
    รวมถึงคู่สมรสและบุตรที่ยังไม่บรรลุนิติภาวะ โดยให้งดเว้นการซื้อขายหลักทรัพย์ดังกล่าวในช่วง
    1 เดือนก่อนวันที่ธนาคารเปิดเผยข้อมูลงบการเงินหรือผลการดำเนินงานรายไตรมาส
    จนถึงวันที่ 2 นับแต่วันที่ธนาคารเปิดเผยข้อมูลดังกล่าว และมีการแจ้งระเบียบ
    กฎเกณฑ์ในการป้องกันการใช้ข้อมูลภายในให้กรรมการและพนักงานที่เกี่ยวข้องได้ทราบเป็นประจำทุกปีตั้งแต่ต้นปีและในทุกไตรมาสผ่านช่องทางต่างๆ
    ของธนาคาร รวมทั้งมีการติดตามผลการปฏิบัติอย่างสม่ำเสมอ โดยในปีที่ผ่านมา
    กรรมการและพนักงานที่เกี่ยวข้องได้ปฏิบัติตามระเบียบอย่างเคร่งครัด

    8.
    กำหนดให้กรรมการและผู้บริหารระดับสูงจัดทำรายงานการมีส่วนได้เสียของตนและผู้เกี่ยวข้องครั้งแรกต่อเลขานุการบริษัท
    เพื่อรายงานเสนอต่อประธานกรรมการ และประธานกรรมการตรวจสอบ และรายงานทุกครั้ง
    เมื่อมีการเปลี่ยนแปลง ตามหลักเกณฑ์ที่พระราชบัญญัติหลักทรัพย์และตลาดหลักทรัพย์กำหนด
    โดยในปี 2555 ไม่มีการเปลี่ยนแปลงส่วนได้เสียของกรรมการและผู้บริหารระดับสูง ทั้งนี้
    กรรมการและผู้บริหารระดับสูงที่เข้าดำรงตำแหน่งในระหว่างปี 2555
    ได้มีการจัดทำรายงานการมีส่วนได้เสียต่อประธานกรรมการ
    และประธานกรรมการตรวจสอบทราบแล้ว

-   บทบาทของผู้มีส่วนได้เสีย

ธนาคารให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น คณะกรรมการธนาคาร และพนักงาน และผู้มีส่วนได้เสียภายนอก ได้แก่ ลูกค้า คู่ค้า คู่แข่ง
เจ้าหนี้ ตลอดจนชุมชน สิ่งแวดล้อม และสังคมโดยรวม ซึ่งรวมถึงการคำนึงถึงสิทธิมนุษยชน
และการต่อต้านการทุจริตและการกระทำผิดกฎหมายด้วย
ธนาคารในฐานะสถาบันการเงินที่ดำเนินธุรกิจตามหลักการกำกับดูแลกิจการที่ดี
ธนาคารตระหนักดีว่าความรับผิดชอบต่อสิ่งแวดล้อมและสังคมเป็นส่วนหนึ่งของการพัฒนาที่ยั่งยืน
คณะกรรมการธนาคารจึงได้กำหนดแนวนโยบายการดำเนินการด้านความรับผิดชอบต่อสิ่งแวดล้อมและสังคม
ดังนี้

-   การดำเนินธุรกิจอย่างมีคุณธรรมควบคู่กับการมีส่วนร่วมดูแลสิ่งแวดล้อมและสังคม

-   บุคลากรทุกระดับยึดถือจรรยาบรรณอย่างเคร่งครัดในการปฏิบัติงานอย่างมีความรับผิดชอบต่อสังคม
    และคำนึงถึงการอนุรักษ์สิ่งแวดล้อม

-   การดำเนินกิจกรรมเพื่อสาธารณประโยชน์ สังคมและสิ่งแวดล้อม
    ครอบคลุมการดูแลผู้มีส่วนได้เสียกลุ่มต่างๆ

-   การจัดการสภาพแวดล้อมในสถานที่ปฏิบัติงานโดยคำนึงถึงความปลอดภัย อาชีวอนามัย
    สิ่งแวดล้อม และการอำนวยความสะดวกแก่พนักงานและลูกค้า

-   การสนับสนุนการอนุรักษ์สิ่งแวดล้อมและสร้างสรรค์สังคม

เพื่อให้มั่นใจว่าผู้มีส่วนได้เสียจะได้รับสิทธิอันพึงได้รับ
ธนาคารได้กำหนดแนวทางการปฏิบัติไว้เป็นลายลักษณ์อักษรในจรรยาบรรณในการดำเนินธุรกิจของธนาคารและจรรยาบรรณของพนักงาน
โดยได้มีการเผยแพร่ข้อมูลดังกล่าวผ่านทางเว็บไซต์ของธนาคารและสื่อภายในของธนาคาร ได้แก่
วารสารกิจการสัมพันธ์ ระบบเครือข่ายอิเล็กทรอนิกส์ภายในองค์กร และกสิกรทีวี
ซึ่งเป็นระบบสื่อสารโทรทัศน์วงจรปิดภายในองค์กร เพื่อให้กรรมการ ตลอดจนผู้บริหาร
และพนักงานทุกระดับถือปฏิบัติอย่างเคร่งครัดในการปฏิบัติงาน นอกจากนี้
ธนาคารได้กำหนดให้ฝ่ายกำกับการปฏิบัติงาน สายงานกำกับและตรวจสอบ
มีหน้าที่ติดตามดูแลการปฏิบัติตามจรรยาบรรณของพนักงาน และส่วนธรรมาภิบาลองค์การ
สำนักเลขานุการบริษัท สายงานเลขาธิการองค์การ
มีหน้าที่ดูแลรับผิดชอบงานด้านการกำกับดูแลกิจการของทั้งองค์กร
และรายงานผลให้คณะกรรมการกำกับดูแลกิจการทราบ

ผู้ถือหุ้น: ธนาคารมุ่งมั่นให้มีการดำเนินธุรกิจซึ่งมีผลการดำเนินงานที่ดี มีการเจริญเติบโตอย่างมั่นคง
มีความสามารถในการแข่งขัน โดยคำนึงถึงสภาวะความเสี่ยงในปัจจุบันและอนาคต
เพื่อให้เกิดการเพิ่มมูลค่าให้แก่ ผู้ถือหุ้นในระยะยาว ธนาคารมีหน้าที่ในการดำเนินงาน
เปิดเผยข้อมูลให้เกิดความโปร่งใส เป็นธรรม และพยายาม อย่างเต็มที่ในการปกป้องทรัพย์สิน
และธำรงไว้ซึ่งชื่อเสียงของธนาคาร

คณะกรรมการธนาคาร: คณะกรรมการธนาคารได้รับทราบถึงอำนาจหน้าที่
และความรับผิดชอบของกรรมการ รวมทั้งรับรู้ถึงสิทธิ
และมีการดูแลสิทธิของผู้มีส่วนได้เสียทุกกลุ่มของธนาคารอย่างเท่าเทียมและเป็นธรรม

พนักงาน: พนักงานของธนาคารถือเป็นทรัพยากรที่มีคุณค่าอย่างยิ่ง
โดยธนาคารสรรหาและว่าจ้างบุคลากรที่มีความสามารถและประสบการณ์เข้ามาปฏิบัติงานสัมพันธ์กันกับความเจริญเติบโตและความต้องการของธนาคาร
ธนาคารพัฒนาพนักงานอย่างต่อเนื่องให้มีความสามารถในระดับสูง
และให้ค่าตอบแทนที่เหมาะสมและสามารถเทียบเคียงได้กับบริษัทชั้นนำทั่วไป นอกจากนั้น
ธนาคารมุ่งพัฒนาเสริมสร้างวัฒนธรรมและบรรยากาศในการทำงาน ที่ดี
และปฏิบัติกับพนักงานอย่างเท่าเทียม เป็นธรรม ด้วยความเคารพในเกียรติ ศักดิ์ศรี
และสิทธิส่วนบุคคลของพนักงาน
ธนาคารให้ความสำคัญในด้านการดูแลสวัสดิภาพและสวัสดิการของพนักงาน เช่น
การจัดตั้งกองทุนสำรองเลี้ยงชีพ การให้ทุนการศึกษาแก่พนักงานและบุตรพนักงาน
การตรวจสุขภาพประจำปี การจัดให้มีการซ้อมหนีไฟและระบบป้องกันภัย เป็นต้น

ลูกค้า: ธนาคารมุ่งมั่นให้ลูกค้ามีความพึงพอใจโดยการนำเสนอผลิตภัณฑ์ทางการเงินที่หลากหลาย
ครบถ้วน มีคุณภาพและบริการที่เป็นเลิศแก่ลูกค้า
และพร้อมให้การตอบสนองต่อความต้องการของลูกค้า โดยมีความเอาใจใส่ ความรับผิดชอบต่อลูกค้า
และให้ความสำคัญในการรักษาความลับของลูกค้า ธนาคารได้อธิบายให้ลูกค้าเข้าใจถึง
ความเสี่ยงที่เกี่ยวข้องในการใช้บริการทางการเงินต่างๆ และเปิดโอกาสให้ลูกค้าแสดงความคิดเห็น
โดยจัดให้มีผู้รับผิดชอบในการรับข้อร้องเรียนของลูกค้า

คู่ค้า: ธนาคารเล็งเห็นความสำคัญของการปฏิบัติต่อคู่ค้าตามเงื่อนไขทางการค้าและปฏิบัติตามสัญญา
มีการประพฤติตามกรอบกติกาการแข่งขันที่ดี และไม่ใช้วิธีการที่ไม่สุจริต โดยในการคัดเลือกคู่ค้า
ธนาคารจะไม่ทำธุรกิจกับคู่ค้าที่ทำธุรกิจผิดกฎหมาย
และคู่ค้าต้องมีนโยบายเกี่ยวกับความรับผิดชอบต่อสิ่งแวดล้อมและสังคม
ไม่เป็นองค์กรที่สร้างมลพิษต่อสิ่งแวดล้อม

คู่แข่ง: ธนาคารประพฤติตามกรอบกติกาการแข่งขันที่ดี และไม่ใช้วิธีการที่ไม่สุจริต
เพื่อทำลายคู่แข่งทางการค้า

เจ้าหนี้: ธนาคารได้ปฏิบัติตามสัญญา หรือเงื่อนไขต่างๆ ตามข้อตกลง และหน้าที่ที่พึงมีต่อเจ้าหนี้
ทั้งเจ้าหนี้ทางธุรกิจ ผู้ถือหุ้นกู้ และผู้ฝากเงิน นอกจากนี้ ธนาคารได้ให้ข้อมูลแก่ลูกค้า
เพื่อให้เข้าใจถึงความเสี่ยงที่เกี่ยวข้องในกรณีที่มีการใช้บริการทางการเงินอื่นที่มิใช่การฝากเงิน

ชุมชน สิ่งแวดล้อม และสังคม: ธนาคารทำหน้าที่ในฐานะพลเมืองที่ดี วางตัวเป็นกลาง
โดยไม่กระทำการฝักใฝ่ใน พรรคการเมืองหนึ่งพรรคการเมืองใด
ธนาคารตระหนักในความเป็นส่วนหนึ่งของสังคม ซึ่งมีหน้าที่รับผิดชอบในการช่วยเหลือสังคม
สนับสนุนกิจกรรมสาธารณประโยชน์แก่ชุมชน ตลอดจนพัฒนาสภาพแวดล้อมของชุมชนและสังคม
เพื่อชีวิตความเป็นอยู่ที่ดีขึ้น ธนาคารให้ความสำคัญและคำนึงถึงการรักษาสิ่งแวดล้อม
โดยจัดให้มีโครงการปรับปรุงประสิทธิภาพการใช้พลังงานและการอนุรักษ์สิ่งแวดล้อมอย่างต่อเนื่อง
ตลอดจนการจัดให้มีการอบรมให้ความรู้และส่งเสริมให้พนักงานมีส่วนร่วมในการเสนอข้อคิดเห็นและเข้าร่วมกิจกรรมที่เกี่ยวข้องกับการพัฒนาชุมชน
และสิ่งแวดล้อมอย่างสม่ำเสมอ เช่น ในปี 2555 ได้จัดทำโครงการ Green at Heart
“ภารกิจพิชิตค่าไฟ” กับความร่วมใจใช้ทรัพยากรอย่างรู้คุณค่า เป็นต้น ข้อมูลสรุปในหัวข้อ
การดำเนินกิจกรรมด้านความรับผิดชอบต่อสิ่งแวดล้อมและสังคม ในรายงานประจำปี
และรายละเอียดในรายงานการพัฒนาเพื่อความยั่งยืน

นอกจากนั้น ธนาคารได้กำหนดแนวทางการปฏิบัติอื่นๆ ดังนี้

ความยุติธรรม:
ธนาคารเชื่อมั่นในการให้ความยุติธรรมต่อทุกฝ่ายที่มีความสัมพันธ์ทางธุรกิจกับธนาคาร
และพยายามอย่างยิ่งในการหลีกเลี่ยงความลำเอียง
หรือสถานการณ์ที่ทำให้เกิดความขัดแย้งทางผลประโยชน์

คุณธรรม:
ธนาคารยึดมั่นในจรรยาบรรณในการดำเนินธุรกิจด้วยความซื่อสัตย์สุจริตอย่างแน่วแน่ในทุกๆ ด้าน

ความสามารถและเชี่ยวชาญในการประกอบการ:
ธนาคารดำเนินงานด้วยความรับผิดชอบเยี่ยงผู้เชี่ยวชาญในวิชาชีพ
และมุ่งมั่นที่จะบรรลุผลการดำเนินงานที่เป็นเลิศ โดยการผสมผสานวิธีการและเทคโนโลยีใหม่ๆ

ความพร้อมในการตอบสนอง: ธนาคารพร้อมให้การตอบสนองต่อความต้องการของลูกค้า ต่อสังคม
ต่อการเปลี่ยนแปลงทางเทคนิคและเศรษฐกิจ
และปรับเปลี่ยนตามความต้องการของลูกค้าทั้งในปัจจุบันและในอนาคต

วินัยและการปฏิบัติตามกฎข้อบังคับ: ธนาคารยึดมั่นในการดำเนินธุรกิจอย่างมีหลักการและวินัย
และรับรองว่าการตัดสินใจทางธุรกิจและการดำเนินกิจการจะเป็นไปตามกฎหมายและระเบียบข้อบังคับที่เกี่ยวข้อง
โดยปฏิบัติตามมาตรฐานจรรยาบรรณที่ดีของธนาคารและข้อพึงปฏิบัติที่ดีของพนักงาน เช่น
การไม่ล่วงละเมิดทรัพย์สินทางปัญญาหรือลิขสิทธิ์
โดยกำหนดนโยบายว่าด้วยเรื่องการปฏิบัติตามกฎหมายด้านซอฟต์แวร์ ให้ซอฟต์แวร์ใดๆ
ที่นำมาใช้ในระบบสารสนเทศของธนาคาร ต้องได้รับอนุญาตและมีลิขสิทธิ์ถูกต้องตามกฎหมายเท่านั้น
การห้ามรับหรือจ่ายสินบนเพื่อผลประโยชน์ทางธุรกิจ โดยกำหนดในจรรยาบรรณของพนักงาน เป็นต้น
นอกจากนี้ ธนาคารสนับสนุนและเคารพในการปกป้องสิทธิมนุษยชน
ด้วยการไม่เข้าไปมีส่วนเกี่ยวข้องกับการล่วงละเมิดสิทธิมนุษยชน รวมทั้งให้ความรู้
ความเข้าใจแก่พนักงาน เพื่อนำไปใช้ประกอบการปฏิบัติงาน

-   การต่อต้านการทุจริตและการกระทำผิดกฎหมาย

ธนาคารได้ร่วมลงนามในคำประกาศเจตนารมณ์แนวร่วมปฏิบัติของภาคเอกชนไทยในการต่อต้านการทุจริต
ซึ่งดำเนินการโดยสมาคมส่งเสริมสถาบันกรรมการบริษัทไทย หอการค้าไทย
หอการค้านานาชาติแห่งประเทศไทย สมาคมบริษัทจดทะเบียนไทย สมาคมธนาคารไทย
สภาธุรกิจตลาดทุนไทย และสภาอุตสาหกรรมแห่งประเทศไทย
โดยมีวัตถุประสงค์เพื่อผลักดันให้เกิดการต่อต้านการทุจริตในวงกว้าง
และธนาคารได้กำหนดเรื่องการต่อต้านการทุจริตทุกรูปแบบ การห้ามรับหรือให้สินบนและสิ่งจูงใจ
ไว้ในจรรยาบรรณของพนักงานซึ่งกรรมการและพนักงานจะต้องยึดถือปฏิบัติอย่างเคร่งครัด

ธนาคารมีการบริหารจัดการที่อยู่บนพื้นฐานของความโปร่งใส มีจริยธรรม
โดยกำหนดโครงสร้างองค์กรที่เสริมสร้างให้องค์กรมีความโปร่งใส มีประสิทธิภาพ
สอดคล้องกับเป้าหมาย ลักษณะการดำเนินธุรกิจ มีการแบ่งแยกหน้าที่ความรับผิดชอบ
กระบวนการทำงาน สายการบังคับบัญชาที่ชัดเจนในแต่ละหน่วยงาน
เพื่อให้มีการถ่วงดุลอำนาจระหว่างกันอย่างเหมาะสม
เพื่อให้การดำเนินธุรกิจของธนาคารมีความเจริญเติบโตอย่างยั่งยืน
คณะกรรมการธนาคารอนุมัติหลักการกำกับดูแลกิจการของธนาคาร จรรยาบรรณในการดำเนินธุรกิจ
และจรรยาบรรณของพนักงาน ซึ่งกำหนดหลักการพื้นฐานเกี่ยวกับการปฏิบัติงานตามวิชาชีพ
สำหรับกรรมการและพนักงานยึดถือปฏิบัติ
โดยถือเป็นภาระหน้าที่ร่วมกันในการปฏิบัติหน้าที่ตามขอบเขตความรับผิดชอบต่อธนาคารและผู้มีส่วนได้เสีย
ด้วยความซื่อสัตย์สุจริต ด้วยหลักการในการต่อต้านการทุจริตทุกรูปแบบ
บนพื้นฐานของการมีจรรยาบรรณเยี่ยงมืออาชีพ
ตลอดจนธำรงไว้ซึ่งแนวทางการดำเนินธุรกิจที่โปร่งใส สุจริต และเป็นธรรม
รวมถึงกำหนดบทลงโทษกรณีที่ฝ่าฝืน และเพื่อให้นโยบายไปสู่การปฏิบัติ
จึงได้กำหนดแนวปฏิบัติไว้เป็นลายลักษณ์อักษร เช่น
ระเบียบการป้องกันความขัดแย้งทางผลประโยชน์และการทำรายการที่เกี่ยวโยงกัน
ระเบียบการกำกับดูแลการใช้ข้อมูลภายใน
ระเบียบปฏิบัติเกี่ยวกับการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย
ระเบียบปฏิบัติในการซื้อขายหลักทรัพย์และสัญญาซื้อขายล่วงหน้า
แนวปฏิบัติในการรับของขวัญหรือผลประโยชน์ของพนักงาน ฯลฯ

ธนาคารได้จัดตั้งฝ่ายบริหารความเสี่ยงด้านปฏิบัติการและจัดการการทุจริต
ซึ่งมีหน้าที่รับผิดชอบในการกำหนดกระบวนการบริหารความเสี่ยงด้านปฏิบัติการและจัดการการทุจริต
เพื่อบริหารจัดการเรื่องทุจริตและการปฏิบัติงานผิดพลาดที่อาจเกิดผลให้เกิดการทุจริต โดยประเมิน
วิเคราะห์ ติดตาม
ควบคุมและรวบรวมฐานะความเสี่ยงในภาพรวมให้อยู่ภายใต้ระดับความเสี่ยงที่ยอมรับได้ ตลอดจน
ดำเนินการตรวจจับกรณีต้องสงสัยและมีความเสี่ยงที่จะกระทำทุจริตผ่านทางระบบ
รวมทั้งตรวจสอบและรวบรวมข้อมูลหรือหลักฐานเบื้องต้น และประสานงานเพื่อบรรเทาความเสียหาย
ปัจจุบันธนาคารมีการวิเคราะห์ความเสี่ยงด้านทุจริตครบถ้วนในทุกผลิตภัณฑ์ของธนาคาร
และมีการจัดอบรมให้ความรู้ด้านการป้องกันการทุจริตให้แก่พนักงานทุกคนที่มีหน้าที่ดูแลหรือเกี่ยวข้องในการป้องกันการทุจริต
ทั้งนี้ ธนาคารได้มีการส่งบุคลากรไปอบรมความรู้ด้านงานทุจริตกับหน่วยงานภายนอกอย่างต่อเนื่อง
อาทิ Visa MasterCard สมาคมสถาบันการศึกษาการธนาคารและการเงินไทย
ชมรมตรวจสอบและป้องกันการทุจริต สมาคมธนาคารไทย
สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) เป็นต้น

ฝ่ายกำกับการปฏิบัติงานทำหน้าที่เป็นศูนย์กลางในงานกำกับการปฏิบัติตามกฎเกณฑ์
มีหน้าที่รับผิดชอบในการกำกับดูแลการประกอบธุรกิจของธนาคารให้เป็นไปตามนโยบายและข้อกำหนดของธนาคารรวมถึงหน่วยงานทางการที่เกี่ยวข้อง
โดยธนาคารมีนโยบายให้การดำเนินธุรกิจของกลุ่มธุรกิจทางการเงินของธนาคารกสิกรไทยเป็นไปตามกฎหมาย
กฎระเบียบ ข้อบังคับที่เกี่ยวข้อง และจัดให้มีนโยบายด้านการปฏิบัติตามกฎเกณฑ์ (Compliance
Policy) อนุมัติโดยคณะกรรมการธนาคาร
ซึ่งได้กำหนดหน้าที่และความรับผิดชอบเกี่ยวกับการปฏิบัติตามกฎเกณฑ์ของคณะกรรมการธนาคาร
คณะกรรมการตรวจสอบ ผู้บริหารระดับสูง ฝ่ายงานหรือหน่วยงาน และพนักงาน
รวมถึงมีการสื่อความให้พนักงานได้ตระหนักว่า พนักงานทุกคนมีหน้าที่
และความรับผิดชอบในการศึกษา ทำความเข้าใจในกฎหมาย และข้อกำหนดทางการ
รวมถึงกฎระเบียบภายในของธนาคารในงานที่รับผิดชอบ และปฏิบัติให้ถูกต้องครบถ้วน
เป็นไปตามกฎเกณฑ์อย่างเคร่งครัด

ฝ่ายตรวจสอบ ซึ่งมีความเป็นอิสระในการปฏิบัติงาน ใช้หลักการตรวจสอบที่เน้นความเสี่ยง
ซึ่งรวมถึง ความเสี่ยงจากการทุจริต การคอร์รัปชั่น และการให้สินบน
โดยได้มีการประเมินและตรวจสอบอย่างเหมาะสม
รวมทั้งการให้ข้อเสนอแนะเกี่ยวกับมาตรการเพื่อป้องกันการทุจริต

นอกจากนี้ ส่วนธรรมาภิบาลองค์การ สำนักเลขานุการบริษัท
ได้อบรมให้ความรู้พนักงานเรื่องการปฏิบัติตามจรรยาบรรณของพนักงาน
และหลักการกำกับดูแลกิจการที่ดี รวมถึงการสื่อสารแก่คณะกรรมการ
ผู้บริหารและพนักงานอย่างต่อเนื่องผ่านกิจกรรมส่งเสริมการกำกับดูแลกิจการเป็นประจำทุกปี
โดยมุ่งเน้นการรักษามาตรฐานและพัฒนาการกำกับดูแลกิจการที่ดี
และสร้างให้การกำกับดูแลกิจการที่ดีเป็นวัฒนธรรมองค์กร ตลอดจนกำหนดแนวทาง
การติดตามและประเมินผลอย่างเป็นรูปธรรม

-   การรับแจ้งข้อมูลหรือข้อร้องเรียน

ธนาคารได้จัดให้มีช่องทางสำหรับผู้มีส่วนได้เสียในการติดต่อสื่อสารกับธนาคารผ่านช่องทางต่างๆ
ได้แก่ K-Contact Center ส่วนนักลงทุนสัมพันธ์ ส่วนบริหารความสัมพันธ์ผู้ถือหุ้น ฯลฯ
และได้จัดให้มีช่องทางในการติดต่อสื่อสาร เสนอแนะ
ให้ข้อมูลที่เป็นประโยชน์ในการดำเนินธุรกิจของธนาคาร
หรือข้อร้องเรียนในกรณีที่เป็นการกระทำที่ไม่ถูกต้อง ต่อคณะกรรมการธนาคารได้โดยตรง
ตามหลักเกณฑ์ที่เปิดเผยบนเว็บไซต์ของธนาคาร เพื่อให้เกิดความโปร่งใสในการดำเนินงาน
รวมถึงการเปิดให้มีช่องทางการแจ้งข้อมูลโดยตรงมายังฝ่ายตรวจสอบ เพื่อรับแจ้งข้อมูล
หรือข้อร้องเรียน ที่เกี่ยวข้องกับการกระทำที่ไม่ถูกต้องเหมาะสมของพนักงาน
และรับแจ้งเบาะแสการกระทำทุจริตที่เกิดขึ้นในธนาคาร เป็นหนังสือ หรือจดหมายอิเล็กทรอนิกส์
และเพื่อเป็นการคุ้มครองสิทธิของผู้ให้ข้อมูล
ธนาคารได้กำหนดนโยบายการรับแจ้งข้อมูลหรือข้อร้องเรียนไว้เป็นลายลักษณ์อักษร
โดยกำหนดช่องทางการรับแจ้งข้อมูลหรือข้อร้องเรียน กระบวนการจัดการเกี่ยวกับข้อมูล
หรือข้อร้องเรียน มาตรการคุ้มครองสิทธิของผู้ให้ข้อมูล
การรักษาข้อมูลของผู้ร้องเรียนไว้เป็นความลับ
ให้จำกัดเฉพาะผู้ที่รับผิดชอบที่มีหน้าที่ตรวจสอบประเด็นที่ร้องเรียนเท่านั้นที่จะเข้าถึงข้อมูลได้
และกรรมการอิสระจะเป็นผู้พิจารณาสั่งการและรายงานต่อคณะกรรมการธนาคาร และในกรณี
ที่ผู้มีส่วนได้เสียได้รับความเสียหายจากการถูกละเมิดสิทธิตามกฎหมาย
ธนาคารได้กำหนดมาตรการที่เป็นธรรมแก่ ผู้มีส่วนได้เสียด้วย

-   การเปิดเผยข้อมูลและความโปร่งใส

ธนาคารให้ความสำคัญต่อการเปิดเผยข้อมูลข่าวสารของธนาคาร
จึงมีการกำกับดูแลและกำหนดนโยบาย
ที่ชัดเจนเกี่ยวกับการเปิดเผยข้อมูลสารสนเทศธนาคารกสิกรไทย
ซึ่งได้รับอนุมัติจากคณะกรรมการธนาคาร โดยมีวัตถุประสงค์เพื่อให้การเปิดเผยข้อมูล
ทั้งข้อมูลทางการเงินและข้อมูลที่มิใช่ข้อมูลทางการเงินของธนาคารต่อผู้ถือหุ้น นักลงทุน
นักวิเคราะห์หลักทรัพย์ และภาครัฐที่เกี่ยวข้อง รวมถึงสาธารณชนทั่วไป เป็นไปอย่างถูกต้อง
ครบถ้วน ทั่วถึง เท่าเทียม โปร่งใส ทันการณ์ และเป็นไปในทิศทางเดียวกัน
รวมทั้งสอดคล้องกับกฎหมาย ข้อกำหนดทางการ และระเบียบต่างๆ ที่เกี่ยวข้อง

ธนาคารจัดตั้งส่วนนักลงทุนสัมพันธ์และบริการผู้ถือหุ้น สังกัดสำนักบริหาร
สายงานเลขาธิการองค์การขึ้นเป็นครั้งแรก เมื่อวันที่ 18 พฤษภาคม 2541 ซึ่งต่อมาในปี 2550
ได้มีการปรับเปลี่ยนโครงสร้างและชื่อหน่วยงานเป็น ส่วนนักลงทุนสัมพันธ์ (Investor Relations
Unit) สังกัดสำนักเลขานุการบริษัท โดยมีเป้าหมายและภารกิจในการรับผิดชอบงานนักลงทุนสัมพันธ์
มีหน้าที่จัดทำแผนงานนักลงทุนสัมพันธ์ประจำปี เผยแพร่ข้อมูลธนาคารให้แก่ผู้ถือหุ้น นักลงทุน
นักวิเคราะห์หลักทรัพย์ และบริษัทจัดอันดับความน่าเชื่อถือทั้งชาวไทยและชาวต่างประเทศ
ได้อย่างถูกต้อง เท่าเทียม และทันเวลา
เพื่อเป็นการเสริมสร้างภาพลักษณ์ที่ดีและความน่าเชื่อถือของธนาคารให้เกิดขึ้นกับ นักลงทุน
และผู้ถือหุ้นของธนาคารอย่างมีประสิทธิภาพ

สำหรับงานบริการผู้ถือหุ้นจะมีส่วนบริหารความสัมพันธ์ผู้ถือหุ้น (Shareholder Relationship
Management Unit) สังกัดสำนักเลขานุการบริษัท ทำหน้าที่ในการบริหารจัดการ
ดูแลสิทธิและผลประโยชน์ของผู้ถือหุ้น
รวมทั้งเสริมสร้างความสัมพันธ์ที่ดีกับผู้ถือหุ้นรายย่อยของธนาคารอย่างต่อเนื่อง
โดยมุ่งมั่นพัฒนาแผนกลยุทธ์ในการสร้าง รักษา
และเพิ่มความสัมพันธ์ที่ดีกับผู้ถือหุ้นรายย่อยของธนาคารอันนำไปสู่ภาพลักษณ์ที่ดี
และความน่าเชื่อถือของธนาคารในฐานะองค์กรต้นแบบในการดูแลและให้บริการผู้ถือหุ้น
โดยการจัดทำกิจกรรมการตลาดเพื่อสร้างความสัมพันธ์และ
ให้ความรู้ที่เป็นประโยชน์แก่ผู้ถือหุ้นอย่างต่อเนื่อง อาทิ การจัดเสวนาเพื่อให้ข้อมูลเศรษฐกิจ
ตลาดหุ้นและการลงทุน การจัดทำจุลสารผู้ถือหุ้นรายไตรมาส
เพื่อให้ข้อมูลข่าวสารที่เป็นประโยชน์ด้านเศรษฐกิจและการลงทุนเผยแพร่
บนเว็บไซต์ของธนาคารและการให้บริการ e-Dividend
รวมทั้งวิธีปฏิบัติในการรับผลประโยชน์ของผู้ถือหุ้น ซึ่งสร้างความพึงพอใจให้แก่ผู้ถือหุ้นเป็นอย่างยิ่ง

สำหรับการเปิดเผยข้อมูลที่สำคัญของธนาคารนั้น
ธนาคารจัดให้มีนโยบายการเปิดเผยข้อมูลสารสนเทศ ธนาคารกสิกรไทย
และได้ปฏิบัติตามนโยบายดังกล่าว โดยกำหนดให้ประธานกรรมการ ประธานเจ้าหน้าที่บริหาร
กรรมการผู้จัดการ ผู้ประสานงานภูมิ ผู้บริหารสูงสุดที่รับผิดชอบในสายงานการเงินและควบคุม
หรือเลขานุการบริษัท สามารถพิจารณาและตัดสินใจเกี่ยวกับเนื้อหาของข้อมูลที่สำคัญ
เพื่อการพิจารณาเปิดเผย โดยจะชี้แจงข้อมูลด้วยตนเอง
หรืออาจมอบหมายให้ผู้ที่เกี่ยวข้องเป็นผู้ชี้แจงก็ได้ ผู้บริหารที่ได้รับมอบหมายให้ทำหน้าที่ Chief
Investor Relations Officer มีอำนาจในการแถลงข่าว
เผยแพร่ข้อมูลที่มีนัยสำคัญของธนาคาร ตอบข้อซักถามของผู้ถือหุ้น นักลงทุน
และนักวิเคราะห์หลักทรัพย์ และให้หน่วยงานที่รับผิดชอบด้านประชาสัมพันธ์เป็นผู้ดำเนินการ
โดยประสานงานกับเจ้าของข้อมูลโดยตรงในการเผยแพร่ข้อมูลสำคัญของธนาคารผ่านสื่อมวลชน

ในปี 2555 ธนาคารมีการเปิดเผยข้อมูลทางการเงินที่สำคัญอย่างเพียงพอในงบการเงิน
โดยการเปิดเผยเป็นไปตามหลักเกณฑ์ของธนาคารแห่งประเทศไทย ตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และมาตรฐานการรายงานทางการเงิน
และเผยแพร่ผ่านระบบเผยแพร่ข้อมูลของตลาดหลักทรัพย์แห่งประเทศไทยและเว็บไซต์ของธนาคาร
ซึ่งงบการเงินดังกล่าวได้ผ่านการสอบทาน/ตรวจสอบจาก ผู้สอบบัญชีรับอนุญาต
และผ่านความเห็นชอบจากคณะกรรมการตรวจสอบก่อนเปิดเผยต่อผู้ถือหุ้น
โดยคณะกรรมการธนาคารได้เปิดเผยรายงานความรับผิดชอบของคณะกรรมการต่อรายงานทางการเงินในรายงานประจำปีด้วย
นอกจากนี้
ธนาคารได้เปิดเผยงบการเงินรายไตรมาสก่อนการสอบทาน/ตรวจสอบงบการเงินผ่านการสอบทาน/ตรวจสอบ
และ การเปิดเผยข้อมูลตามหลักเกณฑ์ Basel II หลักการที่ 3
รวมถึงข้อมูลที่มิใช่ข้อมูลทางการเงินอื่น ได้แก่ คำอธิบายและการวิเคราะห์ของฝ่ายจัดการ
การกำกับดูแลกิจการ ซึ่งเป็นประโยชน์ต่อผู้ถือหุ้น นักลงทุน และนักวิเคราะห์หลักทรัพย์
และได้มีการประเมินประสิทธิภาพของกระบวนการเปิดเผยข้อมูลอย่างสม่ำเสมอ

นอกจากนั้น ธนาคารได้จัดให้มีช่วงเวลาสำรอง 7
วันก่อนที่ธนาคารจะรายงานผลประกอบการรายไตรมาสต่อตลาดหลักทรัพย์แห่งประเทศไทย
โดยในระหว่างช่วงเวลาดังกล่าวจะงดการเปิดเผยข้อมูลที่เกี่ยวข้องกับ
ผลประกอบการของธนาคารให้แก่ผู้ถือหุ้น นักลงทุน และนักวิเคราะห์หลักทรัพย์
ตลอดจนไม่มีการรับนัดพบให้ข้อมูลแบบตัวต่อตัว (Company Visit/One-on-One Meeting)
หรือจัดประชุมแบบเป็นกลุ่ม หรือตอบข้อซักถามที่เกี่ยวข้องกับผลประกอบการของธนาคาร
โดยนโยบายนี้ถือเป็นหนึ่งในนโยบายที่สำคัญของธนาคาร
ที่มุ่งมั่นให้การดำเนินงานของหน่วยงานต่างๆ
ของธนาคารสอดคล้องและเป็นไปตามแนวทางของธนาคารที่มีการดำเนินงานภายใต้หลักการกำกับดูแลกิจการที่ดี
และสามารถเชื่อมั่นได้ว่ามีการเปิดเผยข้อมูลที่ทั่วถึง เท่าเทียม และโปร่งใส

สำหรับการเปิดเผยข้อมูลข่าวสารของธนาคารที่สำคัญ ธนาคารได้ดำเนินการผ่านช่องทางต่างๆ
และผ่านสื่อมวลชนอย่างสม่ำเสมอ
เพื่อให้ผู้ถือหุ้นและผู้มีส่วนได้เสียได้รับทราบข้อมูลข่าวสารอย่างทั่วถึง
โดยมีการเผยแพร่ผ่านช่องทางต่างๆ ดังนี้

1.  ตลาดหลักทรัพย์แห่งประเทศไทย

1)  รายงานประจำปี

  2) งบการเงินของธนาคาร

  3) เอกสารแจ้งมติคณะกรรมการธนาคาร และอื่นๆ

2.  สำนักงานคณะกรรมการกำกับหลักทรัพย์และตลาดหลักทรัพย์

3.  กระทรวงพาณิชย์

4.  หนังสือพิมพ์

5.  นิตยสารและวารสาร

6.  โทรทัศน์

7.  ข่าวประชาสัมพันธ์ธนาคาร

8.  เว็บไซต์ธนาคาร (www.kasikornbankgroup.com) ซึ่งมีสี่ภาษา ได้แก่ ภาษาไทย
    ภาษาอังกฤษ ภาษาจีน และภาษาญี่ปุ่น

9.  การพบให้ข้อมูลแบบตัวต่อตัว (Company Visit/One-on-One Meeting)

10. การเดินทางไปให้ข้อมูลแก่นักลงทุนทั้งในประเทศและต่างประเทศ (Non-deal Roadshow)

11. การจัดประชุมนักวิเคราะห์หลักทรัพย์ (Analyst Meeting)

12. การจัดประชุมให้ข้อมูลแก่สื่อมวลชน

13. การจัดส่งหนังสือแจ้งผู้ถือหุ้นทางไปรษณีย์

ในรอบปี 2555 ที่ผ่านมา ผู้บริหารระดับสูงของธนาคาร
รวมถึงหน่วยงานนักลงทุนสัมพันธ์ได้พบและให้ข้อมูลต่อผู้เกี่ยวข้องในโอกาสต่างๆ ดังนี้

+----------------------------------+----------+-----------+-----------+
| รูปแบบการเข้าพบ                    | จำนวนครั้ง | จำนวนบริษัท | จำนวนราย  |
+----------------------------------+----------+-----------+-----------+
| การพบให้ข้อมูลแบบตัวต่อตัว (One-on-one | 171      | 284       | 361       |
| Meeting)                         |          |           |           |
+----------------------------------+----------+-----------+-----------+
| การประชุมทางโทรศัพท์ (Conference    | 49       | 54        | 64        |
| Call)                            |          |           |           |
+----------------------------------+----------+-----------+-----------+
| การจัดพ                           | 6        | 242       | 309       |
| บนักวิเคราะห์หลักทรัพย์และนักลงทุนกลุ่มย่อย |          |           |           |
|                                  |          |           |           |
| (Group Analyst and Investor      |          |           |           |
| Meeting)                         |          |           |           |
+----------------------------------+----------+-----------+-----------+
| การเข้าร่วมประชุมนักลงทุน (Investor   | 88       | 135       | 177       |
| Conference)                      |          |           |           |
+----------------------------------+----------+-----------+-----------+
| การเดินทางไปพบผู้ถือหุ้นและนักลงทุน      | 7        | 201       | 339       |
| (Non-deal Roadshow)              |          |           |           |
+----------------------------------+----------+-----------+-----------+
| รวม                              | 242      | 916       | 1,250     |
+----------------------------------+----------+-----------+-----------+

โดยในจำนวนข้างต้นนี้ เป็นการเข้าพบประธานเจ้าหน้าที่บริหารและกรรมการผู้จัดการ จำนวน 8
ครั้ง รวม 119 บริษัท หรือ 170 ราย และมีบางบริษัทที่เข้าพบมากกว่า 1 รูปแบบ หรือมากกว่า 1
ครั้งในแต่ละรูปแบบ

จากการดำเนินงานในรอบปี 2555 ที่ผ่านมา
งานนักลงทุนสัมพันธ์ของธนาคารได้รับการยอมรับจากนักวิเคราะห์หลักทรัพย์
และนักลงทุนอย่างกว้างขวาง โดยได้รับรางวัล ดังนี้

-   รางวัลเกียรติยศแห่งความสำเร็จด้านนักลงทุนสัมพันธ์ ที่มีความเป็นเลิศต่อเนื่อง ปี
    2553-2555 (SET Award of Honor for Excellence in Investor Relations
    2010-2012) จากงาน SET Awards ประจำปี 2555
    จัดโดยตลาดหลักทรัพย์แห่งประเทศไทย และวารสารการเงินธนาคาร

-   รางวัล Asia's Best CEO (Investor Relations) และ Best Investor
    Relations Company (Thailand) ในโครงการ 2^(nd) Asian Excellence
    Recognition Awards 2012 (2554-2555) ของวารสาร Corporate Governance
    Asia โดยได้รับเป็นปีที่ 2 ติดต่อกัน

-   รางวัล CEO ยอดเยี่ยม และรางวัล IR ยอดเยี่ยม จากงาน SAA Awards for Listed
    Companies 2012 จัดโดยสมาคมนักวิเคราะห์หลักทรัพย์ โดยได้รับเป็นปีที่ 3 และปีที่ 4
    ติดต่อกัน ตามลำดับ

-   รางวัล The Asset’s Platinum Awards 2012 ซึ่งเป็นรางวัลสูงสุด
    มอบให้แก่องค์กรที่มีการบริหารจัดการเป็นเลิศครบทั้ง 6 ด้าน ได้แก่ ด้านการเงิน
    (Financial Performance) การบริหารจัดการ (Management Acumen) ธรรมาภิบาล
    (Corporate Governance) ความรับผิดชอบต่อสังคม (Social Responsibility)
    ความรับผิดชอบด้านสิ่งแวดล้อม (Environmental Responsibility)
    และงานนักลงทุนสัมพันธ์ (Investor Relations) จากนิตยสาร The Asset เป็นปีที่ 3
    ติดต่อกัน (2553-2555)

-   รางวัล Best Investor Relations Professional nominated by the Buy Side
    จากวารสาร Institutional Investor

-   รางวัล Best Investor Relations by a Thai company for Excellence in
    Investor Relations จากนิตยสาร IR Magazine โดยได้รับเป็นปีที่ 4

ทั้งนี้ นักลงทุนสามารถติดต่อธนาคารได้ที่

Chief Investor Relations Officer : โทรศัพท์ 0 2470 2673 ถึง 4

โทรสาร 0 2470 2680

ส่วนนักลงทุนสัมพันธ์ : อีเมล IR@kasikornbank.com

(นักลงทุนและผู้ถือหุ้นสถาบันไทยและต่างประเทศ) : โทรศัพท์ 0 2470 6900 ถึง 1, 0 2470
2659 ถึง 62

  โทรสาร 0 2470 2690

ส่วนบริหารความสัมพันธ์ผู้ถือหุ้น : อีเมล Shareholder_Relations@kasikornbank.com

(นักลงทุนและผู้ถือหุ้นไทย) : โทรศัพท์ 0 2470 6116

  โทรสาร 0 2470 2747

ที่อยู่ : ธนาคารกสิกรไทย จำกัด (มหาชน) สำนักงานใหญ่ ชั้น 33

สำนักเลขานุการบริษัท สายงานเลขาธิการองค์การ

  เลขที่ 1 ซอยราษฎร์บูรณะ 27/1 ถนนราษฎร์บูรณะ แขวงราษฎร์บูรณะ เขตราษฎร์บูรณะ
  กรุงเทพมหานคร รหัสไปรษณีย์ 10140

เว็บไซต์ : www.kasikornbankgroup.com

-   การประชุมคณะกรรมการธนาคาร

คณะกรรมการธนาคารกำหนดวันประชุมเป็นการล่วงหน้าในแต่ละปี
โดยปกติจะกำหนดทุกวันพฤหัสบดีสุดท้ายของเดือน
เพื่อให้คณะกรรมการสามารถติดตามการปฏิบัติตามนโยบายและแผนงานได้อย่างต่อเนื่อง
และแจ้งกำหนดวันประชุมทั้งปีให้กรรมการทราบตั้งแต่ต้นปี
และอาจมีการประชุมคณะกรรมการเพิ่มเติมตามความเหมาะสม
โดยเลขานุการบริษัทจะส่งหนังสือเชิญประชุม พร้อมระเบียบวาระการประชุม
และเอกสารประกอบที่มีสารสนเทศสำคัญครบถ้วนไปยังกรรมการเป็นการล่วงหน้าไม่น้อยกว่า 7
วันก่อนการประชุมเสมอ เพื่อให้คณะกรรมการได้มีเวลาศึกษาข้อมูลอย่างเพียงพอ
เว้นแต่ในกรณีมีเหตุจำเป็นเร่งด่วน
โดยกรรมการแต่ละคนสามารถสอบถามข้อมูลเพิ่มเติมได้จากเลขานุการบริษัทและมีความเป็นอิสระที่จะเสนอเรื่องเข้าสู่วาระการประชุมได้
ทั้งนี้ วาระการประชุมคณะกรรมการจะแบ่งเป็นหมวดหมู่ชัดเจน
และมีวาระพิจารณาติดตามผลการดำเนินงานเป็นประจำ
ซึ่งการกำหนดวาระจะผ่านการพิจารณาของประธานกรรมการ ประธานเจ้าหน้าที่บริหาร
และกรรมการผู้จัดการ

ในระหว่างการประชุม ประธานกรรมการจะจัดสรรเวลาในการประชุมอย่างเพียงพอ
และเปิดโอกาสให้กรรมการแสดงความคิดเห็นอย่างอิสระ
และมีการเชิญผู้บริหารระดับสูงเข้าร่วมประชุม เพื่อให้ข้อมูลเพิ่มเติมที่เกี่ยวข้องกับวาระการประชุม
และเพื่อรับทราบนโยบายโดยตรง สามารถนำไปปฏิบัติอย่างมีประสิทธิภาพ
ธนาคารได้จัดให้มีระบบการประชุมผ่านทางโทรศัพท์ (Teleconference)
สำหรับกรรมการที่ไม่สามารถเข้าร่วมประชุมด้วยตนเองได้
และยังจัดให้มีระบบแปลสำหรับกรรมการชาวต่างชาติตลอดการประชุมด้วย นอกจากนี้
ได้จัดให้มีการจดบันทึกการประชุมเป็นลายลักษณ์อักษรครอบคลุมสาระสำคัญอย่างครบถ้วน
แล้วเสร็จในเวลาที่เหมาะสม และจัดเก็บรายงานการประชุมที่ผ่านการรับรองจากคณะกรรมการ
และเอกสารประกอบอย่างเป็นระบบ พร้อมให้คณะกรรมการและผู้ที่เกี่ยวข้องตรวจสอบ
และสะดวกในการสืบค้นอ้างอิงได้

นอกจากนี้ คณะกรรมการกำหนดให้กรรรมการที่ไม่เป็นผู้บริหาร มีการประชุมระหว่างกันเอง
โดยไม่มีกรรมการที่เป็นผู้บริหารเข้าร่วมอยู่ในการประชุม อย่างน้อยปีละ 1 ครั้ง
เพื่อเปิดโอกาสให้อภิปรายปัญหาต่างๆ ที่เกี่ยวกับธุรกิจของธนาคาร เรื่องที่อยู่ในความสนใจ
รวมถึงประเมินผลงานประธานเจ้าหน้าที่บริหารและกรรมการผู้จัดการ
และแจ้งผลการประชุมให้ประธานเจ้าหน้าที่บริหารและกรรมการผู้จัดการทราบด้วย

ในปี 2555 ธนาคารได้จัดให้มีการประชุมคณะกรรมการธนาคาร รวม 12 ครั้ง
และประชุมกรรมการที่ไม่เป็นผู้บริหาร 1 ครั้ง ในเดือนสิงหาคม
โดยมีรายละเอียดการเข้าร่วมประชุมของกรรมการ ดังนี้

การเข้าร่วมประชุมของกรรมการแต่ละคณะ ในปี 2555

หน่วย : ครั้ง

+--------------+-------+--------+--------+--------+-------+--------+
| รายนามคณะก   | คณะกร | ก      | คณะก   | คณะก   | คณะกร | คณะก   |
| รรมการธนาคาร | รมการ | รรมการ | รรมการ | รรมการ | รมการ | รรมการ |
|              |       |        |        |        |       |        |
|              | (     | ที่ไม่เป็น | ก      | บ      | ตร    | ท      |
|              | ประชุม | ผู้บริหาร | ำกับดูแล | ริหารคว | วจสอบ | รัพยากร |
|              | ทั้งหมด |        | กิจการ  | ามเสี่ยง |       | บุคคลแล |
|              |       | (ประช  |        | องค์การ | (     | ะกำหนด |
|              | 12    | ุมทั้งหมด | (ประช  |        | ประชุม |        |
|              | ครั้ง)  |        | ุมทั้งหมด | (ประช  | ทั้งหมด | อัตราค่า |
|              |       | 1 ครั้ง) |        | ุมทั้งหมด |       | ตอบแทน |
|              |       |        | 5 ครั้ง) |        | 12    |        |
|              |       |        |        | 12     | ครั้ง)  | (ประช  |
|              |       |        |        | ครั้ง)   |       | ุมทั้งหมด |
|              |       |        |        |        |       |        |
|              |       |        |        |        |       | 11     |
|              |       |        |        |        |       | ครั้ง)   |
+--------------+-------+--------+--------+--------+-------+--------+
| นา           | 12    | 1      |        |        |       |        |
| ยบรรยงค์ ล่ำซำ |       |        |        |        |       |        |
+--------------+-------+--------+--------+--------+-------+--------+
| พล.ต.อ. เภา  | 10    | 1      | 4      |        |       |        |
| สารสิน        |       |        |        |        |       |        |
+--------------+-------+--------+--------+--------+-------+--------+
| นายบัณฑูร ล่ำซำ | 12    |        |        | 6      |       |        |
+--------------+-------+--------+--------+--------+-------+--------+
| นายศุกรีย์      | 12    | 1      | 5      | 12     |       |        |
| แก้วเจริญ      |       |        |        |        |       |        |
+--------------+-------+--------+--------+--------+-------+--------+
| นายสมชาย     | 12    | 1      |        |        | 12    | 11     |
| บุลสุข         |       |        |        |        |       |        |
+--------------+-------+--------+--------+--------+-------+--------+
| นางสุจิตพรรณ   | 11    | 1      |        | 8      |       |        |
| ล่ำซำ         |       |        |        |        |       |        |
+--------------+-------+--------+--------+--------+-------+--------+
| ศ.กิตติคุณ      | 12    | 1      |        |        | 12    |        |
| คุณหญิงสุชาดา   |       |        |        |        |       |        |
| กีระนันทน์      |       |        |        |        |       |        |
+--------------+-------+--------+--------+--------+-------+--------+
| ศ.ดร.ยงยุทธ   | 11    | 1      | 5      |        | 2     |        |
| ยุทธวงศ์ ⁽¹⁾   |       |        |        |        |       |        |
+--------------+-------+--------+--------+--------+-------+--------+
| ดร.อภิชัย      | 12    | 1      |        |        |       | 11     |
| จันทรเสน      |       |        |        |        |       |        |
+--------------+-------+--------+--------+--------+-------+--------+
| นางเอลิซาเบธ  | 10    | 1      |        |        | 12    |        |
| แซม          |       |        |        |        |       |        |
+--------------+-------+--------+--------+--------+-------+--------+
| ศ.ดร.ไพรัช    | 11    | 1      |        |        |       | 10     |
| ธัชยพงษ์       |       |        |        |        |       |        |
+--------------+-------+--------+--------+--------+-------+--------+
| นายฮิโรชิ โอตะ | 12    | 1      | 5      |        |       |        |
+--------------+-------+--------+--------+--------+-------+--------+
| นางกอบกาญจน์  | 11    |        |        |        |       | 10     |
| วัฒนวรางกูร    |       |        |        |        |       |        |
+--------------+-------+--------+--------+--------+-------+--------+
| นางจันทรา     | 11    | 1      |        |        | 9     |        |
| บูรณฤกษ์ ⁽²⁾   |       |        |        |        |       |        |
+--------------+-------+--------+--------+--------+-------+--------+
| น.ต.พญ. นลินี  | 5     | 1      |        |        |       |        |
| ไพบูลย์ ⁽³⁾    |       |        |        |        |       |        |
+--------------+-------+--------+--------+--------+-------+--------+
| นายสราวุฒิ     | 3     |        |        |        |       |        |
| อยู่วิทยา ⁽⁴⁾   |       |        |        |        |       |        |
+--------------+-------+--------+--------+--------+-------+--------+

+---+---+--------------------------------+--------+-------------------+
| ห |   | (1) ศ.ดร.ยงยุทธ ยุทธวงศ์          |        |                   |
| ม |   | ออกจากตำแหน่งกรรมการตรวจสอบ     |        |                   |
| า |   | เมื่อวันที่ 23 กุมภาพันธ์ 2555         |        |                   |
| ย |   |                                |        |                   |
| เ |   | (2) นางจันทรา บูรณฤกษ์            |        |                   |
| ห |   | ได้รับแต่งตั้งเป็นกรรมการธนาคาร      |        |                   |
| ตุ |   | เมื่อวันที่ 22 กุมภาพันธ์ 2555         |        |                   |
| : |   | และเป็นกรรมการตรวจสอบ เมื่อวันที่ 23 |        |                   |
|   |   | กุมภาพันธ์ 2555                   |        |                   |
|   |   |                                |        |                   |
|   |   | (3) น.ต.พญ. นลินี ไพบูลย์          |        |                   |
|   |   | ได้รับแต่งตั้งเป็นกรรมการธนาคาร      |        |                   |
|   |   | เมื่อวันที่ 22 สิงหาคม 2555          |        |                   |
|   |   |                                |        |                   |
|   |   | (4) นายสราวุฒิ อยู่วิทยา            |        |                   |
|   |   | ได้รับแต่งตั้งเป็นกรรมการธนาคาร      |        |                   |
|   |   | เมื่อวันที่ 2 ตุลาคม 2555            |        |                   |
+---+---+--------------------------------+--------+-------------------+
| - |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
| จ |   |                                |        |                   |
| ำ |   |                                |        |                   |
| น |   |                                |        |                   |
| ว |   |                                |        |                   |
| น |   |                                |        |                   |
| ค |   |                                |        |                   |
| ณ |   |                                |        |                   |
| ะ |   |                                |        |                   |
| ก |   |                                |        |                   |
| ร |   |                                |        |                   |
| ร |   |                                |        |                   |
| ม |   |                                |        |                   |
| ก |   |                                |        |                   |
| า |   |                                |        |                   |
| ร |   |                                |        |                   |
| แ |   |                                |        |                   |
| ต |   |                                |        |                   |
| ่ล |   |                                |        |                   |
| ะ |   |                                |        |                   |
| ค |   |                                |        |                   |
| ณ |   |                                |        |                   |
| ะ |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
| ( |   |                                |        |                   |
| ณ |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
| ว |   |                                |        |                   |
| ัน |   |                                |        |                   |
| ที่ |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
| 3 |   |                                |        |                   |
| 1 |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
| ธ |   |                                |        |                   |
| ัน |   |                                |        |                   |
| ว |   |                                |        |                   |
| า |   |                                |        |                   |
| ค |   |                                |        |                   |
| ม |   |                                |        |                   |
|   |   |                                |        |                   |
| 2 |   |                                |        |                   |
| 5 |   |                                |        |                   |
| 5 |   |                                |        |                   |
| 5 |   |                                |        |                   |
| ) |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
|   |   |                                |        |                   |
| : |   |                                |        |                   |
+---+---+--------------------------------+--------+-------------------+
|   | ค |                                | จำนวน  |                   |
|   | ณ |                                | 16 คน  |                   |
|   | ะ |                                |        |                   |
|   | ก |                                |        |                   |
|   | ร |                                |        |                   |
|   | ร |                                |        |                   |
|   | ม |                                |        |                   |
|   | ก |                                |        |                   |
|   | า |                                |        |                   |
|   | ร |                                |        |                   |
|   | ธ |                                |        |                   |
|   | น |                                |        |                   |
|   | า |                                |        |                   |
|   | ค |                                |        |                   |
|   | า |                                |        |                   |
|   | ร |                                |        |                   |
+---+---+--------------------------------+--------+-------------------+
|   | ค |                                | จำนวน  |                   |
|   | ณ |                                | 4 คน   |                   |
|   | ะ |                                |        |                   |
|   | ก |                                |        |                   |
|   | ร |                                |        |                   |
|   | ร |                                |        |                   |
|   | ม |                                |        |                   |
|   | ก |                                |        |                   |
|   | า |                                |        |                   |
|   | ร |                                |        |                   |
|   | ก |                                |        |                   |
|   | ำ |                                |        |                   |
|   | ก |                                |        |                   |
|   | ับ |                                |        |                   |
|   | ด |                                |        |                   |
|   | ูแ |                                |        |                   |
|   | ล |                                |        |                   |
|   | ก |                                |        |                   |
|   | ิจ |                                |        |                   |
|   | ก |                                |        |                   |
|   | า |                                |        |                   |
|   | ร |                                |        |                   |
+---+---+--------------------------------+--------+-------------------+
|   | ค |                                | จำนวน  | (เป็นกรรมการธนาคาร |
|   | ณ |                                | 14 คน  | 3 คน)             |
|   | ะ |                                |        |                   |
|   | ก |                                |        |                   |
|   | ร |                                |        |                   |
|   | ร |                                |        |                   |
|   | ม |                                |        |                   |
|   | ก |                                |        |                   |
|   | า |                                |        |                   |
|   | ร |                                |        |                   |
|   | บ |                                |        |                   |
|   | ร |                                |        |                   |
|   | ิห |                                |        |                   |
|   | า |                                |        |                   |
|   | ร |                                |        |                   |
|   | ค |                                |        |                   |
|   | ว |                                |        |                   |
|   | า |                                |        |                   |
|   | ม |                                |        |                   |
|   | เ |                                |        |                   |
|   | ส |                                |        |                   |
|   | ี่ย |                                |        |                   |
|   | ง |                                |        |                   |
|   | อ |                                |        |                   |
|   | ง |                                |        |                   |
|   | ค |                                |        |                   |
|   | ์ก |                                |        |                   |
|   | า |                                |        |                   |
|   | ร |                                |        |                   |
+---+---+--------------------------------+--------+-------------------+
|   | ค |                                | จำนวน  |                   |
|   | ณ |                                | 4 คน   |                   |
|   | ะ |                                |        |                   |
|   | ก |                                |        |                   |
|   | ร |                                |        |                   |
|   | ร |                                |        |                   |
|   | ม |                                |        |                   |
|   | ก |                                |        |                   |
|   | า |                                |        |                   |
|   | ร |                                |        |                   |
|   | ต |                                |        |                   |
|   | ร |                                |        |                   |
|   | ว |                                |        |                   |
|   | จ |                                |        |                   |
|   | ส |                                |        |                   |
|   | อ |                                |        |                   |
|   | บ |                                |        |                   |
+---+---+--------------------------------+--------+-------------------+
|   | ค |                                | จำนวน  |                   |
|   | ณ |                                | 4 คน   |                   |
|   | ะ |                                |        |                   |
|   | ก |                                |        |                   |
|   | ร |                                |        |                   |
|   | ร |                                |        |                   |
|   | ม |                                |        |                   |
|   | ก |                                |        |                   |
|   | า |                                |        |                   |
|   | ร |                                |        |                   |
|   | ท |                                |        |                   |
|   | ร |                                |        |                   |
|   | ัพ |                                |        |                   |
|   | ย |                                |        |                   |
|   | า |                                |        |                   |
|   | ก |                                |        |                   |
|   | ร |                                |        |                   |
|   | บ |                                |        |                   |
|   | ุค |                                |        |                   |
|   | ค |                                |        |                   |
|   | ล |                                |        |                   |
|   | แ |                                |        |                   |
|   | ล |                                |        |                   |
|   | ะ |                                |        |                   |
|   | ก |                                |        |                   |
|   | ำ |                                |        |                   |
|   | ห |                                |        |                   |
|   | น |                                |        |                   |
|   | ด |                                |        |                   |
|   | อ |                                |        |                   |
|   | ัต |                                |        |                   |
|   | ร |                                |        |                   |
|   | า |                                |        |                   |
|   | ค |                                |        |                   |
|   | ่า |                                |        |                   |
|   | ต |                                |        |                   |
|   | อ |                                |        |                   |
|   | บ |                                |        |                   |
|   | แ |                                |        |                   |
|   | ท |                                |        |                   |
|   | น |                                |        |                   |
+---+---+--------------------------------+--------+-------------------+

+------------------------------+----------------+----------+----------+
| -   รา                       |                |          |          |
| ยละเอียดการเข้าร่วมประชุมผ่านระบบ |                |          |          |
|     Teleconference           |                |          |          |
|     ของแต่ละคณะ:              |                |          |          |
+------------------------------+----------------+----------+----------+
| คณะกรรมการธนาคาร             | นางสุจิตพรรณ     | จำนวน 5  |          |
|                              | ล่ำซำ           | ครั้ง      |          |
+------------------------------+----------------+----------+----------+
|                              | นางเอลิซาเบธ    | จำนวน 5  |          |
|                              | แซม            | ครั้ง      |          |
+------------------------------+----------------+----------+----------+
|                              | นายฮิโรชิ โอตะ   | จำนวน 1  |          |
|                              |                | ครั้ง      |          |
+------------------------------+----------------+----------+----------+
| คณะกรรมการกำกับดูแลกิจการ       | นายฮิโรชิ โอตะ   | จำนวน 2  |          |
|                              |                | ครั้ง      |          |
+------------------------------+----------------+----------+----------+
| ค                            | นางสุจิตพรรณ     | จำนวน 8  |          |
| ณะกรรมการบริหารความเสี่ยงองค์การ | ล่ำซำ           | ครั้ง      |          |
+------------------------------+----------------+----------+----------+
| คณะกรรมการตรวจสอบ            | นางเอลิซาเบธ    | จำนวน 10 |          |
|                              | แซม            | ครั้ง      |          |
+------------------------------+----------------+----------+----------+
| -   กรรมการ 3 คน ได้แก่        |                |          |          |
|     นางสุจิตพรรณ ล่ำซำ          |                |          |          |
|     นางเอลิซาเบธ แซม          |                |          |          |
|     และนายฮิโรชิ โอตะ          |                |          |          |
|     เป็นก                     |                |          |          |
| รรมการที่มิได้มีถิ่นพำนักในประเทศไทย |                |          |          |
+------------------------------+----------------+----------+----------+

-   บทบาท หน้าที่ และความรับผิดชอบของคณะกรรมการธนาคาร

คณะกรรมการธนาคารประกอบด้วยบุคคลที่มีความรู้ ความสามารถ และประสบการณ์การทำงาน
เป็นผู้ให้ความเห็นชอบและทบทวนภารกิจ วิสัยทัศน์ ค่านิยมหลัก กลยุทธ์
และอนุมัติในประเด็นสำคัญเกี่ยวกับทิศทางและนโยบายการดำเนินงานของกลุ่มธุรกิจทางการเงินธนาคารกสิกรไทย
รวมถึงแผนธุรกิจและงบประมาณประจำปี
และกำกับดูแลให้การบริหารงานของฝ่ายจัดการเป็นไปตามนโยบายและแผนธุรกิจที่กำหนดอย่างมีประสิทธิผล
และถูกต้องตามกฎหมายข้อบังคับต่างๆ ของหน่วยงานทางการที่เกี่ยวข้อง และตามมติที่ประชุมผู้ถือหุ้น
มีความเป็นอิสระในการตัดสินใจเพื่อประโยชน์สูงสุดของธนาคารและผู้มีส่วนได้เสีย
เพื่อเพิ่มมูลค่าทางเศรษฐกิจของธนาคาร

นอกจากนี้
คณะกรรมการธนาคารได้จัดให้มีกระบวนการตรวจสอบภายในและกระบวนการบริหารความเสี่ยงที่เหมาะสม
และร่วมกับฝ่ายจัดการเพื่อให้การดำเนินธุรกิจของธนาคารก้าวไปสู่การมีผลการดำเนินงานที่เป็นเลิศอย่างต่อเนื่อง
โดยคำนึงถึงสภาวะความเสี่ยงในปัจจุบันและที่อาจเกิดขึ้น สอดคล้องกับภารกิจ วิสัยทัศน์
และจรรยาบรรณในการดำเนินธุรกิจ และเป็นไปตามหลักการกำกับดูแลกิจการที่ดี

-   นโยบายการกำกับดูแลกิจการ

ธนาคารตระหนักถึงความสำคัญของการกำกับดูแลกิจการที่ดี
เพื่อให้การดำเนินธุรกิจของธนาคารมีความเจริญเติบโตอย่างยั่งยืน
คณะกรรมการธนาคารได้กำหนดหลักการกำกับดูแลกิจการของธนาคารเป็นลายลักษณ์อักษร
ซึ่งได้อนุมัติ ประกาศใช้
และมีการทบทวนนโยบายและการปฏิบัติตามนโยบายดังกล่าวให้มีความเหมาะสมอย่างสม่ำเสมอ
รวมถึงส่งเสริมให้บริษัทของธนาคารกสิกรไทยมีหลักการกำกับดูแลกิจการที่ดีเช่นกัน
โดยมีจุดมุ่งหมายอันสำคัญเพื่อให้ใช้เป็นหลักในการกำกับดูแลกิจการ
และได้สื่อความผ่านกิจกรรมส่งเสริมการกำกับดูแลกิจการไปยังพนักงาน ผู้ถือหุ้น
ตลอดจนผู้มีส่วนได้เสียอื่น
ถึงความยึดมั่นของคณะกรรมการในการปฏิบัติตามคุณลักษณะหลักของกระบวนการกำกับดูแลกิจการที่ดี
7 ประการ อันประกอบด้วย

-   ความซื่อสัตย์

-   ความโปร่งใส

-   ความเป็นอิสระ

-   ความรับผิดรับชอบ

-   ความรับผิดชอบต่อภาระหน้าที่

-   ความเป็นธรรม

-   ความรับผิดชอบต่อสังคม

โดยหลักการกำกับดูแลกิจการของธนาคารมีเนื้อหาครอบคลุมถึงโครงสร้างคณะกรรมการธนาคาร
องค์ประกอบคณะกรรมการธนาคาร
บทบาทหน้าที่และความรับผิดชอบของคณะกรรมการธนาคารและคณะกรรมการชุดย่อย
การบริหารความเสี่ยงและการควบคุมภายใน นโยบายในการกำกับดูแลการใช้ข้อมูลภายใน
แนวปฏิบัติในกรณีที่มีหรืออาจมีความขัดแย้งทางผลประโยชน์ และสัมพันธภาพของผู้ถือหุ้น
ซึ่งรายละเอียดของหลักการกำกับดูแลกิจการของธนาคารได้เผยแพร่บนเว็บไซต์ของธนาคาร
(www.kasikornbankgroup.com) ภายใต้หัวข้อนักลงทุนสัมพันธ์

นโยบายการกำกับดูแลกิจการของธนาคารดังกล่าว ยังครอบคลุมถึงภารกิจ วิสัยทัศน์ ค่านิยมหลัก
จรรยาบรรณในการดำเนินธุรกิจ และจรรยาบรรณของพนักงาน นอกจากนี้
ยังครอบคลุมถึงการปกป้องสิทธิของ ผู้ถือหุ้น และการส่งเสริมให้ผู้ถือหุ้นใช้สิทธิ
ซึ่งครอบคลุมสิทธิพื้นฐานตามกฎหมาย โดยสะท้อนถึงแนวทางที่ใช้ปฏิบัติภายในของธนาคาร
ที่จะทำให้มั่นใจได้ว่าธนาคารได้ดำเนินการตามแนวทางของการกำกับดูแลกิจการที่ดี โดยในปี 2555
ธนาคารได้มีการประเมินผลการปฏิบัติตามนโยบายการกำกับดูแลกิจการ
และได้มีการทบทวนนโยบายดังกล่าวแล้ว
ซึ่งคณะกรรมการธนาคารได้อนุมัติปรับปรุงหลักการกำกับดูแลกิจการของธนาคาร เพื่อให้มี
ความเหมาะสม สอดคล้องกับข้อกำหนดของทางการและแนวปฏิบัติที่ดี นอกจากนี้
ธนาคารได้เผยแพร่หนังสือ การกำกับดูแลกิจการธนาคารกสิกรไทย ซึ่งได้รวบรวมสรุปสาระสำคัญ
และหลักปฏิบัติต่างๆ ในการเสริมสร้าง การกำกับดูแลกิจการแก่ผู้มีส่วนได้เสียกลุ่มต่างๆ

กรรมการทุกคนตระหนักในหน้าที่ความรับผิดชอบในการดำเนินงานเพื่อประโยชน์สูงสุดของธนาคาร
คณะกรรมการธนาคารได้ดูแลการเปิดเผยข้อมูลและความโปร่งใสในการดำเนินงาน การตัดสินใจ
และการปฏิบัติต่อผู้มีส่วนได้เสียอย่างเป็นธรรม นอกจากนั้น
ธนาคารยังยึดมั่นในการดำเนินธุรกิจอย่างมีคุณธรรม ควบคู่กับการมีส่วนร่วมดูแลสิ่งแวดล้อมและสังคม
ธนาคารและพนักงานต้องยึดถือจรรยาบรรณอย่างเคร่งครัดในการปฏิบัติงานอย่างมีความรับผิดชอบต่อสังคม
และคำนึงถึงการอนุรักษ์สิ่งแวดล้อม
ธนาคารให้ความสำคัญในการมีส่วนร่วมช่วยเหลือและสนับสนุนการดำเนินโครงการเพื่อสาธารณประโยชน์
สังคมและสิ่งแวดล้อม และดูแลผู้มีส่วนได้เสียกลุ่มต่างๆ อย่างต่อเนื่อง

ธนาคารมีนโยบายส่งเสริมให้ทุกคนในองค์กรเห็นความสำคัญของการปฏิบัติตามหลักการกำกับดูแลกิจการ
ที่ดี โดยได้จัดกิจกรรมส่งเสริมการกำกับดูแลกิจการอย่างต่อเนื่องและยั่งยืน
โดยมุ่งเน้นการรักษามาตรฐานและพัฒนาการกำกับดูแลกิจการที่ดี
และสร้างให้การกำกับดูแลกิจการที่ดีเป็นวัฒนธรรมองค์กร โดยในปี 2555 ได้ดำเนินการดังนี้

-   การให้พนักงานลงนามรับทราบจรรยาบรรณของพนักงาน

-   การปฐมนิเทศผู้บริหารใหม่ ในหัวข้อเกี่ยวกับหลักการกำกับดูแลกิจการ
    และจรรยาบรรณของพนักงาน เพื่อความเข้าใจและเป็นแนวปฏิบัติ รวมทั้งสิ้น 4 รุ่น
    สำหรับการปฐมนิเทศพนักงานใหม่ ได้จัดให้มีการเรียนรู้ผ่านระบบอิเล็กทรอนิกส์

-   การสื่อความให้พนักงานรับทราบแนวปฏิบัติตามจรรยาบรรณของพนักงาน
    และหลักการกำกับดูแลกิจการในฐานข้อมูลการกำกับดูแลกิจการที่อยู่ในระบบเครือข่ายอิเล็กทรอนิกส์

-   การสื่อความจรรยาบรรณของพนักงานให้พนักงานรับทราบผ่านละครสั้นช่วงคั่นรายการ
    (Filler) เพื่อส่งเสริมให้มีการปฏิบัติตามจรรยาบรรณของพนักงาน
    เผยแพร่ผ่านระบบสื่อสารโทรทัศน์วงจรปิดภายในองค์กร
    เพื่อให้มีความเข้าใจและปฏิบัติตามหลักการกำกับดูแลกิจการ

-   การสื่อความผ่าน “กิจการสัมพันธ์” ซึ่งเป็นวารสารภายในองค์กร
    ในรูปบทความเกี่ยวกับหลักการกำกับดูแลกิจการและจรรยาบรรณของพนักงาน

-   การเผยแพร่กิจกรรมผ่านสื่อในระบบเครือข่ายอิเล็กทรอนิกส์ภายในองค์กร
    เพื่อประชาสัมพันธ์เกี่ยวกับจรรยาบรรณ และหลักการกำกับดูแลกิจการในหน้าแรก (Welcome
    Page) และคำคมเกี่ยวกับจรรยาบรรณของพนักงาน

-   การสื่อความให้กรรมการและพนักงานได้รับทราบถึงหลักเกณฑ์การกำกับดูแลการใช้ข้อมูลภายในเกี่ยวกับการซื้อขายหลักทรัพย์และสัญญาซื้อขายล่วงหน้า

-   การจัดทำจุลสารเกี่ยวกับการกำกับดูแลกิจการเพื่อรายงานต่อคณะกรรมการธนาคารทราบความเคลื่อนไหวในเรื่องการกำกับดูแลกิจการและความรับผิดชอบต่อสิ่งแวดล้อมและสังคม0
    ทั้งธนาคารและบริษัทภายนอก
    และเผยแพร่ในฐานข้อมูลการกำกับดูแลกิจการที่อยู่ในระบบเครือข่ายอิเล็กทรอนิกส์
    เพื่อให้พนักงานได้รับทราบ

-   การสื่อความให้พนักงานรับทราบแนวปฏิบัติในการรับของขวัญตามจรรยาบรรณของพนักงาน

-   การจัดทำโครงการ CG Visit
    แก่เลขานุการคณะกรรมการทรัพยากรบุคคลและกำหนดอัตราค่าตอบแทน เพื่อให้คำปรึกษา
    ข้อเสนอแนะ และสอบทานการปฏิบัติตามหลักการกำกับดูแลกิจการได้อย่างครบถ้วน

-   ดำเนินโครงการ CG Index ต่อเนื่องจากปีก่อน
    เพื่อใช้เป็นดัชนีในการติดตามและวัดผลด้านธรรมาภิบาลของธนาคาร
    บริษัทของธนาคารกสิกรไทย และบริษัทให้บริการสนับสนุนงานธนาคารกสิกรไทย

-   จรรยาบรรณในการดำเนินธุรกิจ

คณะกรรมการธนาคารส่งเสริมให้จัดทำจรรยาบรรณในการดำเนินธุรกิจ (Code of Business
Conduct) และจรรยาบรรณของพนักงาน (Code of Conduct)
สำหรับกรรมการและพนักงานยึดถือปฏิบัติ
โดยถือเป็นภาระหน้าที่ร่วมกันในการปฏิบัติหน้าที่ตามขอบเขตความรับผิดชอบต่อธนาคารและผู้มีส่วนได้เสีย
ด้วยความซื่อสัตย์สุจริตภายใต้กรอบกฎหมายและกฎระเบียบของธนาคารบนพื้นฐานของการมีจรรยาบรรณเยี่ยงมืออาชีพ
ตลอดจนธำรงไว้ซึ่งแนวทางการดำเนินธุรกิจที่โปร่งใส สุจริต และเป็นธรรม
เพื่อพัฒนาองค์กรสู่ระดับมาตรฐานสากล และเผยแพร่บนเว็บไซต์และฐานข้อมูลภายในของธนาคาร

ธนาคารยึดมั่นในจรรยาบรรณในการดำเนินธุรกิจ ดังนี้

  1. มุ่งมั่นให้ลูกค้ามีความพึงพอใจโดยการนำเสนอสินค้าที่มีคุณภาพ
  และให้บริการที่เป็นเลิศกับลูกค้า

  2. มุ่งมั่นให้มีผลการดำเนินงานที่ดีเลิศอย่างต่อเนื่อง

  3. พนักงานของธนาคารถือเป็นทรัพยากรที่มีคุณค่าอย่างยิ่ง
  ธนาคารสรรหาและว่าจ้างบุคลากรที่มีความสามารถและประสบการณ์
  มีการพัฒนาพนักงานอย่างต่อเนื่อง และให้ผลตอบแทนที่เทียบเคียงได้กับบริษัทชั้นนำทั่วไป

  4. ยึดมั่นและปฏิบัติตนในฐานะพลเมืองที่ดี วางตัวเป็นกลาง
  มุ่งสร้างความเจริญให้สังคมและอนุรักษ์สิ่งแวดล้อม

  5. เชื่อมั่นในการให้ความยุติธรรมต่อทุกฝ่าย

  6. ยึดมั่นจรรยาบรรณในการดำเนินธุรกิจด้วยความซื่อสัตย์สุจริตอย่างแน่วแน่ในทุกๆ ด้าน

  7. สร้างความเชื่อมั่นให้แก่ลูกค้าในการปกป้องรักษาข้อมูลความลับของลูกค้า
  ภายใต้มาตรฐานจรรยาบรรณแห่งวิชาชีพ

  8. ดำเนินงานด้วยความรับผิดชอบเยี่ยงผู้เชี่ยวชาญในวิชาชีพ
  และมุ่งมั่นที่จะบรรลุผลการดำเนินงานที่เป็นเลิศ
  โดยการผสมผสานวิธีการและนวัตกรรมทางเทคโนโลยี

  9. คำนึงถึงสิทธิของผู้มีส่วนได้เสียอื่น

  10. ยึดมั่นในการดำเนินธุรกิจอย่างมีหลักการและวินัย
  และรับรองว่าการตัดสินใจทางธุรกิจและการดำเนินกิจการจะเป็นไปตามกฎหมายและระเบียบข้อบังคับที่เกี่ยวข้อง
  โดยปฏิบัติตามมาตรฐานจรรยาบรรณที่ดีของธนาคารและข้อพึงปฏิบัติที่ดีของพนักงาน

ที่ประชุมคณะกรรมการธนาคารครั้งที่ 7/2555 เมื่อวันที่ 26 กรกฎาคม 2555
มีมติอนุมัติปรับปรุงจรรยาบรรณของพนักงาน เพื่อให้มีความเหมาะสม เป็นปัจจุบัน
สอดคล้องกับข้อกำหนดทางการ หลักการกำกับดูแลกิจการ แนวปฏิบัติที่ดี
รวมทั้งการดำเนินธุรกิจของธนาคาร โดยจรรยาบรรณของพนักงาน มีสาระสำคัญ ประกอบด้วย 1)
หลักการและจรรยาบรรณหลักที่ธนาคารมุ่งหวัง 2)
การเคารพกฎหมายบ้านเมืองและรักษากฎระเบียบของธนาคาร 3) สัมพันธภาพกับลูกค้า 4)
สัมพันธภาพกับคู่ค้า 5) สัมพันธภาพกับเจ้าหนี้ 6) สัมพันธภาพกับคู่แข่ง 7)สัมพันธภาพกับสังคม 8)
สัมพันธภาพกับพนักงาน 9) นโยบายการโฆษณา ประชาสัมพันธ์ 10) การรักษาความลับ 11)
ความครบถ้วนและความถูกต้องของข้อมูลของธนาคาร 12)
การใช้ข้อมูลภายในและการซื้อขายหลักทรัพย์ 13) ความขัดแย้งทางผลประโยชน์ 14)
สินบนและสิ่งจูงใจ 15) กิจกรรมและการมีส่วนร่วมทางการเมือง 16) ของขวัญและผลประโยชน์
17) การรายงานการละเมิดจรรยาบรรณของพนักงาน

ธนาคารได้กำหนดในจรรยาบรรณดังกล่าวถึงหลักการพื้นฐานเกี่ยวกับการปฏิบัติงานในหน้าที่และการปฏิบัติงานตามวิชาชีพของกรรมการและพนักงาน
ซึ่งสามารถศึกษารายละเอียดได้จากจรรยาบรรณของพนักงานและเว็บไซต์ของธนาคาร

นอกจากนี้ ธนาคารกำหนดระเบียบและแนวปฏิบัติต่างๆ ที่สำคัญสอดคล้องกับจรรยาบรรณของพนักงาน
โดยมีรายละเอียดวิธีปฏิบัติงานเผยแพร่แก่พนักงาน ผู้ปฏิบัติงาน
และสนับสนุนให้บริษัทของธนาคารกสิกรไทยจัดทำจรรยาบรรณและกำหนดระเบียบปฏิบัติต่างๆ
โดยสอดคล้องกับลักษณะธุรกิจและข้อกำหนดทางการที่กำกับดูแลบริษัทด้วย

ธนาคารได้จัดให้มีส่วนธรรมาภิบาลองค์การดำเนินกิจกรรมเพื่อส่งเสริมให้พนักงานปฏิบัติตามจรรยาบรรณและวัฒนธรรมในการกำกับดูแลกิจการที่ดี
รวมถึงการสื่อความแนวปฏิบัติตามจรรยาบรรณแก่พนักงานทุกคนอย่างมีประสิทธิภาพ
สม่ำเสมอและต่อเนื่อง และรายงานผลต่อคณะกรรมการกำกับดูแลกิจการของธนาคาร และฝ่ายกำกับ
การปฏิบัติงาน ติดตามดูแลการปฏิบัติตามจรรยาบรรณของพนักงาน
ตามที่กำหนดในจรรยาบรรณของพนักงาน เพื่อประเมินประสิทธิผลของการปฏิบัติ

-   การป้องกันความขัดแย้งทางผลประโยชน์

ธนาคารดำเนินงานโดยยึดมั่น และให้ความสำคัญในการปฏิบัติตามหลักการกำกับดูแลกิจการที่ดี
จึงจัดให้มีการควบคุมดูแล และป้องกันเกี่ยวกับการทำรายการที่อาจมีความขัดแย้งทางผลประโยชน์
หรือรายการที่เกี่ยวโยงกัน หรือรายการระหว่างกันอย่างเหมาะสม ภายใต้กรอบจริยธรรมที่ดี
โดยถือเป็นหนึ่งในจรรยาบรรณสำคัญที่กรรมการและพนักงานต้องยึดถือปฏิบัติโดยเคร่งครัด
เพื่อเป็นที่เชื่อถือและไว้วางใจของผู้มีส่วนได้เสียทุกฝ่าย ซึ่งมีหลักเกณฑ์ที่สำคัญ ดังนี้

-   คณะกรรมการธนาคารได้อนุมัตินโยบายการป้องกันความขัดแย้งทางผลประโยชน์และการทำรายการที่เกี่ยวโยงกัน
    และกำหนดแนวทางการพิจารณาความเหมาะสมในการทำรายการที่ต้องผ่านการกลั่นกรองจากคณะกรรมการตรวจสอบ
    และดูแลให้มีการปฏิบัติเป็นไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
    คณะกรรมการกำกับตลาดทุน ตลาดหลักทรัพย์แห่งประเทศไทย และธนาคารแห่งประเทศไทย

-   กำหนดให้กรรมการ ผู้บริหาร
    หรือพนักงานที่มีผลประโยชน์เกี่ยวข้องกับธุรกรรมที่ทำกับธนาคารหรือบริษัทย่อยของธนาคาร
    จะต้องไม่มีส่วนร่วมในการพิจารณาหรืออนุมัติธุรกรรมดังกล่าว
    และให้การกำหนดราคาเป็นไปอย่างเหมาะสมยุติธรรม
    ตามเงื่อนไขการค้าโดยทั่วไปเสมือนการทำรายการกับบุคคลทั่วไป

-   กำหนดให้มีการนำเสนอรายการที่เกี่ยวโยงกันต่อคณะกรรมการตรวจสอบเพื่อพิจารณาให้ความเห็นก่อนเสนอขออนุมัติต่อคณะกรรมการธนาคาร
    ตามหลักการกำกับดูแลกิจการที่ดี
    และตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์กำหนด

-   คณะกรรมการธนาคารได้กำหนดหลักการให้สามารถทำรายการที่เกี่ยวโยงกันได้ระหว่างกรรมการ
    ผู้บริหาร หรือบุคคลที่มีความเกี่ยวข้องของธนาคาร
    ที่ทำกับธนาคารหรือบริษัทย่อยของธนาคารได้
    หากรายการนั้นมีข้อตกลงทางการค้าเหมือนที่ทำกับคู่สัญญาทั่วไป

-   ในการทำธุรกรรมระหว่างธนาคารและบริษัทย่อยของธนาคาร
    หรือธุรกรรมระหว่างกันของบริษัทย่อยของธนาคาร
    ธนาคารกำหนดให้เป็นธุรกรรมที่มีเงื่อนไขหรือข้อกำหนดที่เป็นปกติเหมือนกับธุรกรรมที่ทำกับบุคคลทั่วไปที่มีความเสี่ยงในระดับเดียวกัน
    หรือเป็นกรณีที่ได้รับอนุมัติจากคณะกรรมการธนาคาร และคณะกรรมการบริษัทย่อย ตามแต่กรณี

-   ธนาคารและบริษัทย่อยของธนาคารที่ประกอบธุรกรรมการให้สินเชื่อ
    ไม่มีนโยบายให้สินเชื่อหรือทำ ธุรกรรมที่มีลักษณะคล้ายการให้สินเชื่อ
    หรือทำธุรกรรมเกี่ยวกับทรัพย์สินกับกรรมการ ผู้บริหาร หรือ
    ผู้ที่เกี่ยวข้องกับบุคคลดังกล่าวของธนาคารและบริษัทย่อยของธนาคารที่ประกอบธุรกรรมการให้สินเชื่อดังกล่าว
    เว้นแต่ เข้าข้อยกเว้นตามหลักเกณฑ์ของธนาคารแห่งประเทศไทย
    รวมถึงไม่มีนโยบายให้สินเชื่อ ลงทุน ก่อภาระผูกพัน
    หรือทำธุรกรรมที่มีลักษณะคล้ายการให้สินเชื่อ แก่ผู้ถือหุ้นรายใหญ่หรือ
    ผู้ที่เกี่ยวข้องของธนาคารและบริษัทย่อยของธนาคารที่ประกอบธุรกรรมการให้สินเชื่อ
    หรือแก่กิจการ
    ที่มีผลประโยชน์เกี่ยวข้องกับธนาคารและบริษัทย่อยของธนาคารที่ประกอบธุรกรรมการให้สินเชื่อ
    อย่างใดอย่างหนึ่งหรือรวมกันเมื่อสิ้นวันหนึ่งๆ
    ในแต่ละรายเกินกว่าปริมาณที่ธนาคารและที่ธนาคารแห่งประเทศไทยกำหนด

-   กำหนดให้กรรมการ พนักงานที่ดำรงตำแหน่งระดับผู้ช่วยกรรมการผู้จัดการขึ้นไป
    และผู้ดำรงตำแหน่งระดับผู้บริหารฝ่าย
    หรือเทียบเท่าขึ้นไปในฝ่ายจัดการบัญชีหรือฝ่ายวางแผนการเงิน สายงานการเงินและควบคุม
    และผู้ที่เกี่ยวข้องของบุคคลดังกล่าว เปิดเผยข้อมูลการถือหุ้นในกิจการต่างๆ
    และการเข้าไปเป็นกรรมการ หรือมีอำนาจในการจัดการ
    หรือมีอำนาจควบคุมคะแนนเสียงส่วนใหญ่ในที่ประชุมผู้ถือหุ้น
    หรือมีอำนาจในการควบคุมการแต่งตั้ง/ถอดถอนกรรมการ
    หรือมอบหมายให้บุคคลอื่นเป็นตัวแทนในการถือหุ้นหรือการบริหารงาน
    หรือมีอำนาจควบคุมในกิจการต่างๆ โดยเปิดเผยในระบบฐานข้อมูลของธนาคาร
    ซึ่งรับผิดชอบโดยฝ่ายจัดการข้อมูลสารสนเทศและบริหารงานปฏิบัติการ
    และมีการปรับปรุงข้อมูลให้เป็นปัจจุบันอย่างสม่ำเสมอ
    และฝ่ายนโยบายและบริหารความเสี่ยงเครดิตนำข้อมูลไปใช้สำหรับการควบคุมดูแลการให้สินเชื่อและลงทุนให้เป็นไปตามข้อกำหนดของหน่วยงานทางการที่เกี่ยวข้อง
    ทั้งนี้
    ให้สำนักเลขานุการบริษัทจัดทำรายงานต่อคณะกรรมการธนาคารเพื่อทราบข้อมูลส่วนได้เสียของกรรมการ
    พนักงานที่ดำรงตำแหน่งระดับรองกรรมการผู้จัดการอาวุโส หรือเทียบเท่าขึ้นไป
    ผู้ดำรงตำแหน่งระดับผู้บริหารฝ่าย
    หรือเทียบเท่าขึ้นไปในฝ่ายจัดการบัญชีหรือฝ่ายวางแผนการเงิน สายงานการเงินและควบคุม
    และผู้ที่เกี่ยวข้องของบุคคลดังกล่าว
    เมื่อต้องมีการพิจารณาการทำธุรกรรมระหว่างธนาคารกับบุคคลที่กรรมการหรือบุคคลดังกล่าว
    มีส่วนได้เสียหรือมีส่วนเกี่ยวข้องล่วงหน้า 7 วัน ก่อนการประชุมคณะกรรมการธนาคารเสมอ

-   ธนาคารมีการเปิดเผยข้อมูลการทำรายการที่อาจมีความขัดแย้งทางผลประโยชน์
    หรือรายการที่เกี่ยวโยงกัน หรือรายการระหว่างกัน
    ตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์และคณะกรรมการกำกับตลาดทุนกำหนด
    โดยเปิดเผยไว้ในแบบแสดงรายการข้อมูลประจำปี (แบบ 56-1) และรายงานประจำปี
    หรือแบบรายงานอื่นใดตามแต่กรณี
    และมีการเปิดเผยข้อมูลรายการที่เกี่ยวโยงกันต่อตลาดหลักทรัพย์แห่งประเทศไทย
    ตามหลักเกณฑ์ของตลาดหลักทรัพย์แห่งประเทศไทย
    ตลอดจนรายการที่เกี่ยวข้องกันกับธนาคารตามหลักเกณฑ์มาตรฐานการบัญชีและธนาคารแห่งประเทศไทย
    การเปิดเผยข้อมูลรายการระหว่างกันปรากฏตามหมายเหตุประกอบงบการเงิน
    เรื่องรายการที่เกี่ยวข้องกัน โดยการพิจารณาการทำรายการที่เกี่ยวโยงกัน
    ธนาคารใช้เกณฑ์เช่นเดียวกับลูกค้าทั่วไป
    และเป็นไปตามกระบวนการที่กำหนดอย่างเหมาะสมตามความจำเป็น
    เพื่อสนับสนุนการดำเนินกิจการ และสอดคล้องกับยุทธศาสตร์ของธนาคาร
    โดยคำนึงถึงผลประโยชน์สูงสุดที่ผู้ถือหุ้นจะได้รับเป็นสำคัญ ซึ่งในปี 2555
    ธนาคารไม่มีการทำรายการที่เกี่ยวโยงกันที่เข้าข่ายต้องเปิดเผยข้อมูลการทำรายการต่อตลาดหลักทรัพย์แห่งประเทศไทย

-   ธนาคารมีการสอบทานการทำรายการที่เกี่ยวโยงกันตามแผนงาน
    และกรณีที่มีการทำรายการระหว่างกันต้องรายงานต่อคณะกรรมการตรวจสอบ ทั้งนี้
    กรรมการและพนักงานธนาคารต้องปฏิบัติให้เป็นไปตามนโยบายการป้องกันความขัดแย้งทางผลประโยชน์และการทำรายการที่เกี่ยวโยงกันที่กำหนดข้างต้น
    และสอดคล้องกับหลักเกณฑ์ที่ทางการกำหนด

-   ระบบการควบคุมภายในและการตรวจสอบภายใน

รายละเอียดเกี่ยวกับระบบการควบคุมและการตรวจสอบภายในได้อธิบายไว้ภายใต้หัวข้อเรื่อง
“การควบคุมภายใน” หน้า 9-1

-   การบริหารความเสี่ยง

คณะกรรมการบริหารความเสี่ยงองค์การทำหน้าที่กำหนดนโยบายการบริหารความเสี่ยงครอบคลุมทั้งองค์กร
ภายใต้แนวทางที่คณะกรรมการธนาคารกำหนด และรายงานต่อคณะกรรมการธนาคารเป็นประจำ
โดยกระบวนการบริหารความเสี่ยง ประกอบด้วยขั้นตอนหลักๆ คือ การระบุความเสี่ยง
การประเมินความเสี่ยง การติดตามและควบคุมความเสี่ยง และการรายงานความเสี่ยง นอกจากนี้
ธนาคารให้ความสำคัญกับสัญญาณเตือนภัยล่วงหน้า (Early Warning)
และการติดตามฐานะและการกระจุกตัวของความเสี่ยงที่สำคัญในภาพรวม
รวมถึงมีการพิจารณาทบทวนความเพียงพอของระบบการบริหารความเสี่ยงและประสิทธิผลของการจัดการความเสี่ยงอย่างสม่ำเสมอ
โดยรายละเอียดการบริหารความเสี่ยงเปิดเผยไว้ในหัวข้อ “ปัจจัยความเสี่ยง”

-   การประเมินผลการปฏิบัติงานโดยตนเองของคณะกรรมการธนาคาร

ธนาคารจัดให้มีการประเมินผลการปฏิบัติงานโดยตนเองของคณะกรรมการธนาคารเป็นประจำทุกปี
เพื่อช่วยให้คณะกรรมการธนาคารได้มีการพิจารณาทบทวนผลงาน ประเด็นและอุปสรรคต่างๆ
ในระหว่างปีที่ผ่านมา และเพิ่มประสิทธิผลการทำงานของคณะกรรมการ
โดยการประเมินผลการปฏิบัติงานของคณะกรรมการ จัดทำเป็น 2 ลักษณะ คือ
การประเมินผลการปฏิบัติงานของคณะกรรมการธนาคารทั้งคณะ
และการประเมินผลการปฏิบัติงานโดยตนเองของกรรมการรายบุคคล
ซึ่งแบบประเมินผลการปฏิบัติงานที่กำหนดจะสอดคล้องกับหลักการกำกับดูแลกิจการและหน้าที่ความรับผิดชอบของคณะกรรมการธนาคาร
คณะกรรมการดำเนินการประเมินผลการปฏิบัติงานของตนเองปีละ 1 ครั้ง โดยในปี 2555
เลขานุการบริษัทได้จัดส่งแบบประเมินผลการปฏิบัติงานของคณะกรรมการให้แก่กรรมการ
เพื่อประเมินผลใน 6 หัวข้อ ได้แก่ (1) โครงสร้างและคุณสมบัติของคณะกรรมการ (2) บทบาท
หน้าที่และความรับผิดชอบของคณะกรรมการ (3) การประชุมคณะกรรมการ (4)
การทำหน้าที่ของกรรมการ (5) ความสัมพันธ์กับฝ่ายจัดการ (6)
การพัฒนาตนเองของกรรมการและการพัฒนาผู้บริหาร
ซึ่งได้สรุปผลและเสนอผลการประเมินต่อคณะกรรมการธนาคารพิจารณาเพื่อให้บรรลุวัตถุประสงค์ที่กล่าวข้างต้น

สำหรับการประเมินผลการปฏิบัติงานโดยตนเองของคณะกรรมการชุดย่อย ได้แก่
คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน
และคณะกรรมการบริหารความเสี่ยงองค์การ
ธนาคารจัดให้มีการประเมินผลการปฏิบัติงานโดยตนเองเป็นประจำทุกปีด้วยเช่นกัน
โดยได้ดำเนินการประเมินผลการปฏิบัติงานโดยตนเองของคณะกรรมการชุดย่อยทุกชุดสำหรับปี 2555
และเสนอผลการประเมินต่อคณะกรรมการธนาคารเรียบร้อยแล้ว

นอกจากนี้
ธนาคารได้กำหนดให้มีการประเมินผลการปฏิบัติงานโดยตนเองของประธานเจ้าหน้าที่บริหารและกรรมการผู้จัดการ
เพื่อประเมินการปฏิบัติงานเปรียบเทียบกับเป้าหมายและแผนงานประจำปีตามที่ร่วมกันกำหนดไว้
โดยคณะกรรมการทรัพยากรบุคคลและกำหนดอัตราค่าตอบแทนจะนำผลการประเมินเสนอต่อที่ประชุมคณะกรรมการธนาคาร
การประเมินตนเองนี้เป็นส่วนหนึ่งของการประเมินผลการปฏิบัติงานของประธานเจ้าหน้าที่บริหารและกรรมการผู้จัดการ
ที่กำหนดในข้อบังคับคณะกรรมการธนาคาร
และประธานกรรมการทรัพยากรบุคคลและกำหนดอัตราค่าตอบแทนจะเป็นผู้แจ้งผลการประเมินและความคิดเห็นของกรรมการให้ประธานเจ้าหน้าที่บริหารและกรรมการผู้จัดการทราบ

-   การพัฒนากรรมการและผู้บริหาร

เพื่อเป็นการเพิ่มประสิทธิภาพในการปฏิบัติหน้าที่ของคณะกรรมการ
ธนาคารยังคงมีนโยบายส่งเสริมให้กรรมการ ผู้บริหาร
และผู้ปฏิบัติงานด้านสนับสนุนงานเลขานุการบริษัท การกำกับการปฏิบัติงาน การตรวจสอบภายใน
การกำกับดูแลกิจการของธนาคาร เข้าร่วมสัมมนาและเข้ารับการอบรมหลักสูตรต่างๆ
ของสมาคมส่งเสริมสถาบันกรรมการบริษัทไทย ตลาดหลักทรัพย์แห่งประเทศไทย
หรือสถาบันอิสระอื่นๆ อย่างต่อเนื่องตามแผนและงบประมาณที่กำหนดไว้

สำหรับกรรมการที่ได้รับแต่งตั้งใหม่ ธนาคารจัดให้มีการปฐมนิเทศ หรือให้ข้อมูล
เพื่อได้รับทราบบทบาท หน้าที่และความรับผิดชอบ รวมทั้งข้อมูลเกี่ยวกับธนาคาร
คำชี้แจงเกี่ยวกับพันธะทางกฎหมาย
และระเบียบข้อบังคับที่เกี่ยวข้องในฐานะกรรมการบริษัทจดทะเบียน
ข้อบังคับของคณะกรรมการชุดต่างๆ นโยบายที่สำคัญของธนาคาร
และคู่มือเกี่ยวกับกรรมการสถาบันการเงินและบริษัทหลักทรัพย์
ซึ่งเป็นกระบวนการเพื่อสร้างความเข้าใจแก่กรรมการเกี่ยวกับบทบาทหน้าที่ของกรรมการและการประกอบธุรกิจของธนาคาร
และการให้ข้อมูลที่เกี่ยวข้องกับการประกอบธุรกิจของธนาคารอย่างต่อเนื่องทั้งในรูปเอกสารและการนำเสนอในที่ประชุมคณะกรรมการ
โดยในปี 2555 ธนาคารได้จัดปฐมนิเทศกรรมการใหม่ที่ได้รับแต่งตั้งใหม่ 3 คนเรียบร้อยแล้ว ได้แก่
นางจันทรา บูรณฤกษ์ น.ต.พญ. นลินี ไพบูลย์ และนายสราวุฒิ อยู่วิทยา ซึ่งนางจันทรา บูรณฤกษ์
ได้เคยรับการอบรมหลักสูตร Director Accreditation Program (DAP) แล้ว
ซึ่งจัดโดยสมาคมส่งเสริมสถาบันกรรมการบริษัทไทย สำหรับ น.ต.พญ. นลินี ไพบูลย์
และนายสราวุฒิ อยู่วิทยา ได้เข้ารับการอบรมหลักสูตร Director Accreditation Program
(DAP) แล้วเช่นกัน และในปี 2555 นายบัณฑูร ล่ำซำ
ได้เข้าร่วมสัมมนาโดยเป็นวิทยากรในการประชุม Director of Supervision Conference
and Meeting ครั้งที่ 14
ซึ่งจัดโดยธนาคารกลางในภูมิภาคเอเชียตะวันออกเฉียงใต้ร่วมกับธนาคารแห่งประเทศไทย

นอกจากนี้
คณะกรรมการทรัพยากรบุคคลและกำหนดอัตราค่าตอบแทนได้พิจารณากลั่นกรองแผนพัฒนาผู้บริหารและแผนสืบทอดตำแหน่งประธานเจ้าหน้าที่บริหาร
กรรมการผู้จัดการ และผู้บริหารระดับสูง เมื่อถึงคราวจำเป็น โดยพิจารณาถึงปัจจัยต่างๆ เช่น
คุณสมบัติ ความรู้ ความสามารถ ประสบการณ์ของแต่ละตำแหน่งงาน และประเมินผล
การปฏิบัติงานของผู้บริหารที่มีคุณสมบัติเข้าข่ายเหมาะสมที่สามารถสืบทอดในแต่ละตำแหน่ง
เพื่อจัดทำแผนพัฒนาผู้บริหารเป็นรายบุคคล รวมถึงการหมุนเวียนหน้าที่ความรับผิดชอบ
เพื่อให้เกิดความเข้าใจ ประสบการณ์ และความพร้อมในการบริหารองค์กร และทบทวนหลักเกณฑ์
รวมทั้งรายชื่อผู้ที่อยู่ในเกณฑ์ที่จะได้รับการพิจารณาอยู่เสมอ และรายงานต่อคณะกรรมการธนาคาร
ทั้งนี้ ธนาคารยังคงดำเนินการในเรื่องการพัฒนาความรู้และทักษะภาวะความเป็นผู้นำ
การบริหารและการจัดการ ภายใต้ “โปรแกรมการพัฒนาผู้บริหาร” (Management Development
Program: MDP) ให้แก่ผู้บริหารของธนาคารและบริษัทของธนาคารกสิกรไทยอย่างต่อเนื่อง

-   เลขานุการบริษัท

ธนาคารได้แต่งตั้ง นางธิดา สมะลาภา ซึ่งเป็นผู้ที่มีคุณวุฒิ คุณสมบัติ และประสบการณ์ที่เหมาะสม
เป็นเลขานุการบริษัท และทำหน้าที่เลขานุการคณะกรรมการด้วย เนื่องจากเป็นผู้ที่มีความรู้
ความเข้าใจ ธุรกิจ กฎหมาย กฎระเบียบ ที่เกี่ยวข้องกับธนาคาร
มีความเป็นอิสระและตรงไปตรงมาในการปฏิบัติหน้าที่ทั้งในด้านการให้ข้อแนะนำและข้อคิดเห็นต่างๆ
รวมทั้งมีประสบการณ์ในงานเลขานุการคณะกรรมการกว่า 37 ปี โดยมีสำนักเลขานุการบริษัท
สายงานเลขาธิการองค์การ เป็นหน่วยงานสนับสนุนงานเลขานุการบริษัท
เพื่อให้เป็นไปตามหลักการกำกับดูแลกิจการที่ดีของธนาคาร
และเพื่อให้การบริหารงานของธนาคารเป็นไปอย่างมีประสิทธิผลยิ่งขึ้น
โดยเลขานุการบริษัทมีหน้าที่และความรับผิดชอบหลัก ดังนี้

1.  ให้คำแนะนำเบื้องต้นแก่กรรมการ ในข้อกฎหมาย ระเบียบและข้อบังคับต่างๆ ของธนาคาร
    ที่คณะกรรมการต้องทราบ และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงในข้อกำหนดกฎหมายที่มีนัยสำคัญแก่กรรมการ

2.  จัดการประชุมผู้ถือหุ้นและการประชุมคณะกรรมการให้เป็นไปตามกฎหมาย ข้อบังคับของธนาคาร
    และข้อพึงปฏิบัติต่างๆ

3.  บันทึกรายงานการประชุมผู้ถือหุ้นและการประชุมคณะกรรมการธนาคาร
    รวมทั้งติดตามให้มีการปฏิบัติตามมติที่ประชุมผู้ถือหุ้นและที่ประชุมคณะกรรมการธนาคาร

4.  จัดทำและเก็บรักษาทะเบียนกรรมการ รายงานประจำปีของธนาคาร หนังสือนัดประชุมผู้ถือหุ้น
    หนังสือนัดประชุมคณะกรรมการ รายงานการประชุมผู้ถือหุ้น
    และรายงานการประชุมคณะกรรมการธนาคาร

5.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
    และนำเสนอรายงานตามที่กฎหมายกำหนด

6.  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับธนาคาร
    ตามระเบียบและข้อกำหนดของหน่วยงานทางการ

7.  ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น และข่าวสารของธนาคาร

8.  ดูแลกิจกรรมของคณะกรรมการธนาคาร

-   การแต่งตั้งและพิจารณาค่าตอบแทนของผู้สอบบัญชี

คณะกรรมการตรวจสอบพิจารณาคุณสมบัติและการปฏิบัติงานของผู้สอบบัญชี
และเสนอต่อคณะกรรมการธนาคารในการแต่งตั้งผู้สอบบัญชีของธนาคารในแต่ละปี
รวมถึงค่าตอบแทนของผู้สอบบัญชี เพื่อเสนอขออนุมัติจากที่ประชุมผู้ถือหุ้น ทั้งนี้
รายชื่อผู้สอบบัญชีที่จะเสนอเพื่อพิจารณาแต่งตั้งเป็นผู้สอบบัญชีของธนาคาร
จะต้องเป็นผู้สอบบัญชีที่ได้รับความเห็นชอบจากธนาคารแห่งประเทศไทย

ในรอบปี 2555 ค่าตอบแทนของผู้สอบบัญชี ประกอบด้วย

1.  ค่าตอบแทนจากการสอบบัญชี (Audit Fee)

  ธนาคารและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของธนาคารในรอบปีบัญชีที่ผ่านมา มีจำนวนเงินรวม 8,763,000 บาท

-   สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชีและ
    สำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมา มีจำนวนเงินรวม 12,744,000 บาท

2.  ค่าบริการอื่น (Non-audit Fee)

  ธนาคารและบริษัทย่อยจ่ายค่าตอบแทนของงานบริการอื่น ซึ่งได้แก่
  การตรวจสอบเพื่อวัตถุประสงค์เฉพาะ (Special Purpose Audit Engagement)
  การให้บริการด้านกฎหมายและภาษี การตรวจสอบตามวิธีที่ตกลงร่วมกัน (Engagement to
  Perform Agree-Upon Procedures) และการเป็นที่ปรึกษาธุรกิจในด้านต่างๆ
  ที่ไม่เกี่ยวกับงานสอบบัญชี ให้แก่

-   ผู้สอบบัญชีของธนาคารในรอบปีบัญชีที่ผ่านมา มีจำนวนเงินรวม 4,500,000 บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 710,000 บาท

-   สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชีและ
    สำนักงานสอบบัญชีดังกล่าวในรอบปีบัญชีที่ผ่านมา มีจำนวนเงินรวม 1,700,000 บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 247,000 บาท

 บุคลากร 

ณ วันที่ 28 ธันวาคม 2555 ธนาคารมีพนักงานรวมทั้งสิ้น 17,389 คน
สามารถแยกเป็นตามสายงานตามโครงสร้างของธนาคารได้ดังนี้

1. เจ้าหน้าที่บริหาร 50 คน

2. สายงานเลขาธิการองค์การ 46 คน

3. สายงานบริหารยุทธศาสตร์องค์การ 157 คน

4. สายงานกำกับและตรวจสอบ 245 คน

5. สายงานธุรกิจลูกค้าบรรษัท 504 คน

6. สายงานผลิตภัณฑ์บรรษัทและผู้ประกอบการ 1,205 คน

7. สายงานธุรกิจลูกค้าผู้ประกอบการ 1,750 คน

8. สายงานธุรกิจลูกค้าบุคคลและเครือข่ายบริการ 10,139 คน

9. สายงานธุรกิจตลาดทุน - คน

10. สายงานวาณิชธนกิจ - คน

11. สายงานธุรกิจจีน 84 คน

12. สายงานบริหารความเสี่ยงองค์การ 1,036 คน

13. สายงานการเงินและควบคุม 156 คน

14. สายงานระบบ 1,886 คน

15. สายงานทรัพยากรบุคคล 131 คน

-   ค่าตอบแทนพนักงาน

ในปี 2555 พนักงานของธนาคารทั้งหมดได้รับค่าตอบแทนใน รูปของเงินเดือน ค่าจ้าง ค่าครองชีพ
บำเหน็จพิเศษและโบนัส เป็นจำนวนเงินรวมทั้งสิ้น 11,877 ล้านบาท
(หนึ่งหมื่นหนึ่งพันแปดร้อยเจ็ดสิบเจ็ดล้านบาทถ้วน)

-   ข้อพิพาทแรงงาน

ในปี 2555 สหภาพแรงงานได้มีการยื่นข้อเรียกร้องประจำปีเพื่อขอเปลี่ยนแปลงสภาพการจ้าง
ซึ่งธนาคารและสหภาพแรงงานได้เจรจาร่วมกันบนพื้นฐานของแรงงานสัมพันธ์ที่ดี
สามารถยุติข้อเรียกร้องดังกล่าวได้ด้วยดี โดยไม่มีข้อพิพาทแรงงาน
และได้ทำข้อตกลงเกี่ยวกับสภาพการจ้างร่วมกันเมื่อ วันที่ 24 กุมภาพันธ์ 2555 นอกจากนี้ ในปีนี้
ธนาคารและสหภาพแรงงานยังได้รับรางวัลสถานประกอบกิจการดีเด่นด้านแรงงานสัมพันธ์
และสวัสดิการแรงงาน ประจำปี 2555 จากกระทรวงแรงงานเป็นปีที่ 7 ติดต่อกัน และเป็นครั้งที่ 8
ที่ได้รับรางวัลดังกล่าว

 การดำเนินงานเพื่อสนับสนุนกลุ่มธุรกิจ

ธนาคารยังคงมุ่งพัฒนางานสนับสนุนอย่างต่อเนื่องในปี 2555 ทั้งในมิติของการพัฒนาศักยภาพบุคลากร
การเสริมสร้างวัฒนธรรมองค์กร
และการสร้างความเข้าใจเรื่องพฤติกรรมที่พึงประสงค์ตามค่านิยมหลักของธนาคารกสิกรไทย
ผ่านการจัดการงานทรัพยากรบุคคล รวมถึงมิติของเทคโนโลยีสารสนเทศ
ผ่านการจัดการงานด้านเทคโนโลยีสารสนเทศ และโครงการ K-Transformation
เพื่อให้ธนาคารสามารถดำเนินงานตามยุทธศาสตร์การดำเนินธุรกิจที่ยึดลูกค้าเป็นศูนย์กลาง
(Customer Centricity) ได้อย่างมีประสิทธิภาพ โดยรายละเอียดและการดำเนินการที่สำคัญ
มีดังนี้

-   การจัดการงานทรัพยากรบุคคล
    เพื่อสนับสนุนธุรกิจของธนาคารกสิกรไทยและบริษัทของธนาคารกสิกรไทย
    ให้เติบโตอย่างมั่นคงยั่งยืน

เพื่อสนับสนุนการดำเนินงานตามยุทธศาสตร์ของธนาคารกสิกรไทย
และเป็นการเตรียมการรองรับประชาคมเศรษฐกิจอาเซียน (AEC)
ธนาคารให้ความสำคัญกับการพัฒนาภาวะผู้นำ การสร้างวัฒนธรรมองค์กร (K-Culture)
รวมถึงการเตรียมความพร้อมของพนักงานทั้งเรื่องภาษา วัฒนธรรม และความรู้ในเชิงธุรกิจอื่น ๆ
ที่เกี่ยวข้องกับประเทศสมาชิกอาเซียน นอกจากนี้
ธนาคารยังคงเน้นการดำเนินงานทั้งการเพิ่มจำนวนพนักงานและการเสริมสร้างศักยภาพของพนักงาน
เพื่อสนับสนุนการขยายธุรกิจในต่างประเทศ ดังรายละเอียดต่อไปนี้

  ด้านการสรรหาและจัดสรรพนักงาน ในปี 2555 ธนาคารรับพนักงานใหม่ทั้งสิ้น 3,329 คน
  เพื่อตอบสนองต่อแผนการดำเนินธุรกิจของธนาคาร โดยได้ดำเนินการจัดงาน “A Day@KBank:
  Career Opportunities for Chinese and Japanese Speaking” งาน “Rock Your
  Career with Us” และงาน “กสิกรไทยรวมพลค้นหา สุดยอดนักขาย”
  อีกทั้งยังส่งเสริมกิจกรรมโครงการ “งานดี มีบอกต่อ”
  เพื่อสรรหาพนักงานได้ตรงตามความต้องการของธุรกิจที่ขยายตัวทั้งในประเทศไทยและต่างประเทศ
  นอกจากนี้ ธนาคารยังคงพัฒนากระบวนการทำงาน
  เพื่อเพิ่มประสิทธิภาพในการทำงานอย่างต่อเนื่อง อาทิ
  การพัฒนาระบบการบันทึกข้อมูลพนักงานเข้าใหม่ ทำให้กระบวนการรับพนักงานใหม่รวดเร็วยิ่งขึ้น
  และการพัฒนาระบบเทคโนโลยีสารสนเทศด้านการบริหารทรัพยากรบุคคล
  ซึ่งทำให้ผู้บริหารสามารถนำข้อมูลด้านอัตรากำลังไปใช้ในการบริหารจัดการได้อย่างรวดเร็วและมีประสิทธิภาพ

  ด้านการพัฒนาศักยภาพพนักงานและการสร้างภาวะผู้นำ ธนาคารได้จัดการเรียนรู้เพื่อเสริมทักษะ
  ความสามารถให้กับพนักงานอย่างต่อเนื่อง
  โดยมีทั้งหลักสูตรฝึกอบรมและแลกเปลี่ยนประสบการณ์กับองค์กรอื่น
  การเรียนรู้ด้วยตนเองผ่านระบบสารสนเทศ ตลอดจนจัดอบรมความรู้เฉพาะทางให้แก่พนักงาน
  ในการสอบรับใบอนุญาตสำหรับงานขายผลิตภัณฑ์ที่หน่วยงานราชการกำหนด นอกจากนี้
  ยังคงเสริมสร้างภาวะผู้นำอย่างต่อเนื่อง
  โดยรองกรรมการผู้จัดการอาวุโสได้ถ่ายทอดแนวคิดและประสบการณ์ของการเป็นผู้นำที่ดีและการสร้างผู้นำรุ่นต่อไป
  ภายใต้ “โครงการผู้นำสร้างผู้นำ” ขณะเดียวกัน
  ยังได้จัดทำสื่อประชาสัมพันธ์เพื่อตอกย้ำให้กับผู้บริหารและพนักงานตระหนักถึงความสำคัญในการสร้างและพัฒนาผู้นำรุ่นต่อไป
  อันเป็นการขับเคลื่อนองค์กรอย่างมีประสิทธิภาพ

  สำหรับการสร้างวัฒนธรรมองค์กร (K-Culture) ธนาคารยังคงดำเนินการสร้างความรู้
  ความเข้าใจเรื่องพฤติกรรมที่พึงประสงค์ตามค่านิยมหลักให้แก่พนักงาน ผ่านกิจกรรมต่าง ๆ
  ตามช่องทางสื่อความขององค์กร รวมถึงการรณรงค์ตามหน่วยงานในเขตภูมิภาค (K-Culture
  on Tour) นอกจากนี้ ธนาคารยังได้จัดทำแผนการสืบทอดตำแหน่ง (Succession Plan)
  เพื่อพัฒนาพนักงานไว้รองรับการทดแทนในตำแหน่งที่สำคัญ ๆ
  อันเป็นการป้องกันความเสี่ยงด้านการขาดแคลนผู้สืบทอดตำแหน่งงาน

  ด้านการดูแลรักษาพนักงานและการบริหารผลการปฏิบัติงาน
  ธนาคารให้ความสำคัญในการรับฟังความคิดเห็นของพนักงาน
  ผ่านการจัดทำแบบสำรวจความคิดเห็นพนักงาน (Employee Survey) เพื่อนำไปปรับปรุงแก้ไข
  ยกระดับความพึงพอใจ และสร้างความผูกพันในองค์กร อีกทั้งยังได้จัดสัมมนาผู้บริหารประจำปี
  เพื่อกำหนดแนวทางปฏิบัติของหัวหน้างาน
  ในการให้ความสำคัญต่อพนักงานและปฏิบัติต่อพนักงานอย่างเหมาะสม นอกจากนี้
  ยังจัดกิจกรรมส่งเสริมบรรยากาศการทำงานอย่างมีความสุข
  การปรับปรุงสภาพแวดล้อมการทำงานที่เอื้อต่อการทำงาน
  และมีมุมผ่อนคลายความเครียดจากการทำงาน (Happy Workplace)
  รวมทั้งให้ความรู้เรื่องการบริหารความหลากหลาย (Diversity Management) ให้แก่พนักงาน
  ขณะเดียวกัน ธนาคารยังส่งเสริมให้พนักงานระดับหัวหน้างาน
  ให้คำแนะนำและสอนงานอย่างมีประสิทธิภาพ เพื่อสร้างความเข้าใจซึ่งกันและกัน
  อันจะนำไปสู่ความมุ่งมั่นในการร่วมกันสร้างผลงานโดยรวมของทั้งปีให้บรรลุเป้าหมายตามที่กำหนดไว้

  ด้านการบริหารจัดการงานทรัพยากรบุคคลในสาขาและสำนักงานต่างประเทศ
  ธนาคารได้จัดตั้งหน่วยงานบริหารทรัพยากรบุคคลต่างชาติ
  ตลอดจนปรับกระบวนการทำงานและระบบงานต่างๆ สำหรับเตรียม
  ความพร้อมในการจัดตั้งสาขาและสำนักงานของธนาคารในประเทศสมาชิกอาเซียน
  เพื่อให้มั่นใจว่าพนักงานต่างชาติของธนาคาร (Local Staff - Non Thai)
  และพนักงานที่ได้รับมอบหมายให้ไปปฏิบัติงานยังต่างประเทศ (Expatriate)
  จะได้รับการดูแลอย่างดี และสามารถเข้าถึงข้อมูลข่าวสารภายในธนาคารได้อย่างต่อเนื่อง
  นอกจากนี้ ธนาคารยังได้ดำเนินการสรรหาและพัฒนาบุคลากรผ่านการจัดโครงการ K-Banker
  Academy Program พร้อมทั้งจัดเตรียมขั้นตอนการปฏิบัติงานด้านการบริหารและพัฒนาบุคลากร
  เพื่อรองรับการเปิดสาขาที่เมืองเฉิงตู มณฑลเสฉวน ประเทศจีน นอกจากนี้
  ยังได้มีสร้างความเข้าใจให้กับพนักงานในเรื่องของทิศทาง นโยบาย
  และกลยุทธ์ของธนาคารในการตอบโจทย์ลูกค้าในประเทศจีน
  และส่งเสริมให้พนักงานได้เรียนรู้ด้านภาษาและวัฒนธรรม
  ส่งผลให้การทำงานแบบข้ามวัฒนธรรมดำเนินไปด้วยความราบรื่น

  ด้านการบริหารแรงงานสัมพันธ์และสวัสดิการแรงงาน
  ธนาคารมีนโยบายที่จะสนับสนุนการเสริมสร้างแรงงานสัมพันธ์ที่ดีภายใต้ระบบทวิภาคี
  เพื่อความสัมพันธ์อย่างยั่งยืนระหว่างธนาคารกับสหภาพแรงงาน
  ด้วยการเจรจาแลกเปลี่ยนความคิดเห็นจนได้ข้อยุติที่เหมาะสม
  ทั้งด้านสภาพการทำงานและสวัสดิการ จนได้รับการยกย่องให้เป็นสถานประกอบการดีเด่นประจำปี
  2555 ด้านแรงงานสัมพันธ์และสวัสดิการแรงงาน ติดต่อกันเป็นปีที่ 7
  ซึ่งนับเป็นธนาคารพาณิชย์เพียงแห่งเดียวที่ได้รับเกียรติดังกล่าว นอกจากนี้
  ธนาคารยังได้รับความเชื่อถือจากกระทรวงแรงงานโดยผู้บริหารของธนาคารได้รับเชิญเป็นวิทยากรบรรยายให้กับหน่วยราชการอย่างสม่ำเสมอ

  ด้านกิจกรรมและสื่อสัมพันธ์องค์กร ในโอกาสมหามงคลเฉลิมพระชนมพรรษา 80
  พรรษาของสมเด็จ พระนางเจ้าสิริกิติ์พระบรมราชินีนาถในวันที่ 12 สิงหาคม 2555
  กองทัพบกและธนาคารร่วมกันจัดทำภาพยนตร์สารคดีกึ่งละคร และหนังสือประวัติศาสตร์
  ในโครงการ “ศึกเก้าทัพ” เพื่อปลูกจิตสำนึกคนไทย ให้เกิดความรักชาติ สามัคคี หวงแหนแผ่นดิน
  และเทิดทูนสถาบันพระมหากษัตริย์ที่ได้ประกอบพระราชกรณียกิจนานัปการ
  เพื่อประโยชน์สุขของคนไทยมาโดยตลอด โดยนำรายได้จากการจำหน่ายหนังสือและดีวีดีทั้งหมด
  โดยไม่หักค่าใช้จ่าย มอบให้กองทัพบกเพื่อโรงพยาบาลค่ายทหาร นอกจากนี้
  ธนาคารยังได้จัดกิจกรรม“ภารกิจ พิชิตค่าไฟ” เพื่อสนับสนุนให้พนักงานใช้ไฟฟ้าอย่างประหยัด
  และจัดทำคู่มือการบริหารความต่อเนื่องทางธุรกิจของงานบริหารทรัพยากรบุคคลสำหรับกรณีเหตุการณ์ความไม่สงบหรือภัยธรรมชาติ
  ซึ่งเป็นส่วนหนึ่งของการเตรียมความพร้อมด้านการบริหารความต่อเนื่องทางธุรกิจ (Business
  Continuity Management :BCM)

-   การจัดการงานด้านเทคโนโลยีสารสนเทศ

  การจัดทำโครงสร้างพื้นฐานเทคโนโลยีสารสนเทศ
  และการใช้บริการงานด้านเทคโนโลยีสารสนเทศจากภายนอก

  ในปี 2555 ธนาคารได้ขยายการใช้งานโครงสร้างพื้นฐานเทคโนโลยีสารสนเทศในระบบ
  Virtualization (ซึ่งเป็นการจำลองเครื่องเสมือนด้วยซอฟต์แวร์
  ทำให้คอมพิวเตอร์หนึ่งเครื่องสามารถทำงานเป็นเครื่องเสมือนหลายๆ
  ระบบได้อย่างเป็นอิสระต่อกัน) ให้ครอบคลุมระบบงานที่ใช้งานจริง (Production System)
  มากขึ้น ส่งผลให้ธนาคารลดค่าใช้จ่ายที่เกี่ยวข้องทั้งในปัจจุบันและอนาคตได้อย่างดี

  การดำเนินงานด้านความมั่นคงปลอดภัยสารสนเทศ

  ธนาคารให้ความสำคัญสูงสุดกับความมั่นคงปลอดภัยสารสนเทศ (Information Security)
  โดยการปรับปรุงนโยบายเทคโนโลยีสารสนเทศให้สอดคล้องกับมาตรฐาน Payment Card
  Industry - Data Security Standard (PCI-DSS)
  และติดตั้งระบบการตรวจจับและวิเคราะห์เหตุการณ์ที่มีผลต่อความมั่นคงปลอดภัยสารสนเทศ
  เพื่อแก้ไขเหตุการณ์ได้อย่างทันเวลา รวมถึงดำเนินการปรับเปลี่ยนระบบ Firewall
  (ซึ่งเป็นอุปกรณ์หลักที่ใช้ในการป้องกันความเสียหายแก่ระบบจากการโจรกรรมข้อมูลโดยบุคคลที่ไม่ได้รับอนุญาตผ่านทางเครือข่ายคอมพิวเตอร์)
  ให้สามารถรองรับการใช้งานที่เพิ่มมากขึ้นของลูกค้า
  ตลอดจนขยายระบบคอมพิวเตอร์สำรองฉุกเฉิน (Disaster Recovery Site)
  ให้รองรับระบบงานหลักของธนาคารเพิ่มขึ้น เช่น ระบบสาขา บัตรเครดิต เอทีเอ็ม และ Trade
  Finance เป็นต้น นอกจากนี้ ยังได้รวมศูนย์ การจัดการรหัสผู้ใช้ (User ID)
  สำหรับระบบงานหลักของงานสาขาทั่วประเทศ ทั้งนี้ ด้วยการตรวจสอบ
  พัฒนาและปรับปรุงระบบความมั่นคงปลอดภัยของข้อมูลให้ดีขึ้นอย่างสม่ำเสมอ ทำให้ตลอดปี 2555
  ไม่มีเหตุขัดข้องด้านความมั่นคงปลอดภัยสารสนเทศเกิดขึ้น

  การพัฒนาระบบงานเทคโนโลยีสารสนเทศเพื่อสนับสนุนกลุ่มธุรกิจ

ในปี 2555 ที่ผ่านมา ธนาคารได้ดำเนินการพัฒนาและปรับปรุงระบบสำคัญของธนาคาร ดังนี้

  - การขยายขีดความสามารถในการดำเนินธุรกิจ ใน 4 ด้านหลัก ได้แก่
  1.เพิ่มประสิทธิภาพของระบบเอทีเอ็ม ให้สามารถรองรับการเพิ่มจำนวนเครื่องเอทีเอ็มในอนาคต
  2.ปรับปรุงระบบชำระเงินออนไลน์สำหรับลูกค้าบรรษัท (Online Direct Debit)
  ให้สามารถทำรายการชำระเงินได้ตลอด 24 ชั่วโมง 7 วัน
  3.พัฒนาระบบธุรกิจตลาดทุนใหม่เพื่อใช้ในการจัดการด้านบัญชี การชำระหนี้
  และการจัดทำรายงาน สำหรับผลิตภัณฑ์เงินตราต่างประเทศและตลาดเงิน และ
  4.พัฒนาระบบใหม่ (Global CASHplus) เพื่อรองรับธุรกรรมด้าน
  การบริหารจัดการทางการเงิน (Cash Management) ของสายงานธุรกิจบรรษัท
  ผ่านช่องทางอิเล็กทรอนิกส์

  - การพัฒนาระบบการหักบัญชีเช็คด้วยภาพเช็คและระบบการจัดเก็บภาพเช็ค (Imaged Cheque
  Clearing and Archive System: ICAS) ตามนโยบายของธนาคารแห่งประเทศไทย
  โดยในไตรมาสที่ 2 ปี 2555 ธนาคารได้เริ่มใช้งานระบบ ICAS ในทุกสาขาของกรุงเทพฯ
  และปริมณฑล ภายใต้ศูนย์ปฏิบัติการทั้ง 3 ศูนย์ คือ สีลม พหลโยธิน และรามคำแหง
  และในไตรมาสที่ 4 ปี 2555 ได้ขยายระบบให้สามารถรองรับเช็คเรียกเก็บต่างธนาคารข้ามเขต

  - การปรับปรุงระบบงานสารสนเทศให้รองรับการเปลี่ยนแปลงของการดำเนินงานที่เกี่ยวข้อง
  อาทิ การใช้เลขประจำตัวผู้เสียภาษีอากรรูปแบบใหม่ 13 หลัก
  และการปรับปรุงระบบงานด้านบัตรเครดิตและระบบอื่น ๆ

-   ความคืบหน้าโครงการ K-Transformation

โครงการ K-Transformation
เป็นยุทธศาสตร์หลักที่จะสนับสนุนให้ธนาคารกสิกรไทยและบริษัทของธนาคาร
บรรลุเป้าหมายทางธุรกิจและสร้างความแตกต่างทางธุรกิจเหนือคู่แข่ง โดยในปี 2555
การดำเนินโครงการมีความก้าวหน้าตามแผนงานที่วางไว้
ทั้งโครงการระบบเทคโนโลยีสารสนเทศหลัก (IT Capital: ITC)
ที่อยู่ในขั้นตอนการทดสอบระบบคอมพิวเตอร์หลัก (Core Banking System)
และโครงการงานช่องทางการขายและการบริการ (Multi-Channel Sales and Services:
MSS) ที่ได้มีการปรับปรุงระบบและปรับเปลี่ยนเทคโนโลยีรุ่นใหม่ได้แล้วเสร็จทุกสาขาทั่วประเทศ

[1] ^(*) คณะกรรมการธนาคารได้อนุมัติจัดโครงสร้างภายในธนาคาร โดยแบ่งเป็น 4 ภูมิ คือ
ด้านธุรกิจ ด้านบริหารความเสี่ยง ด้านโครงสร้างพื้นฐาน ด้านทรัพยากร
โดยมีรองกรรมการผู้จัดการอาวุโส ทำหน้าที่ผู้ประสานงานภูมิแต่ละด้าน